
Forord til den norske førsteudgave, 1973 


Andelogi er dels betegnelsen på en forskningsgren, dels på det 
materiale, som denne forskning beskæftiger sig med. I den sidste 
betydning betegner ordet alt, som er udgivet af Disney-signerede 
tegneserier. | den første betydning er andelogien en gren af 
tegneserieforskningen, som har specialiseret sig i studiet af netop 
»Disneys« produktion. 


Som videnskab er andelogien, ligesom tegneserieforskningen som 
helhed, af ung alder, men rundt omkring i verden er der i de senere 
år udgivet en del afhandlinger om emnet. Mest opsigt vakte 
antagelig »Hvordan man kan læse Anders And« af chileneren Ariel 
Dorfman og belgieren Armand Mattelart. Her udsættes Anders And- 
serierne for kritik på politisk grundlag. Den klassiske amerikanske 
Anders And-studie er »The Lord of Quackly Hall« af Mike Barrier. 
Blandt flere tyske andelogiske bøger har jeg haft anledning til at gøre 
mig bekendt med »Die Ducks« af Grobian Gans. Det er en studie af 
det andelogiske persongalleri og giver værdifulde bidrag til debatten 
om de enkelte figurers psyke og funktion i samfundet. I tillæg til den 
specielt andelogiske litteratur som foreligger, har andelogien 
naturligvis også fået en bred plads i de generelle, historiske 
afhandlinger om tegneserier. I Norge er Anders And-forskningen 
foreløbig gryende. 


Motiveringen for andelogisk forskning er den samme som for al 
studie af populærlitteratur. Traditionelt har litteraturvidenskaben 
arbejdet ud fra sine egne kvalitetsmæssige kriterier. Man har holdt 
sig til skønlitteratur, som - med visse undtagelser- har været 
forbeholdt en elite af læsere. Da populærlitteraturen konsumeres af 
et langt større publikum og må formodes at have en langt større 
indflydelse på de værdinormer, som gælder i samfundet, synes der 
at være oplagt grund for en del af litteraturvidenskaben til at 
beskæftige sig med denne gren af litteraturen, ud fra mere 
kvantitative kriterier. Inden for populærlitteraturen indtager 
andelogien en bred plads. 

Den ældste af de andelogiske figurer er Mickey Mouse, oprindelig 
en tegnefilmfigur, som fik sit store gennembrud med »Steamboat 
Willie« i 1928. Tidligt i 30'erne blev Donald Duck lanceret. I løbet af 
30'erne debuterede begge i tegneserier i amerikanske aviser. Af de 
øvrige kendte Disney-figurer er nogle (blandt andre Fedtmule, Rip, 
Rap og Rup og Chip & Chap) oprindelig skabt til film, mens andre 
kun er forekommet i tegneserier. Til de sidste hører for eksempel 
Bedstemor And og Fætter Højben og andelogiens efterhånden mest 
dominerende og omdiskuterede figur, Onkel Joakim. Som 
amerikansk andelogis højdepunkt regnes sædvanligvis barksismen, 
da Carl Barks tegnede de fleste Disney-serier. 


I denne bog har jeg af let forståelige praktiske grunde kun bygget 
på det materiale, som foreligger i norsk oversættelse. Andelogien 
kom til Norge i december 1948, til at begynde med i et beskedent 


20-siders blad, som udkom en gang om måneden. Nu udgiver man, i 
tillæg til den ordinære 36-siders ugentlige udgave, også en række 
special-hæfter. 


Efterhånden er der vokset et andelogisk miljø frem i Oslo, og dette 
miljø er en af forudsætningerne for denne bog. Jeg skylder Jan 
Bjurgren, Tor Age Bringsværd, Jan H. Jensen og Leif Wølner stor tak 
for, at de har gennemlæst manuskriptet og kommet med kritiske 
kommentarer til det. Af særlig stor værdi har det været at diskutere 
mine synspunkter med Jan Bjurgren. Han har givet mig lov til i mit 
kapitel om urandelogien for første gang at fremlægge for 
offentligheden hans tese om cervicialtitudekvotienten, som han har 
behandlet indgående i sin endnu ikke publicerede afhandling 
»Problems in Donaldistic Archeology«. Jeg må også takke mine 
forældre for det kildemateriale, som de forsynede mig med gennem 
min opvækst, A/S Hjemmet, Rigmor Louise Hiorth og Jan Bjurgren 
for, at de har stillet gamle årgange af Donald Duck til rådighed og 
dermed sparet mig for mange vanskelige arkæologiske udgravninger 
på Universitetsbiblioteket, - og endelig Elin Amundsen, uden hvis 
behagelige assistance denne bog var blevet færdig på et langt 
tidligere tidspunkt. 


Oslo, 8. september 1972 


J.G. 


Forord til den danske udgave 


Efter at denne bog første gang udkom i Norge i 1973 har den 
andelogiske forskning gennemgået en eksplosiv udvikling. Det ene 
videnskabelige fagtidsskrift efter det andet er dukket op. Der er 
blevet stiftet andelogiske foreninger både i Norge, Sverige og 
Forbundsrepublikken Tyskland, og der er nære forbindelser mellem 
skandinaviske, tyske og hollandske andelogi-interesserede. | 
mellemtiden er der også kommet en svensk udgave af nærværende 
pionerværk. 


Denne danske udgave af Donaldismen er på de fleste punkter 
identisk med den norske og svenske, men der er blevet foretaget en 
del ajourføringer. Andelogiens historie er ført frem til 1978, og der er 
medtaget et kort kapitel om udviklingen indenfor den andelogiske 
forskning samt opkomsten af en bred andelogi-bevægelse. Kapitlet 
om kvinden i andelogien er revideret, men jeg har ikke fundet det 
nødvendigt at komme ind på alskens nye teorier om det andebyske 
sexualliv. 


Til slut vil jeg gerne takke alle dem som i de senere år har været 
med til at bringe den andelogiske videnskab videre fremad. Fire 
navne bør specielt nævnes: De tre tidsskriftredaktører Pål Jensen, 
Freddy Milton og Hans von Storch og den fremstående forsker Leif 
Wølner. En særlig tak skylder jeg John Grizzly, som generøst har 
ladet mig studere sin ikke-publicerede afhandling Brug af integral 
regning til beregning af Gåsebys indbyggertal. 


Oslo, 20. august 1978 


J.G. 


Oversætterens forord 


Det er et stort ansvar at oversætte en klassiker, og arbejdet med den 
danske udgave af Donaldismen har budt på visse problemer. 


Den videnskab som her præsenteres går fortsat under betegnelsen 
donaldisme i internationale fagkredse, men da formålet med denne 
oversættelse hovedsagelig er at nå ud til et bredere publikum, har vi 
følt det nødvendigt at benytte den danske betegnelse andelogi i 
bogen. 


Denne udgave bygger på dansk kildemateriale, men ved 
oversættelsen har jeg gang på gang oplevet, at det tilsvarende 
norske kulturgods besidder en dramatisk styrke og udtryksfuld 
bredde som vi desværre sjældent ser mage til i dansk Anders And & 
Co. Som eksempel har Gisle et citat i slutningen af kapitlet om Ideal 
og utilstrækkelighed hvor en pige er blevet reddet af 
Grønspætternes korpshund. På norsk siger hun »A, for en modig og 
praktfull hund! Orntli' »snusketusk« altså!« I Danmark er hunden 
bare VIDunderlig. Dette illustrerer forskellen og spændstigheden til 
glæde for norske lingvister, hvor man har dualismen mellem 
stræbere og snusketusker… 


Der er sket meget i den andelogiske forskning siden 
originaludgaven udkom, og særligt interesserede må ty til 
fagtidsskrifterne for at orientere sig om udviklingen. Således er 
kendskabet til Carl Barks betydeligt større i dag og barksisme 
indtager en afgørende plads inden for andelogien. Men Jon Gisle har 
gennem denne bog lagt grunden til den i særklasse seriøse 
andelogiske forskning, og vi er ham stor tak skyldig for den indsats 
han har gjort og stadig gør i højnelsen af det forskningsmæssige 
niveau. 


Freddy Milton 


(10-stjernet general i Grønspætternes æreslegion med ret til at 
bære et kvart kilo medaljer) 


Forord til den elektroniske udgave, 2016 


Runepress' danske oversættelse af Jon Gisles »Donaldismen« i 
Freddy Miltons oversættelse, udkom i 1979 og er aldrig siden blevet 
genudgivet. Moderne andeloger har derfor måttet tage til takke med 
at jage antikvariske udgaver for at kunne studere dette skelsættende 
værk - men også disse eksemplarer er begrænsede i antal. Så 
meget, så flere kommunebiblioteker har oplevet at deres 


eksemplarer slet og ret er blevet ranet af fanatiske vulgærandeloger. 
al 


Men selv for de få der, som indeværende arkivar, har oplevet den 
lykke det er at opstøve og erhverve et eksemplar af bogens originale 
udgave, har det ikke været let at studere skifterne. Indbindingen af 
den danske udgave har gennem årene givet det isgrønne havs 
bølger mulighed for at lytte til mangt en andelogs hulkende gråd - 

efterhånden som bogen og med den, dens ejermand er gået mere 
og mere op i limningen. 


Nogle vedholdende andeloger har muligvis stiftet bekendtskab med 
en tidligere elektronisk udgave af denne bog i den udgave der på 
internettets skyggeside er kendt som »chickenrun ed-distilled 
PDF'en«. Den udgave lider desværre af en noget lemfældig omgang 
med forlægget, idet kvaliteten af scanningen sine steder lader meget 
tilbage at ønske. 


Det lå derfor ligefor for denne arkivar at påbegynde den 
restaurering der er endt ud i nærværende digitalisering. Nu i en 
version designet til at modstå tidens tand, uanset om bogen studeres 
i hjemmets trygge rammer eller på farten, via en af disse snedige 
hjemmedatamater eller mere transportvenlige elektroniske læse- 
anordninger som fremskridtet har gjort tilgængelig i almindelig 
handel. 


Den årvågne andelog vil muligvis bemærke at der i forhold til 
Miltons oprindelige oversættelse er udøvet minimal korrektur enkelte 
steder i denne udgave. Det har dog ikke været arkivarens hensigt at 


opdatere bogens sprog til vor tid, ligesom der heller ikke er foretaget 
rettelser af de dele af originalteksten som måtte virke stødende på 
nutidige læsere. Det har også ligget ud over dette 
restaureringsprojekts mål at spæde til med opdaterede oplysninger 
der måtte være fremkommet af senere års andelogisk forskning eller 
begivenheder i Disneys nyere udgivelser. 


En stor tak skal også lyde til de der har medvirket til at denne e-bog 
er renset for en række slå- og sættefejl, som hverken Runepress' 
redaktion eller undertegnedes restaureringsarbejde havde opfanget. 


Slutteligt skal der lyde et fromt ønske om at Gisle, Milton eller 
tidligere ansatte hos Runepress, såfremt de skulle støde på 
nærværende uautoriserede udgivelse, kan finde rum i deres hjerter 
til at tilgive dette projekts eksistens. Denne ydmyge arkivar anser 
"Andelogien" som et uvurderligt stykke forskning, og finder det derfor 
essentielt at også fremtidige generationer kan studere denne bog. 


"Stålanden" 
December, 2016 


Andelogiens historiske udvikling 


Som i al litteratur og anden kunst kan man i andelogien finde 
forskellige strømninger, som har domineret til forskellige tider. 
Strømningerne adskiller sig fra hinanden ved forskelligheder i 
tegnestil, personkarakteristik, social tendens osv. Nogle vil give en 
forholdsvis realistisk skildring af samfundet på forskellige planer, 
andre koncentrerer sig om det enkelte menneskes situation i forhold 
til samfundet, mens andre igen er interesseret i det fantastiske, 
eksotiske og spændende. 


Ofte kan to eller flere retninger være fremherskende samtidig. 
Mange af dem har kun været repræsenteret med et lille antal serier, 
og disse kan jeg af pladshensyn ikke behandle i en kortfattet 
afhandling som denne. I de følgende kapitler må jeg derfor nøjes 
med at give en fremstilling af andelogiens såkaldte ni 
hovedstrømninger. 


Disse er: 


Urandelogien 1949-52, 1957-58 

Ældre klassisk andelogi 1951-58 

Yngre klassisk andelogi (Romantik) 1957-63, 1972- 
Kommercialismen 1963- 

Klodrismen 1965-67 

Trivialismen 1965- 

Realismen 1965-66, 1969- 

Syntetisk klodrisme 1971- 

Art nouveau 1973- 


Nogle retninger forekommer spredt også udenfor den angivne 
blomstringstid. 


Urandelogien 


Urandelogien, som af forskerne har fået det latinske navn 
donaldismus antiquus optimus maximus, er betegnelsen for den 
retning som dominerede i de første år, fra 1948 til 1951. Termen 
»urandelogi« skal imidlertid ikke opfattes som synonym med de tre 
første års andelogi. I denne periode optræder der - så vidt vi kan 
slutte af kilderne - også serier i en anden stil end urandelogiens, 
mens denne på samme måde forefindes med kortere eller længere 
tidsrum længe efter 1951. Så sent som i 1963 kom der 

urandelogiske serier . 1 1970'erne har urandelogien desuden fået et 
begrænset comeback. 


Alligevel stammer hovedvægten af materialet til urandelogien fra 
1948-1951, og det betyder, at studiet af den byder på helt specielle 
problemer. Til den øvrige andelogi har vi bevaret et næsten 100 % 
fuldstændigt kildemateriale. Til urandelogien er materialet derimod 
spredt og fragmentarisk, og arkæologien er derfor en uvurderlig 
vigtig hjælpevidenskab. Udgravninger er foretaget på flere felter. 
Arkæologerne troede længe, at Universitetsbiblioteket skjulte store 
andelogiske skatte, men det skulle senere vise sig, at 
udgravningerne netop her stødte på særligt store problemer. For det 
første må man overbevise bibliotekaren om, at man er der i 
forskningsøjemed, hvilket af letforståelige grunde kan være 
vanskeligt. Men værre er den nedslående opdagelse man gør, når 
man kommer forbi den første forhindring. Universitetsbibliotekets 
Anders And-samling er nemlig langt fra komplet. Blandt andet er 
første årgangs materiale skændigt blevet stjålet af en fanatisk 

vulgærandelog. 


En anden værdifuld, men mere usikker hjælpedisciplin er 
folkemindeforskningen. Interviews med gamle mennesker, som 
måske kan huske helt tilbage til 1948, kan give en del oplysninger, 
såfremt man tager den usikkerhedsfaktor, som den menneskelige 
hukommelse indebærer, i betragtning. Videre kan man aflæse en del 
gennem de yngre andelogiske serier, som er udkommet i tidsrummet 
1952-1963, og gennem enkelte gamle serier, som er blevet 
genoptrykt i løbet af de allerseneste år. 


Anders selv er den dominerende hovedperson i urandelogien, og 
han tillægges visse egenskaber, som gør ham til en uhyre farverig 
og spændende personlighed. Af udseende adskiller han sig stærkt 
fra senere tiders Anders. Til beskrivelse af de andelogiske ænders 
udseende anvender man et geometrisk forholdstal, som kaldes 

rostrilongitudekvotient. 


Rostrilongitudekvotienten, af fagfolk forkortet til RLUK, er forholdet 
mellem figurens næblængde, målt fra mundvig til næbspids, under 
forudsætning af, at munden er lukket, og han ikke smiler, og 
hovedhøjden, målt derfra hvor halsen begynder at udvide sig til 
toppen af hovedet. Målingen må ske i profil. 


Rostrilongitudekvotientmåling blev første gang brugt i 1969 af en 
fremtrædende andelog, hvis navn jeg af beskedenhed undlader at 
nævne. Denne enkle målemetode er måske den sikreste måde at 
klassificere de enkelte serier på. Selvfølgelig må klassificeringen 
også ske efter seriernes indhold, men her bliver der tale om en mere 
skønsmæssig inddeling, uden den matematiske præcision som 
rostrilongitudemetoden giver. 


Rostrilongitudekvotient. Fra venstre: Urandelogien, RLK 1,20, 
klassisk Andelogi, RLK 1,00, kommercialistisk tresser-andelogi, RLK 
0,75. På det Urandelogiske billede ser man tydeligt 
cervicialtitudekvotienten demonstreret. 


I urandelogien er RLK meget høj. Den urandelogiske Fætter Højben 
har den højeste RLK overhovedet i andelogien, ca. 1,65. Anders" 


RLK er også høj her: mellem 1,20 og 1,40. Til sammenligning er den 
i den klassiske tid i halvtredserne og begyndelsen af tresserne ca. 
1,00, mens den i en del moderne kommercialistiske serier til dels har 
ligget langt under 1. 


Den høje RLK i urandelogien giver et langt næb, som igen får 
panden til at virke lav. Dette understreger nogle af de vigtigste 
egenskaber hos den ældste udgave af Anders And. Han er dum, 
noget som harmonerer godt med den lave pande. Den store 
næblængde understreger næbbets funktion som hakkeredskab, 
noget som på en virkningsfuld måde står i stil med en anden af 
Anders' mere fremtrædende sider i urandelogien: hans hidsighed. 
Det lange næb, i nedadrettet stilling, giver ham samtidig et 
sørgmodigt og sympati vækkende udseende. Høj 
rostrilongitudekvotient må derfor formodes at appellere til 
modstridende følelser af sym- og antipati i læserens sind. 


Af og til forekommer serier uden et eneste billede i profil, og hvor 
det er umuligt at måle RLK. I lang tid stred forskerne med 
spørgsmålet om, hvorvidt det også for disse seriers vedkommende 
var muligt at foretage klassificering efter matematiske principper, 
eller om man var helt henvist til tematiske kriterier. Det var under 
arbejdet med dette spørgsmål, at den fremtrædende andelog Jan 
Bjurgren opdagede den geometriske størrelse, som eksperterne 


kalder cervicialtitudekvotienter?, forkortet CAK. CAK er forholdet 
mellem Anders Ands hals og hoved og kan måles uanset hvilken 
vinkel billedet viser ham i. Målingen må ske fra øverste kant af 
kraven. Hovedhøjden måles som for RLK. Det viser sig, at 
urandelogien opererer med en langt højere CAK end alle senere 
retninger, ca. 0,50-0,60, mod klassisk andelogis ca. 0,25-0,40. 
Bjurgren mener, at den høje CAK i urandelogien understreger 
Anders Ands nysgerrighed: han strækker hals. Den giver ligeledes et 
vist indtryk af arrogance, også en påfaldende egenskab hos den 
urandelogiske Anders. 


Kombinationen dumhed/hidsighed/nysgerrighed/arrogance gør den 
tidligste Anders til en evig taber. Han er også en temmelig tragisk 


figur. Får han en fiks, men vanvittig ide”, holder han fast ved den til 
det er for sent. Men han oplever aldrig tragedien som total 
katastrofe. Urandelogiens Anders har en levende tro på sig selv og 
prøver stadig noget nyt. Her adskiller han sig for eksempel stærkt fra 
den gennemfrustrerede tidlige klassiske Anders. 


Af og til afværges tragedien helt, eller det kan endog ende med 
triumf for Anders. Dette er imidlertid aldrig hans egen fortjeneste, 
men skyldes enten tilfældigheder eller indgreb fra fornuftige 
udenforstående, som regel Rip, Rap og Rup. Med deres intelligens 
og uddannelse er ungerne adskilligt kløgtigere og kan ofte hjælpe 
ham ud af store vanskeligheder. Men lige så ofte rystes ændernes 
hjem af voldsomme generationskonflikter. Sådanne konflikter mellem 
Anders' forældreautoritet og nevøernes snedighed ender som regel 
med sejr til ungerne. Det sker imidlertid, at de er FOR snedige. Alle 
gammelandeloger mindes fortællingen i AA nr. 1/1954, hvor Anders 
afgiver følgende nytårsløfte: »Jeg har besluttet aldrig mere at blive 
hidsig. « Rip, Rap og Rup udnytter situationen til det yderste, blandt 

andet ved at drukne hans frimærkesamling i karamelmasse. Anders 
bliver aldeles fortvivlet, men finder til slut en løsning. Han giver 
ungerne klø med et smil om munden … 


Et lysende eksempel på, hvad den urandelogiske Anders står for, 
får vii AA nr. 1/1950. Det er første juledag og 25 graders kulde 
udendørs, da Fætter Højben kommer ind fra kulden og overrækker 
Anders et stykke papir, hvor der står: 


JEG, ANDERS AND, LOVER HERVED AT BADE 
I ISBJØRNESØEN NYTÅRSDAG! ELLERS HAR JEG 
TABT MIT Hus TIL MIN FÆTTER HØJBEN! 

Es ARE DERSKRE STD: ANDERS AND 





Det hele drejer sig om et væddemål indgået på en skovtur en varm 
dag i juli … 


Rip, Rap og Rup går straks i aktion og skærer et hul i isen »vist 
mere end stort nok til Onkel Anders«. Efter dette kommer en lang, 
hektisk skildring af, hvordan de slider i det for at få den ufrivillige 
viking-bader ud i vandet. 


NU ER ALT STILLE PÅ BØGEVEJ — 
UNDTAGEN HOS ANDERS AND, HVOR 
DER SOM SÆDVANLIG ER BALLADE 





Evnen til at dvæle ved ubehagelige situationer er noget, der 
skærper facetterne ved de ældste former for andelogi, urandelogien 
måske mere end nogen anden. Først prøver de at overtale ham. De 
får ham ned til hullet, ja, han vover tilmed at stikke en tå i vandet … 


… men så river han sig løs og flygter tilbage til huset og dets lune 
arne. 





Næste led i ungernes slagplan er at tvinge ham med et reb om livet. 
Et slagsmål må der til, og effektfuldt nok ser vi ikke noget af selve 
kampen. I stedet vises blot et billede af husets facade, vi ser et tov, 
som slynger sig ind gennem indgangsdøren, vi hører kraftige lyde 
(Bang! Dunk! Hjælp!) komme ud gennem vinduet, og vi hører en 
stemme som råber: »Vi har ham, Rip, giv den så gas!« Det som Rip 
skal give gas, er en traktor i den anden ende af tovet, som allerede 
på næste billede er i fuld gang med at trække Anders ned mod 
vandet. Stærke fysiske kræfter trækker i hver sin ende af tovet. Til at 
begynde med har traktoren overtaget. Men efterhånden som han 
nærmer sig sin våde skæbne, stritter Anders mere og mere imod. Til 
slut går han i offensiven, og nu er det ham, som prøver at trække 
traktoren ned i hullet, et typisk eksempel på urandelogiens evne til at 
overdrive rent fysiske fænomener. Rip kapper tovet og redder 


dermed traktoren, - og Anders befinder sig pludselig igen inde ved 
pejsen. 


Man kommer nu til den bedrøvelige konklusion, at det er psykisk og 
fysisk umuligt at få Anders til at bade i 25 kuldegrader. Huset må 
overdrages til Fætter Højben. Alt ser ud til at være tabt. Anders Ands 
overmod har vendt situationen til dyb tragedie. Han har modtaget 
gudernes straf for sin hybris. 


Da kommer vendepunktet, og det sker på den sædvanlige 
urandelogiske måde, ved at en udenforstående griber ind. Den 
fornuftige udenforstående er for en gangs skyld en kvinde, 
Andersine, som dukker op netop som stemningen er allermest 
nedtrykt. Hun har også et dokument med sig, affattet på den 
førnævnte varme julidag. Hun overrækker det til Fætter Højben. 


meter SEPP EDER 
TES HØJBEN, FORPLIGTER MIG TIL AT | 


"DRIKKE 10 LITER LEMONADE PÅ EN TIME - 
"ELLER GIVE ANDERS AND HANS 
HUS TILBAGE - - - 






Dermed er situationen pludselig en helt anden. Handlingen tager 
igen fart. Rip, Rap og Rup laver en masse citronsaft (»Gør den rigtig 
sur, så han ikke kan drikke den så hurtigt!« »Nej, gør den rigtig sød, 
så han straks får kvalme!«) og i en ny dvælende sekvens over to 
sider bivåner vi Højbens kvaler. Han drikker og drikker. Hans mave 
bulner mere og mere, og til slut falder han om på gulvet, dorsk og 
saftig som en moden melon. Han giver op. 


Nu skulle alt være fryd og gammen. Men det som i denne fortælling 
mere end i nogen anden tjener til at karakterisere urandelogiens 
Anders og Højben er afslutningen, som består af følgende dialog: 


Anders: »Nå, så jeg er fej, fordi jeg ikke vil gå i vandet? Men 
jeg er betydeligt skrappere end du! Vent du bare til juli måned, 
så skal jeg sidde i en hel time i en balje isvand!« 

Højben: »Ja, gør du det, min gamle ven- så skal jeg drikke 
femten liter limonade - og det på en halv time!« 

Anders: »Top! Vi vædder!« 

Højben: »Hent et stykke papir! Det skal skrives ned!« 


Dette »Men jeg er betydeligt skrappere end du« er den 
urandelogiske Anders i en nøddeskal. 


f JEG FANDT EN 5-KRONE-SEDDEL 
- OG NU PÅSTÅR DE TO ANDRE, 
AT DET VAR DEM, DER FANDT 


ON … DENI 





Urandelogiens humor skabes ved overraskende, til dels bizarre 
overdrivelser. En vis fornemmelse af dette giver ovennævnte 
eksempel, særlig scenen, hvor Anders viser sig stærkere end 
traktoren, men endnu værre er det i en serie, som kom i AA nr. 
26/1958. Her er det benhård dramatik fra første til sidste side. Rip, 
Rap og Rup har fundet en 5-kroneseddel på gaden, og Anders skal 


prøve at finde ejeren. Først går han rundt til naboerne og bliver 
nogle rystende oplevelser rigere. Efter at have fået en blomsterpotte 


i hovedet, blevet gennemtærsket af en vred gammel heks med 
fejekost, bidt af en køter med hugtænder og hakket af en oprørsk 
papegøje, som hedder Esmeralda og råber »Mange, mange penge«, 
opgiver han at finde ejeren på den måde. Han annoncerer i stedet 
med fundet i avisen, og næste morgen er huset belejret af folk som 
hævder at være seddelens retmæssige ejer. Anders skifter i al hast 


til en middelalderrustning, som han tilfældigvis har ved hånden”, og 
så begynder det at ske. I nogle af de grufuldeste billeder som 


andelogien kan opvise” ser vi, hvordan menneskemængden 
tramper rustningen med Anders så flad, at den må åbnes med en 
dåseåbner, hvorefter de trænger ind i huset, hvor de er lige ved at 
sprænge det i deres jagt på 5-kroneseddelen. 


Efter med megen møje at have fået dem ud en efter en og 
gennemgået yderligere et slagsmål, hvor han næsten skræller øret 
af et par uheldige typer, som prøver på at snuppe sedlen, finder 
Anders til slut ejeren, - en fattig, lille pige. 


For så vidt ender det altså godt, men den tanke, der har drevet ham 
gennem historien, nemlig håbet om findeløn, slår heller ikke her til. 


| DET ER IKKE NOGET FOR 
| MIG — FOR ALLE HADER 
MIG, OG JEG 
HADER ALLE! 





Det var Carl Barks, manden som efter arkæologernes mening 
tegnede urandelogien, som skabte den figur, som senere skulle blive 
andelogiens ene hovedperson, nemlig Onkel Joakim. Men 
urandelogiens Onkel Joakim adskiller sig en hel del fra den, vi 
senere har lært at kende. Den senere Joakim når altid sine mål, 
enten ved snedighed eller ved at udnytte den magt, som formuen 
giver ham. Han viser sjældent følelser, undtagen en fanatisk 
griskhed efter mere profit. Han vækker næppe sympati hos læseren, 
men står som et væsen, der på grund af sin magt må accepteres 
som et faktum og som det er fristende at prøve at efterligne. 


Anderledes med urandelogiens Joakim. Han er en biperson, som vi 
ikke ser så meget til, men i al fald et sted fremtræder han med 
markant personlighed. Det er i »Jul på Bjørnebjerg« (AA nr. 26- 
2711957). Her møder vi Onkel Joakim som en ensom, bitter og syg 
olding. Endog på selveste juleaften sidder han alene og plaget i sit 
store, herskabelige palæ og surmuler. Selv beskriver han sin 
situation således: »Her sidder jeg i min store, ensomme kasse og 
venter på, at det skal blive jul, den fjollede tid, hvor alle folk holder så 
meget af hinanden. Uf! Uf! Uf!« »Det er ikke noget for mig - for alle 


hader mig, og jeg hader alle!« »Og alle de dumme folk, som render 
rundt og køber gaver til hinanden, de har det så hyggeligt - men jeg 
har det aldrig hyggeligt!« Han er på vagt mod alt og alle, får aldrig tid 
til at være glad, smiler sjældent og vækker medlidenhed hos 
læseren. Rigdommen har ødelagt ham. 


| en særstilling inden for den urandelogiske periode står de talrige 
korte serier på en eller en halv (sjældnere 2) sider, som er holdt i en 
helt egen stil. Den store leder af den norske donaldistbevægelse - en 
af de største udenomsparlamentariske pressionsgrupper i dagens 
Norge - Pål Helge Jensen, er gentagne gange vendt tilbage til disse 
miniaturekunstværker i sin forskning. Han har givet dem det 
træffende navn kreativismen med følgende begrundelse: Der findes 
ikke »nogen anden retning hvor opfindsomheden og skaberevnen pr. 
halve side er så enorm« (Donaldisten 2, s. 23). Altså et helt måleligt 
kriterium for, hvad der er kreativisme. 


Koncentreret opfindsomhed er altså kreativismens varemærke. Det 
siger sig selv at mere eventyrlige, vidtløftige emner ikke kan få plads 
her. Det bliver derfor komikken i hverdagen, som står i højsædet. De 
fleste episoder foregår i Anders Ands hjem. Med fortættet kunst 
fortælles her om hans mange mere eller mindre vellykkede 
opfindelser (herunder en kombineret trompet og smørkærne), hans 
konflikter med nevøerne, hvor ungerne som regel har et lille overtag, 
hans problemer med kæresten og med den dvaske kæmpehund 
Bolivar. Bedstemor And er med fra tid til anden - ofte optræder hun 
som familiens strenge, konservative, matriarkalske overhoved. 


Mickey Mouse indtager en fremtrædende plads i urandelogien, og 
også han har en lidt anden karakter her end ellers. Vi kender den 
klassiske Mickey som den rådsnare all-round-helt med 
detektivarbejde som speciale. | urandelogien er han imidlertid ikke 
helt så heroisk. Han er en almindelig samfundsborger med villa og 
havestump, en opfindsom hund, to halvvejs uvorne unger og et 
tomhjernet kvindemenneske til kæreste. Hans varemærke er et par 
røde shorts med store gule knapper foran og bag, men han kan også 
optræde i selskabstøj eller med hvid skjorte og lange, røde bukser. 


Fedtmule er hans bedste ven i urandelogien ligesom senere, og han 
er lige så dum og original som han altid har været. De fleste af disse 
Mickey Mouse-serier er korte og handler om ret så trivielle ting, men 
af og til roder han sig ind i større vanskeligheder, som for eksempel 
dengang i 1953, da han fik besøg af den vilde negerdreng. 


Torsdag.” 


Som nævnt ved vi alt for lidt om urandelogien på grund af den 
vanskelige adgang til kildemateriale. Alligevel er det lykkedes 
forskerne at finde frem til navnene på de vigtigste kunstnere bag 
denne retning. Anders And-serierne, med undtagelse af 
kreativismen, er skrevet og tegnet af den nu pensionerede Carl 
Barks (født 1901). Tegneren bag kreativismen hed Al Taliaferro 
(1905-69) - manuskriptforfatteren til disse serier skal have været en 
vis Bob Karp. 


Mickey Mouse-serierne er tegnet dels af Floyd Gottfredson (født 
1907) dels af Manuel Gonzales. De har samarbejdet med forskellige 
manuskriptforfattere men Bill Walsh er den mest fremtrædende. 


Det materiale vi har bevaret fra urandelogien lader os imidlertid ane 
en stor litterær skat. Vi finder stærke ægte personligheder, rene 
uforfalskede følelser, hård dramatisk realisme og dybt følte 
lovprisninger af det enkle og naturlige. I en af de seneste 
urandelogier, »De firkantede æg fra Peru«, siger Anders til nevøerne 
om det fattige indianerfolk, som bor nede i en stenfyldt dal dækket af 
evigt skylag: »Tænk, at de stakkels væsner i Usleravnekrog aldrig 
nogen sinde har set solen! Hvor er det synd for dem!« - »De får 
varme fra deres vulkaner!« »Og fra deres hjerter. Det var så lidt, de 
ejede og havde - men det var de lykkeligste væsner, jeg nogen sinde 
har truffet!« 


Her fornemmer vi et moralsk budskab bag urandelogien. Den rige 
er ulykkelig, den fattige lykkelig. Den lille, fattige pige stråler af 
oprigtig glæde, da Anders giver hende hendes 5-kroneseddel 
tilbage, mens Joakims millioner ikke giver ham nogen tilfredsstillelse. 
Man kan sige, hvad man vil om en moral, der går ud på, at den 


fattige bør glæde sig i sin fattigdom. Urandelogiens storhed lå nok 
først og fremmest i dens stil og personskildring. Det er et stort tab for 
verdenslitteraturen, at så lidt af den er bevaret for eftertiden. 


Den ældre klassiske andelogi 


»Oh, skænk mig en grav 
ved det isgrønne hav 
hvor kun bølgerne hører min gråd« 


Sådan synger Anders i en hjemmelavet vise i 1952 (AA nr. 7/1952). 
Læserne vil selvfølgelig med det samme bemærke, at denne 
pessimisme harmonerer dårligt med hovedtendenserne i 
urandelogien, sådan som de blev fremført i forrige kapitel. 1952 er 
da også det år, hvor urandelogien for alvor går af mode. Allerede i 
1951 havde en ny strømning gjort sit indtog. Den ældre klassiske 
andelogi eller på latin: donaldismus classicus vulgaris. 


"TÆNK, HVOR DET ER GÅET TILBAGE 
MED OS MENNESKER 





Grubleren 


Den ældre klassiske andelogi er den mest forfinede afslebne 
strømning i andelogiens historie. Personerne bevæger sig med 
behersket værdighed, enten de sidder på en øde ø, klatrer på 
lodrette fjeldvægge eller bliver spist af en hval. De har et harmonisk, 
afbalanceret udseende, - det er nu, at Anders får det klassiske 
udseende vi kender så godt. 


Anders Ands rostrilongitudekvotient synker til ca. 1,0. Hans lange 
næb stikker ikke længere aggressivt og nysgerrigt frem. Panden 
virker derfor højere, og hele udtrykket bliver mere intelligent. Denne 
ydre forandring følges af en ændring af hans temperament: Han 
bliver forsigtig, lidt tilbageholdende og begynder at gruble. 


Hans grubleri giver sig forskellige udtryk. I eksemplet ovenfor 
optræder han som digter og udtrykker sine klager over tilværelsen i 
en melankolsk vise. Ofte ser han tilbage på fortidens storhed i 
græmmelse over hans egen tids forfald. Til andre tider drømmer han 
om at blive noget stort - racerkører, æggegrocerer eller konge af 
Nordamerika. Men den almindeligste form, hans melankoli antager, 
er bitre suk over egen utilstrækkelighed. 


En sjælden gang skrider han til handling for at gøre en ende på det 
ørkesløse i sin tilværelse, men det går aldrig godt. I 1954 går han så 
vidt som til at lade sig sluge af en hval for at vinde berømmelse. 
Begivenheden afstedkommer følgende reaktion fra en blasert 
radioreporter: »Det er ikke noget nyt, De her har foretaget Dem. En 
herre ved navn Jonas har gjort det samme for et par tusind år 
siden.« Sådanne bitre erfaringer former hans melankolske syn på 
verden. 


Også med Onkel Joakim sker der en udvikling i tidlig klassisk tid. 
Den ulykkelige gamle mand fra urandelogien ser man mindre og 
mindre til. Allerede i 1953 aner man den almægtige finansfyrste i 
serien, hvor Onkel Joakim har for mange penge. Pengetanken er 
fuld, og 30 tons likvide midler ligger stablet op uden for døren. Det 
bekymrer Onkel Joakim en del, for bliver de liggende der, kan de jo 
blive stjålet! For at redde pengene fra en sådan grusom skæbne 


giver han Anders 30 øre i timen for at bruge hele bunken. Det viser 
sig at være et job, som Anders har anlæg for. De rejser land og rige 
rundt i biler til 400.000 kroner, som de bytter hver gang der kommer 
fluepletter på vindspejlet, de bor på de dyreste hoteller, spiser på de 
bedste restauranter, køber kostbare smykker til Andersine og 
hendes veninder osv. osv. Omsider er det slut med pengene, og de 
vender hjem. Det første syn, som møder Onkel Joakim, da han 
kommer ind på sit kontor, er to kontorister, som stabler en ny bunke 
pengesække op foran døren til den bristefærdige pengetank. På 
spørgsmålet om, hvordan det kan lade sig gøre - han har jo netop 
brugt et helt vognlæs penge - får han som svar, at en eller anden 
ødsel milliardær netop har rejst rundt i landet. Han har boet på Onkel 
Joakims hoteller, spist på Onkel Joakims dyreste restauranter, købt 
luksusbiler fra Onkel Joakims bilfabrikker med hermelinsbetræk fra 
Onkel Joakims pelsfarme… 





SØRENS OGSÅ! DE PENGESEDLER UDVIDER SIG I 
FUGTIGT VEJR, JEG ER NØDT TIL AT 

GØRE BEHOLDEREN mo 
STØRRE 





Slideren 


Men der er stadig et stykke til vore dages pengegale Joakim, som 
samler sin formue, ikke ved personlig dygtighed, men ved hjælp af 
den kraft, der ligger i verdens mest rentable fetish - hans første 25- 
øre. Den ældre klassiske Onkel Joakim er en slider, som arbejder fra 
tidlig morgen til sen aften. Han sejrer som regel på en eller anden 
måde, men først efter at have været meget igennem. Selv om han 


virker mere ovenpå og selvsikker end i urandelogien, er det 
tvivlsomt, om den ældre klassiske Joakim er særligt meget 
lykkeligere end den urandelogiske. 


Rip, Rap og Rup udfylder samme roller som i urandelogien: De 
repræsenterer den forsigtige, skeptiske og fornuftige yngre 
generation. Hvad de gør, er gennemtænkt og godt begrundet. Ofte 
optræder de som et praktisk korrektiv til deres ældre slægtninge. Et 
nyt og meget vigtigt moment kommer i denne forbindelse ind i ældre 
klassisk tid: Grønspættebevægelsen. 


Jeg vil omtale grønspættebevægelsens betydning i social 
sammenhæng i et senere kapitel. Men det kan være rigtigt allerede 
her at slå fast, at denne organisation har spillet en central rolle i 
andelogien lige op til vore dage. Udadtil er den en 
spejderbevægelse, men det er tydeligt, at den er mere end som så. 
Bevægelsens medlemmer sidder inde med enorme kundskaber og 
føler sig derfor som en elite. De accepteres da også som elite af 
resten af samfundet. 


Deres position som grønspætter understreger den rolle som 
korrektiv som Rip, Rap og Rup har spillet lige siden urandelogien. 
De tre små nevøer er mere eller mindre alvidende, noget som giver 
dem to vigtige funktioner at udfylde: For det første må det opfattes 
som et frieri til andelogiens unge publikum, - man håber, at børn vil 
synes om serier, hvor det er børnene som har ret. For det andet 
bliver de en slags facitliste. Hver gang nogen af de andre figurer får 
svare problemer, kan de bare konsultere Rip, Rap og Rup og bede 
dem slå op i grønspættebogen. Som kommer med løsningen på 
problemet. Andelogiens forfattere kan derfor med taknemmelighed ty 
til grønspætterne, når handlingen er i færd med at blive så 
kompliceret, at den truer med at gå helt i hårdknude. 


| 1953 dukkede en ny figur op på den andelogiske arena. Han hed 
Georg Gearløs, var opfinder, opførte sig mærkeligt og blev af den 
grund betragtet med yderste mistro af sine opgivelser. Første gang vi 
møder ham, er han ved at sætte hele Andeby i brand med en 


trehjulet cykel drevet af fyrværkeriraketter. Måneden efter hopper 
han rundt på en kængurustylte med en halv liter fløde i rygsækken. 
Det er en ny måde at kærne smør på, siger han. Han bliver imidlertid 
snart mere seriøs. 


At Georg Gearløs bliver introduceret er en historisk begivenhed. 
Ganske vist gør han ikke noget væsen af sig selv i ældre klassisk 
andelogi, men han kommer stærkere igen senere. I 25 år, særlig 
under 60'ernes kommercialisme, har andelogiens skabere tyet til 
Georg Gearløs, når fantastiske forhold skulle begrundes. 


Andelogiens skurkegalleri udvides i 1954, og det med en hel bande. 
De spreder skræk omkring sig, da de gør deres entre i deres blågule 


uniformer og med selvsikkert grin.” De er organiseret som et firma, 
Bjørnebanden A/S, og under det navn har de fået enhver ærlig 
indbygger i Andeby til at gyse og fået fjerene til at rejse sig på Onkel 
Joakims hoved og rynkerne til at brede sig i hans 
gammelmandsansigt. 


I dag er Bjørnebanden er samling dumme, klodsede, udrangerede 
vindbøjtler som er harmløse, idet de altid begår en eller anden brøler 
som de fælder sig selv på. Anderledes var det i den ældre klassiske 
andelogi. Da sad Bjørnebanden A/S inde med store økonomiske 
ressourcer og teknisk snilde. De kunne stable et batteri af 
gravemaskiner på benene, hvis det var nødvendigt for at bryde ind i 
pengetanken. Ved et tilfælde stjæler de hele tanken og ruller den 
væk. Den ældre klassiske andelogi var Bjørnebandens store 
ekspansionstid, hvor de lagde grunden til hele det internationale 
Bjørnebandesyndikat, som vi møder i yngre klassisk tid. 


For at gøre billedet fuldstændigt, bør vi også se lidt på de figurer, 
som ikke hører til kredsen omkring Anders. Tidlig andelog-forskning 
mente at finde en parallel reduktion af Anders Ands 
rostrilongitudekvotient i en tilsvarende formindskelse af Store Stygge 
Ulvs nasilongitudekvotient, altså at hans næse skulle være blevet 
mindre, men det må bero på en fejlmåling. Nasilongitudekvotienten 
har til stadighed ligget på ca. 2,0. Derimod gennemdøik Lille Ulv en 


vis forandring. I urandelogien var han et dumt, godtroende, lille barn, 
som gølk tidligt i seng, var let at narre og ikke fattede nogen ting. | 
klassisk tid er han blevet fornuftig, intelligent og går aktivt ind for at 
reformere sin far. Den urandeloge Lille Ulv er umiddelbart venlig, den 
klassiske Lille Ulv reflekterende venlig. 


En af de andelogiske figurer, som har forandret sig mindst gennem 
årene, er Mickey Mouse, men også med ham sker der en forandring 


i tidlig klassisk tid. Den urandelogiske Mickey var en sort lille mus” 


uden særlige heroiske egenskaber. Han var en almindelig mand” 
med visse anlæg for at rode sig ind i vanskeligheder. Men så 
forandrer Mickey sig. Han bliver barsk. Efter en kort karriere som 
cowboy med romantik i stemmen og døde banditter i blikket bliver 
han detektiv. Han er hjernen bag hele Andebys kriminalpoliti, 


16 i . . . 
manden , som tilkaldes, hvis særligt vanskelige opgaver skal løses. 
Han klarer alle farlige situationer, sender skurke i kasjotten en masse 


. 17 
og redder skønjomfruer fra grusomme farer. I storm og polarkulde, 
i utilgængelige fjeldegne i Andes, blandt ørkenens glohede 
sanddyner og på trods af Fedtmules stadige nærværelse vover han 
livet i videnskabens, retfærdighedens, lovens og Andebys navn. 
Hans ærkefjende er Sorteper, en fej, slesk type, som ikke skyr noget 
middel for at nå sit mål, men som altid gennem Mickey møder sin 


18 
overmand . 


ÅH, MICKEY, DU ER 


VIDUNDERLIG! 





Et repræsentativt billede fra Mickeys tid som cowboy. 


Men tilbage til hovedpersonen: Som jeg nævnte, er Anders i denne 
strømning særdeles melankolsk og grublende. Sådanne tendenser 
hos hovedpersonen sætter naturligvis kulør på hele den ældre 
klassiske andelogis grundtone. Den er tragisk og resigneret, og det 
ender næsten altid med katastrofe. Serierne er opbygget på en 
sådan måde, at man altid på et tidligt tidspunkt aner katastrofen, og 
når den indtræffer, er den så total som overhovedet mulig. Et 
almindeligt motiv er, at Anders må flygte langt bort, til Sydpolen eller 
Timbuktu, f.eks. Andre gange slutter det med økonomisk ruin. 
Virkelig storhed over tragedien er der i den storslåede beretning om 
Den gyldne Hjælm (Solohæfte nr. 16, 1954), hvor han det ene øjeblik 
er kejser af Amerika, i det næste kustode på Andeby Museum. 


Der hviler et dystert skær af uforløst weltschmerz over den ældre 
klassiske andelogi, men de store og dybe tragedier er indrammet af 
en rolig og forfinet form. Serierne er bygget op efter et mønster, som 
blev skabt af de franske klassisister i det 17. århundrede. Der 
opereres implicit med fem »akter«; eksposition, stigning, klimaks, 
peripeti og katastrofe. Lad os bruge en serie fra april-nummeret 


19557” som eksempel. Den er komponeret på følgende måde: 1) 
Eksposition. Temaet præsenteres: Anders er racerkøreridiot. Han 
sover og spiser med hjælm og motorbriller og gør fortvivlede forsøg 
på at få lov til at køre eller i det mindste vaske en af bilerne. Omsider 


får han sin chance: En af kørerne bliver syg og får brug for en 
afløser. 2) Stigning. Handlingen begynder at udvikle sig. Anders 
tager den forkerte vogn i forsøgsheatet. Efter at han er kommet over 
i den rigtige bil kører han i forkert retning, mister herredømmet, kører 
speakeren ned og bliver diskvalificeret. Han får til nød lov til at 
skubbe en af de andre i gang. Det går også galt: Hans motorbriller 
bliver hængende fast i vognen. 3) Klimaks. Det afgørende 
vendepunkt, som bestemmer resten af handlingen. Banen skal 
jævnes, og Anders bliver sat til at tynge tromlen ned. »Det usleste 
job på hele banen«, som han selv siger. Man aner allerede en 
nedværdigende katastrofe. Det viser sig, at han endda heller ikke 
kan klare dette. Han er nemlig for let til tromlen. For at blive tungere 
tager han to tunge sømkasser under armene. Sømmene drysser ud 
og bliver spredt over banen. 4) Peripeti. Den ubønhørlige udvikling 
mod katastrofen. Under hovedløbet punkterer samtlige biler på 
sømmene. Man opdager, at Anders har skylden, og alle kørerne 
løber efter ham for at fange ham. Men Anders har stadig 
sømkasserne med sig, og fra dem drysser der stadig søm. 
Forfølgerne stikker fødderne og må opgive. - Situationen er denne: 
Alle kørerne har ømme fødder, bilerne er punkteret på samtlige hjul, 
og publikum truer med at rive tribunen ned, hvis løbet bliver aflyst. 
Arrangørerne sætter Anders i den eneste bil, som stadig kan køre. 
Som konkurrenter får han Rip, Rap og Rup i deres trædebiler. 5) 
Katastrofe. - Væddeløbet starter, og i det samme kaster Anders en 
klump brugt tyggegummi, den filtrer sig ind i hjulene, og han må 
stoppe. Ungerne overhaler ham og vinder. Anders flygter til 
Sydpolen. 


Som man kan se, er serien meget skematisk opbygget. Mange 
sider i forvejen aner man, hvordan katastrofen vil forløbe. Allerede 
ved slutningen af 2. akt er Anders så fornedret, at det kun er et 
spørgsmål om tid, før tragedien er fuldkommen. Sandsynligvis aner 
han det selv, - han tager i al fald begivenhederne med et forholdsvis 
stort kvantum stoisk ro. Urandelogiens til dels bizarre mimik er blevet 
forladt som virkemiddel. I enkelte ældre klassiske serier går man 


endog til den modsatte yderlighed: Personerne udstyres med 
urokkelige pokerfjæs. 

Den ældre klassiske andelogi kunne let fortone sig i monotoni. Den 
regelmæssige opbygning af serierne, den langsomme udvikling mod 
uafvendelig katastrofe, figurernes statiske personlighed, - alt dette 
gav små variationsmuligheder. Den ældre klassiske andelogi havde 
derfor tendens til at gentage sig selv. Få af dens serier har vundet 


glorværdig plads i litteraturhistorien. Perioden har måske kun 
frembragt et virkeligt mesterværk, nemlig serien om Anders And og 
Den gyldne Hjælm, hvor mænd kæmper en drabelig, men håbløs 
kamp mod naturkræfterne, mod hinanden og mod det lokkende mål: 
Den gyldne Hjælm, som giver sin bærer ejendomsret til hele 
Nordamerika, men som samtidig gør ham vanvittig. 


Men også over mange af de andre ældre klassiske serier ligger der 
et skær af det monumentale. Det er let at undervurdere denne 
strømning, fordi den tidsmæssigt faldt mellem de to mest storslåede 
retninger i andelogien, urandelogien og romantikken, og derfor ofte 
lider den ublide medfart at blive sammenlignet med disse. Men i fire 
år, fra 1953-1957, var den ældre klassiske andelogi næsten 
enerådende. I disse fire år var andelogien beretningen om en trist, 
hårdt prøvet and med pjuskede halefjer, og hans evige forsvarskamp 
mod en uforsonlig skæbne og en aggressiv omverden. 


Den yngre klassiske andelogi 


Skellet mellem ældre og yngre klassisk andelogi er mere flydende 
end mellem andre faser i andelogien. Dette skyldes at figurtegningen 
stemmer overens i de to strømninger, med en rostrilongitudekvotient 
på ca. 1,0 og en cervicialtitudekvotient på omkring 0,3. Forskellene 
ligger på det tematiske plan, og en del serier, særlig fra årene 1957- 
1958, kan siges at tilhøre begge retninger. 


Den latinske betegnelse for yngre klassisk andelogi er donaldismus 
classicus romanticus. | nyere forskning har der været en tendens til 
at reservere betegnelsen »klassicisme« for det vi har kaldt ældre 
klassisk andelogi, og i stedet betegne den yngre klassiske som 
»romantik«. Man bør da samtidig ændre det latinske navn til 
donaldismus romanticus exoticus. 


Jeg går så nøje ind på det terminologiske, fordi terminologien her 
siger noget væsentligt om den yngre klassiske andelogis tematiske 
egenart. Den blev båret af stor fantasi og sans for fjernhed og 
tidløshed, for romantik og det eksotiske. Handlingen henlægges ofte 


til spændende lande i andre verdensdele, til Tibets højfjeld, til 
ukendte riger i det mellemste østen eller til lykkelandet i Himalaya, 
Tralla La. Samtidig knyttes forbindelsen til fantasivækkende sagn og 
historiske begivenheder. Vi tages med på jagt efter spøgelsesskibet 
»Den flyvende Hollænder«, vi overværer arkæologiske udgravninger 
i Ægypten eller Persien, og i en serie møder vi sågar den afskyelige 
snemand og Djengis Khans tabte krone på en gang. Andelogiens 
nye hovedfigur, Onkel Joakim, trækker sine slægtninge med sig til 
Kong Salomons miner, til Cibolas syv gyldne byer eller højt op i 
Andesbjergene til den skumle gang, hvor Inkaerne gemte deres 
skatte. 


For nu er det Onkel Joakim, der dominerer. Den udvikling vi kunne 
registrere hos ham fra urandelogien til ældre klassisk andelogi, 
fortsætter. Frem for alt optræder han oftere nu, sådan at læseren 
stadig bliver mindet om, hvilken magt han har, for ikke at sige: 
Hvilken magt han er. Det bliver definitivt slået fast, at han er verdens 
rigeste mand, som stadig udvider sit økonomiske imperium ved hårdt 
arbejde, pinlig sparsommelighed, tyrannisk behandling af sine 
underordnede og ikke mindst: Sit naturlige financielle talent. Han 
sælger græsslåmaskiner i Sahara, polarovne i Bagindien og vind til 
vindmøllerne langs Zuidersøen…. Han er et finansspøgelse, som ejer 
hele Andeby og despotisk dikterer over byens indbyggere. Få synes 
om ham, men alle accepterer ham som et faktum, de ikke kan 
komme udenom. 





Afskyelig snemand (Homo Grotesquis Donaldisticus).] 


I sin bog »Comix - a History of Comic Books in America« omtaler 
Les Daniels Onkel Joakim som en meget kompliceret figur, hvis 
personlighed rummer store indre modsætninger. Daniels 
karakteriserer ham meget træffende som en inkarnation af 
calvinismen og selve kapitalismen. Han lever stort set spartansk. 
Overskuddet af sine mange forretninger anvender han ikke til sig 
selv, men geninvesterer det i nye firmaer. Eller - noget som vel ikke 
er så calvinistisk - han lader dem bare ligge i pengetanken. Joakim 
driver altså ikke forretninger for at opnå personlig luksus, men siger 
Daniels, på grund af den sanselige nydelse, den fysiske kontakt med 
pengene giver ham. Han holder af at kaste sig ud i pengetanken, 
grave sig ned blandt mønterne, kaste dem op i luften og med et 
ekstatisk-saligt udtryk i ansigtet lade dem regne ned over sig. 


Forfatteren af den epokegørende tyske afhandling om andelogien 
»Die Ducks«, dr. orn. Grobian Gans, er ikke nådig, når han 
karakteriserer de sexuelle sider ved Onkel Joakims kærlighed til 
penge. På side 24 i »Die Ducks« hedder det: »Dagoberts (dvs. 
Joakims) Baden im Bargeld, von unbefangenen Beobachtern als 
schrullige Laune akzeptiert, wird dem Wissenden zum abstoBenden 
Schauspiel sexueller Perversion…. Wir haben in ihm den 
idealtypischen Vertreter der liebesfeindlichen, kapitalistischen Ethik 
zu sehen, dessen Liebesfåhigkeit von den Menschen weg zu den 
Sachen hin pervertiert ist.« Det må tilføjes, at Dr. Gans nærer en 
påfaldende interesse for figurernes sexualliv, sådan at hans 
fremstilling muligvis er blevet noget ensidig. 


EJ "OG DET ER MINE PENGE 
Øg? — ALLE SAMMEN! 

Sexuel perversion? 


Både Daniels og Gans har måske været mest optaget af den ældre 
klassiske Joakim, for det er der, at pengebadene er mest 
fremherskende. I yngre klassisk tid forekommer de langt sjældnere. 
Det ser ud til, at han har så travlt med forretninger og rejser, at han 
ikke får tid til mere sanselige nydelser. Men glæden ved at vide, at 
pengene er der, fungerer som en slags substitut for selve berøringen 
med dem. 


Som nævnt er Joakim ofte på rejse i den yngre klassiske andelogi. 
Disse ture kan være forårsaget af mangt og meget. Han foretager 
regelmæssigt inspektion af sine besiddelser rundt omkring i verden. 
Billetterne fylder da en hel kuffert, som er så tung, at der må to små 
nevøer til at bære den. Andre gange drager han ud for at finde tabte 
skatte, eller til Alaska eller Australien for at grave guld som i sin 
ungdom. En gang rejste han til Sydafrika for at konkurrere med en 
anden eksentrisk pengesamler, Guldiver Flintesten, om titlen 

»verdens rigeste mand«.. En sjælden gang rejser han blot for at 
hvile. Det var sådan han fandt Tralla La, landet som ikke kendte 


monetære systemer eller falske værdier.” Sin måske mærkeligste 
rejse foretog han i AA nr. 52/1959. Officielt skulle han opkræve en 
gammel gæld, men det egentlige motiv for rejsen var, at han ville 
gense sin ungdoms kærlighed, Gyldne Gulda. 


Efterhånden kommer der noget magisk over Onkel Joakim. Hans 
fremgang skyldes en overnaturlig kraft, en mana, som findes i den 
første 25-øre, han tjente. Alle hans forretninger er afhængige af, at 
mønten befinder sig trygt på sin plads i pengetanken. Vi får tydeligt 
dette demonstreret i »Onkel Joakim på havsens bund« (AA nr. 10- 
12/1965). Her mister han den lille fetish et kort stykke tid, og Joakim 
rammes af den ene ulykke efter den anden: Tyve oliebrønde tørrer 
ud, to guldminer styrter sammen, ti skibe ligger indefrosset ved 
Nordpolen, to jernbaner bryder sammen og to sodavandsfabrikker 
eksploderer. Desuden går der møl i hans gamle silkehat. 


Mod en sådan magisk ladet amulet rækker profane skurke som 
Bjørnebanden ikke til. Det blev nødvendigt at give Joakim en fjende, 
som også stod i forbindelse med det overnaturlige. 


Derfor blev Hexia de Trix indført.” Hun er den mærkeligste af alle 
andelogiens hekse og ejer i modsætning til de andre både intelligens 
og skønhed. Faktisk er hun i det hele taget den største personlighed 

blandt andelogiens kvinder. i Hexia er netop ude efter 25-øren, som 
hun venter skal gøre hende til den rigeste heks i verden. Hun har et 
alsidigt virkefelt og benytter både besværgelser og tryllestav, 


heksebryg og gas. Samtidig med at hun er en moderne magiker med 
elektrisk hypnosestråle, knytter hun forbindelsen til de bedste 
traditioner i hekseriets historie, helt tilbage til Odysseens Kirke. 


Karakteristisk for den yngre klassiske andelogis stil er de mange 
detaljer, sidehandlinger og overskudsindfald, som ikke er strengt 
nødvendige for handlingen, men som tjener til at skabe en let og 
elegant humor. Georg Gearløs' lille hjælper er altid i gang med egne 
ting. I AA nr. 19/1961 spiller han dam med Anders Ands hund, mens 
andre er hysteriske over et opløb, og fire uger senere kommer han i 
kamp med en stork, der tror hans hoved er et æg. Begge disse 
optrin har kun en fjern sammenhæng med de respektive seriers 
hovedhandling. 


Skilte og bogtitler og deres symbolske betydning i yngre klassisk 
andelogi kunne være et studium for sig værd. I Onkel Joakims 
pengetank står et køleskab med påskriften »Indefrosne penge« og et 
komfur med en kogende kedel, hvor der står »Penge man kan 
brænde fingrene på«. En gang, Anders søger arbejde, ser han en 
stor støvle stå ved siden af personalechefens skrivebord. På den 
hænger et skilt, hvor der kort og godt står: »Anvendes ved 
afskedigelse.« På væggen overfor kan man observere et skilt, hvor 
der kort og godt står: »De tror vist, De er kløgtig, hva'?« (AA nr. 
29/1963). I »Saneringseksperten« (AA nr. 30/1963) driver Anders et 
nedrivningsfirma. Der ligger tre bøger på hans natbord: »Roms 
Fald«, »Karthagos Ødelæggelse« og »Da Troja Faldt«. Til 
morgenmad får Anders grød kogt på stenegens rødder og tilsat zink, 
kobber, kalk, messing og en masse jern foruden en stabel på 49 


pandekager” stegt i en blanding af bøffelfedt og zebuoksemarv. 


I kompositionen kan vi stadig genkende den klassiske fem-deling, 
som vi husker fra ældre klassisk andelogi. Men tempoet er større og 
med en stærkere koncentration af de dramatiske optrin. Ofte er det 
hele bygget op om centrale replikker, som vender tilbage på 
strategiske steder rundt omkring i fortællingen. Det sidste vil jeg 
belyse med et par eksempler: 


I AA nr. 20/1959 har Georg Gearløs gjort to nye opfindelser, en 
tankelæsermaskine og en maskine, som kan svare på alle 
spørgsmål. Han vil afprøve sidstnævnte og stiller den følgende 
spørgsmål: »Hvorfor synger den fugl derude?« Maskinen stirrer 
tænksomt mod loftet og svarer med den udødelige replik: Måske er 
den trist, måske er den glad, måske vil den blot sige tak for mad!« 
Da Gearløs forlanger et bedre svar, beder maskinen ham spørge 
fuglen, og på spørgsmålet om, hvordan han kan fange den, svarer 
den: »Ved at strø salt på dens hale!« Dette er vrøvl, mener Georg og 
prøver med et sommerfuglenet. Efter at han er kollideret med en 
højspændingsledning, blevet rystet, og nettet er blevet ødelagt, 
gentager maskinen sit råd: »Strø salt på dens hale!« 


Georg nægter fortsat at lytte og smører i stedet for lim på den gren, 
fuglen plejer at sidde på. Desværre bliver han selv hængende fast i 
limen og må saves løs. Maskinen gentager lakonisk: »Strø salt på 
dens hale!« Når fuglen til sidst giver fortabt, er det fordi Georgs lille 
hjælper endelig følger maskinens råd med hensyn til saltet. Dyret 
bringes til den anden maskine - tankelæseren - og får stillet 
spørgsmålet: »Hvorfor sad du derude og sang?« Og svaret kommer: 
Måske var jeg trist, måske var jeg glad, måske ville jeg blot sige tak 
for mad!« I næste billede sidder en chokskadet Georg Gearløs oppe 
i et træ og kvidrer som en fugl. TO mænd kommer forbi og spørger 
hinanden, hvorfor i alverden han sidder der? Og fra vinduet i Georg 
Gearløs' hus svarer vidundermaskinen: Måske er han trist, måske er 
han glad, måske vil han blot sige tak for mad!« 


I »Sydhavsrejsen« (AA nr. 25/67) skal Anders deltage i en 
konkurrence, hvor det gælder om at huske et digt udenad. Han øver 
i mange uger til han er helt omtåget. De sidste strofer, som fæstner 
sig i hans kundskabsberuste hjerne, før han slæber sig ind i 
konkurrencelokalet, er: »Jeg føler skæbnen true - for med min pil og 
bue - jeg skød en albatros!« Undervejs mumler han verset ikke 
mindre end fire gange, sidste gang ganske vist i en noget forvansket 
form. 


Opgaven lyder: »Gengiv de sidste to linier af det tyvende vers fra 
digtet "Den gamle sømand"«, og Anders remser op: »Jeg føler 
skæbnen true - for med min pil og bue - jeg skød en albatros!« Han 
vinder en rejse til Sydhavet og vakler ud af lokalet. 


På båden er Anders med i en bueskydningskonkurrence, og som 
man vel kan tænke sig, træffer en af pilene en albatros. Fuglen 
dumper ned i hovedet på stewarden, og siden det betyder ulykke at 
skyde en albatros, sætter han sig for at finde synderen. Samtidig er 
der nogen, der spørger Anders, hvilket digt han vandt konkurrencen 
med, og med høj røst sætter han i med at deklamere: »Jeg føler 
skæbnen true - for med min pil og bue - jeg skød en albatros«. 
Stewarden, som ikke er længere borte end han hører dette, triner 
frem på bueskyttearenaen med albatrossen i hånden, peger på 
Anders med afsky i blikket og råber: »Ja, det ser jeg nok!« 


En del yngre klassiske serier har en episodisk, næsten revyagtig 
form. »Saneringseksperten« består af fire afsluttede fortællinger: 
Anders nedriver en skolebygning, Anders nedriver en 
harmonikafabrik, Anders nedriver det gamle Andeby fæstning. Fort 
Samson, - og Anders nedriver ved en misforståelse 
Generaldirektørernes klub. Hans totale succes i de tre første 
episoder får hans totale fiasko i den sidste til at virke desto stærkere. 
Et episodisk præg har også serien med Anders And som smed, (AA 
nr. 16/1961), men her mislykkes det for ham i alle episoder: Efter at 
have skoet ordførerens hest bagvendt og fået Gearløs' pumpe til at 
virke baglæns, reparerer han Andersines spilledåse og Joakims 
regnemaskine samtidigt, med det resultat, at regnemaskinen spiller 
pengegaloppen, når man trykker på ni-billion-tasten. Så kommer 
hovedepisoden, hvor Anders skal smelte kanonen Bella til plovjern 
og glemmer at undersøge om den er ladt. Kuglen lander i en 
kæmpebeholder med 1000 liter iscreme. 


Serien om smeden kan stå som eksempel ikke bare på 
episodestilen, men også på den yngre klassiske Anders. Han har 
mistet sin ældre klassiske melankoli og fået noget af sit gå-på-mod 
fra urandelogien tilbage. Han deltager aktivt, om ikke særlig 


entusiastisk, i Onkel Joakims forskellige projekter, men han udfolder 
sig først rigtigt, når han optræder uafhængig af Onkel Joakim. Af og 
til går det dårligt, men den yngre klassiske Anders er af den type, 
som sent giver op. Nederlag tærer ikke længere på hans sjæl. 
Uheldet med ordførerens hest rører ham for eksempel ikke det 
mindste. 


Rip, Rap og Rup kommenterer uheldet med kanonen Bella på 
denne måde: »En rødglødende kanonkugle i en beholder med 
sodavandsis! Det kan ikke være mere tragisk!« Men selv katastrofen 
virker ikke længere ødelæggende på hovedpersonen. I stedet for at 
gøre som i ældre klassisk stil og flygte til Timbuktu eller Sydpolen og 
blive bitter og indesluttet, fortsætter han simpelthen som smed, som 
om intet var hændt. 


Anders kunne sagtens have grund til at føle skæbnen true i 
»Sydhavsrejsen«, for bare et år senere var det slut på den yngre 
klassiske andelogi. Den opstod i 1956-57, dominerede skandinavisk 
andelogi til 1963 og optrådte derefter sporadisk til den trak sit 
foreløbigt sidste suk den 20. august 1968. Alle forskere troede, at 
det dermed var slut med den yngre klassiske andelogi, og denne tro 
holdt sig i 3 1/2 år. Så sent som i foråret 1972 kunne forfatteren til 
denne bog skrive i sit første manuskriptudkast: »Kvantitativt har 
ingen enkelt retning præget andelogien som yngre klassicisme, og 
kvalitativt er det vel bare urandelogien og klodrismen, som tåler 
sammenligning med den. For mange voksne andeloger i dag står 
den nok som selve andelogien med stort A. Vi lyser fred over dens 
minde.« 


Disse smukke nekrologlinjer skulle have afsluttet dette kapitel, men 
dagen efter, at de var fæstnet på papiret, udkom »Hundefangeren«. 
Det var en ægte yngre klassisk serie i typisk episodisk stil, den første 
i nøjagtig tre år og syv måneder. Den udløste straks en livlig debat 
blandt eksperterne: Var den yngre klassiske andelogi ved at gøre et 
comeback, eller var »Hundefangeren« bare et enkelt lysglimt fra en 
glansfuld fortid? De fleste hældede til den mest pessimistiske 
opfattelse, særlig da måneder gik og intet hændte. 


Lige før førsteudgaven af denne bog skulle gå i trykken, skete der 
imidlertid atter noget glædeligt: Den 2. oktober 1972 kom den første 
episode i en ny yngre klassisk fortsættelsesserie. »På jagt efter det 
magentarøde frimærke«. Det tændte et nyt håb hos andelogerne, og 
det var ikke helt ubegrundet. I den tid, der senere fulgte dukkede der 
tillige en håndfuld yngre klassiske fortsættelsesserier op - i 1974 
kom der tilmed tre styks. Den yngre klassiske andelogi har altså gjort 
et begrænset comeback, og forskerne følger spændt den videre 
udvikling. 


Kommercialismen 


Men andelogien faldt, og den faldt dybt. Alle gammelandeloger er 
enige om, at der foregik en tragisk og ynkelig kvalitetsforringelse 
omkring 1963. De sidste rester af højstemt urandelogisk dramatik 
forsvandt, den heroisk-melankolske ældre klassiske andelogi havde 
været død længe, og den yngre klassiske, som havde domineret i 
seks år, blev pludselig en sjælden foreteelse. Hvad kom i stedet? 


- Jo, kære læser, det skal jeg fortælle Dem: Spekulationspræget, 
kommercielt, masseproduceret rod kom i stedet. Nemlig. 


Perioden 1963-66 er en af de sorteste i den skandinaviske 
andelogis historie. Bortset fra spredte klassiske serier, som lyser 
som ildfluer i den andelogiske litteraturhistories mørkeste nat, 
præges denne tid af serier, som i den grad er farvet af den 
kommercielle hensigt bag Anders And, at selve den litterære 
strømning, de tilhører, har fået betegnelsen Kommercialisme. Det 
latinske navn er donaldismus speculativus phyphasan. Kunstneriske 
og underholdningsmæssige hensyn er skubbet i baggrunden. Man 
har kun været opsat på at smøre et eller andet sammen og sælge 
det i Anders Ands allerede veletablerede navn. 










… OG VENTER PÅ AT DEN 
SKAL FORTÆLLE HYAD JEG 

SKAL GØRE FOR AT ØGE MIN 
FORMUE ENDNU MERE! 


Inden for kommercialisMmen er der kun lidt overensstemmelse i 
figurtegning og kompositionsmetode. Det er en vrimmel af tegnere, 
der står bag, hver med sit let genkendelige særpræg. Men de har 
mange og bedrøvelige ting til fælles: 


Tegningerne giver indtryk af hastværksarbejde. Man savner enhver 
variation i ansigtsudtrykkene, - figurerne har som oftest to udtryk at 
vælge imellem, et dumt og et vredt. I »Når enden er god« (AA nr. 
40/1965) bliver Onkel Joakim sprængt i luften uden at fortrække en 
mine. Og tegnernes mangel på evner gælder ikke blot ansigterne. 
En af dem kan kun tegne hænder på to måder, enten med løftet 
pegefinger, eller med en vinkel på 60-90? mellem tommel- og 
pegefinger. 


Noget der udmærkede den tidligere andelogi var rigdommen på 
detaljer og små pudsigheder, der ikke havde noget med selve 
handlingen at gøre. Sådanne ting er helt forsvundet i 
kommercialismen. Man lader sig nøje med at tegne figurerne og de 
dele af omgivelserne, som har direkte betydning for handlingen. 

Andet registreres bare som en uklar masse. Kosmos indsnævres. 


… for nu er jeg nemlig færdig med 
min højst interessante opfindelse! 





Noget som kan have betydning for gammelandelogernes skarpe 
reaktion mod kommercialismen, men som i og for sig ikke har noget 
med kvalitet at gøre, er den forandring personernes udseende 
gennemgår. I kommercialismen sker der nemlig noget så uhørt 
perverst, som at rostrilongitudekvotienten synker til langt under 1,0! | 
ekstreme tilfælde falder den helt ned mod 0,6, under halvdelen af, 
hvad den oprindelig var. 


Hvis denne udvikling var fortsat, ville Anders' næb i 1975 have 
vendt indad. 


Kommercialismens halsbrækkende tempo er velkendt. Det lader til, 
at mest muligt skal fortælles på færrest mulige billeder. Al dramatisk 
handling forsvinder, det hele bliver monotont opskruet og som følge 
deraf kedeligt. Handlingen går i en eneste strøm uden variationer, og 
en bivirkning er, at personerne til stadighed må løbe: Af og til ser det 
ud, som om de har problem med at nå frem til næste billede. 


Men det værste er, at al originalitet i emne og handling bliver borte. 
Man vælger de mest banale temaer og fremstiller dem på den 
mindst muligt realistiske måde. Kommercialismens bagmænd 
præsterer at gengive en virkelighed, som både er utopisk og 


kedelig(!). Unaturlige drenge, søde, lydige og dumme småpiger””, 
damer på udsalg, Georg Gearløs' raketter og Onkel Joakims 
gerrighed varieres i det uendelige. Sagde jeg varieres? Ak-nej, kære 
læser, -variation er netop hvad kommercialismen savner. Mens den 
yngre klassiske Onkel Joakim med et fjernt glitrende udtryk i øjnene 
beskrev, hvordan Djengis Khans tabte krone var besat med juveler - 
en for hver by han havde erobret - ifører den kommercielle Joakim 
sig et infantilt smil, ser lige frem for sig med et dumt torskeblik og 
siger: »Jeg vil øge min formue endnu mere!« 


Og her tror jeg, at jeg er inde på noget væsentligt: Alle 
hovedpersoner, også dem, der tidligere er blevet tydeligt markeret 
som voksne, bliver nu stereotype børneparodier. Kommercialismens 
Onkel Joakim er en forkælet lille unge, som vræler på profit i stedet 
for en is. Anders er leder af en drengebande bestående af ham selv 
og nevøerne. Bjørnebanden er en mere uvorn drengebande, mens 
Georg Gearløs hverken er barn eller voksen. Han er mere en 
troldmand end et almindeligt menneske. Kun Mickey Mouse og 
Minnie har beholdt deres »voksne« status, men de optræder kun i en 
rolle som forældre: »Nu må I skam lege pænt med Musse, kære Mik 
og Mak« … 


Måske vil kommercialismen henvende sig til et yngre publikum end 
tidligere. Meningen er da, at et blad med kun børnefigurer vil 
appellere stærkere til de yngste læsere. Tanken kan altså have 
været god, men i kommercialismen bidrager det blot til at forstærke 
indtrykket af stereotypi og banalisering. 


Kommercialismen er så åndløs,- at det er umuligt at sige noget 


åndfuldt om den””, Derfor er dette kapitel så kort. Men 
kommercialismens blomstringstid har desværre ikke været kort. 
(Hvis man i det hele taget kan bruge ordet »blomstre« om noget, der 
iden grad er visnet.) Kvantitativt har den domineret mere end nogen 
anden retning, og siden 1963 har den helt klart været den mest 
omfattende litterære strømning inden for andelogien, ganske vist i 
varierende grad. Nogle perioder, som i tiden 1963-65 og dele af 


1970'erne, har været fuldstændig præget af dens kaotiske 
åndløshed. I andre perioder har mere eller mindre vellykkede 
renaissanceretninger prøvet at tage kampen op. Det vigtigste af 
disse renaissancefremstød, det som i mindst grad har båret præg af 
kvasibarksistiske epigoners vulgærandeloge plagieren, skete i 1965- 
66, da ikke mindre end tre nye retninger fik deres gennembrud. 


Klodrismen 


Klodrismen, på latin donaldismus clodrismus superlativus optimus, 
fik et sensationelt gennembrud i 1965 på et tidspunkt, da situationen 
inden for andelogien for øvrigt fortoner sig i dystert mørke. Den 
indfører atter et tema, som vi kender fra urandelogien: eneren med 


modsat fortegn?” hvis pretentioner uafladelig kolliderer med hans 
virkelighed. Serierne er hovedsagelig bygget op af gribende 

nærbilleder af Fætter Vims følsomme ansigt. 


Det nye ved Klodrismen er, at den koncentrerer sig om en helt ny 
hovedfigur, Fætter Vims, som er den mest geniale andelogiske 
nyskabelse siden Anders selv krøb ud af ægget i hine tiders 
urandelogiske morgengry. Han er manden med de store og gale 
men grundfæstede illusioner. Hans mangel på forståelse for sine 
medmenneskers situation er sensationel, - hans evne til at påvirke 
deres situation på en ubehagelig måde er gigantisk. Vims er søgeren 
frem for nogen i andelogien. Hver gang han mislykkes på et felt, 
prøver han på noget nyt. Men han bliver ikke desillusioneret af dette, 
tværtimod virker det, som om han er indstillet på at sådan skal det 
være. 


Det skal indrettes sådan, ct 
po andet et epe ager med 
imonade blinker 
i por kar: BT) he abererm 
frisk Frit ap hele kølig Fnr dne 


tørstige pure bar gf 





Vims som selskabsarrangør 


Vims ejer et lyrisk og følsomt sind, føler en inderlig samhørighed 
med naturen og ejer en rig trang til at udfolde sig og skabe kunst. 
Hans omtumlede liv former sig som en evig søgen efter 
Verdensgådens Løsning og Den Store Sandhed, samtidig med at 
man får fornemmelsen af, at hvis han skulle slumpe sig til at finde 
Verdensgådens Løsning og Den Store Sandhed ville han ende med 
at kede sig ihjel. 


Konflikterne i andelogien står mellem Vims på den ene side og 
Resten-af-verden på den anden side. Ofte kan man være i tvivl om, 
hvem der vinder. Resten-af-verden, som gerne drives til vanvid 
undervejs, repræsenteres sædvanligvis af Anders, sekundært af 
verdens mest intelligente og clairvoyante kat, Tommy. Tommy hader 
Vims og hans henførte dyrkelse af egne visioner. Den står for det 
sunde, enkle, jordnære liv, - alt hvad den forlanger er mælk, fisk, fred 
og ro. Samtidig har den overtaget Rip, Rap og Rups funktion som 
det fornuftige korrektiv til Anders. Hvor Anders lader sig rive med af 
Vims, gør Tommy sit for at få ham til at holde sig ved jorden. Men 
Tommy er også synsk: Den kan føle Vims' komme på samme måde, 
som Onkel Joakim kan lugte penge på lang afstand. 


Sproget er for fattigt til at give en retfærdig abstraktion af 
klodrismens brogede tankeverden … Lad os hellere gå til det 
konkrete og sige lidt om enkelte af de bedste klodristiske scener. 


»På ferie med Fætter Vims« fra AA nr. 7/1966 er en særlig 
indgående analyse værd: Anders ankommer sammen med Vims til 


Grand Motel Niagara på ferie. Anders' bagage består af to kufferter, 
Vims' af en tønde. Man aner, hvad der skal ske. Snart bliver vores 
anelser bekræftet af Vims selv, som i et af klodrismens bedste pop- 
art-inspirerede nærbilleder med foldede hænder, dirrende krop, 
stjerneformede pupiller i øjnene omgivet af pseudo-psykedeliske 
fantasibobler giver udtryk for sin plan: »Om kort tid er jeg den 

berømte Vims, der sejlede tværs over Niagara i en tønde!« 


Kom her med min 
tønde 





Med tønden på skulderen traver han op til toppen af vandfaldet, 
netop som den lokale vagtmand taler til turisterne om sine bedrifter: 
»… og jeg er stolt af at kunne sige, at i den tid JEG har stået vagt 
her, har ingen forsøgt at sejle over Niagara i en tønde!« Ganske 
rigtigt kommer det til en kort, men heftig konflikt mellem Vims og 
vagten, og den ender med, at vagten ved en misforståelse havner i 

tønden og glider ned mod vandfaldet , mens Vims står rasende 
tilbage og råber: »Kom her med min tønde!« 


Men Vims er aldrig rådløs. Han tømmer en skraldespand og vil 
bruge den i stedet. Idet han skal til at sætte fra, dukker vagten op 
igen, forslået og dyngvåd, glider i en bananskræl, havner på ny i 
tønden, - og historien gentager sig med skæbnetynget 
lovmæssighed. Vims' kommentar: »Hvad skal jeg dog gøre, når han 
hele tiden stjæler min tønde fra mig?« 


Gennem hele serien svæver Vims i den illusion, at vagten er en 
konkurrerende tøndesejler, og at det han er i færd med at foretage 
sig er fuldt lovligt. Altså ser han ingen grund til at give op. For tredie 
gang får han fat i en tønde og begiver sig op til toppen af vandfaldet. 
Nu griber Anders ind, et slagsmål følger, og selvfølgelig ender det 
med, at Anders går samme vej som vagten. Som man ser, finder vi i 
de bedste klodristiske serier den samme sans for gentagelser, som i 
den yngre klassiske andelogi. Vims gribes nu af desperation: »ALLE 
får en tur i min tønde, undtagen JEG!« 


Anders kommer op af vandet akkurat tids nok til at se Vims med 
usvækkede illusioner gøre sit fjerde forsøg. Dette er seriens 
vendepunkt. Klodrismens Anders har nemlig en egenskab, som han 
ellers stort set savner: Listighed. Han narrer Vims til at lade ham 
sømme et låg på tønden, for at han skal holde sig tør. Men i stedet 
for at rulle ham ud i floden, triller han tønden til postkontoret og 
sender den som luftpost til Andeby. Anders ferierer nu videre alene, 
mens Vims i flyet indbilder sig, at han virkelig er på vej ned ad 
vandfaldet. Sådan ender det hele med en typisk klodristisk 
kompromisløsning: Anders bliver Vims kvit, og Vims forbliver i sin 
illusion. 





Stakkels Tommy! Hvad har den 
slemme Vims gjort ved dig? 


Tommy 


Sådanne løsninger er meget almindelige i denne gren af 
andelogien. I »Fætter Vims kommer på besøg« (AA nr. 16/1965) = 


e+ optræder Vims som ekspert i helsekost og er lige ved at sulte 
Anders og Tommy til døde ved at fodre dem med soyabønner, tørret 
tang, solsikkefrø og oksehalecocktail. Det ender imidlertid med, at 
Vims indfanges af en ny illusion - gastronomi. Et andet højdepunkt er 
»En uvelkommen gæst« (AA nr. 52/1965), hvor Vims, drevet af 
glødende inspiration, omformer en gammel vandvarmer til »kronhjort 
på flugt« og et komfur til noget, han kalder »stivnet jammerklage«, 
laver en uro af ambolter og skruetrækkere, producerer en del andre 
mesterværker og holder kunstudstilling. »Det er pop-kunst, forstår 
De« siger han til manden, som køber det altsammen. 


»Så sender jeg en vogn efter - øh - herlighederne« siger manden. 
Han viser sig at være skrothandler. Vims' reaktion, da han hører det: 
»Jeg er et geni - og min kunst er allerede på vej ud til "masserne"«. 


Klodrismen er også kunst for masserne. 


Mod vor tid 


Foruden Klodrismen slog to andre retninger igennem med et brag i 
midten af 60'ernes og 70'ernes andelogi. Det var trivialismen og 
realismen. 


Trivialismen, på latin donaldismus modernis vulgaris, er den 
almindeligste af dem, men også den som ejer mindst dramatisk 
farve. Sandsynligvis har den udviklet sig af den såkaldte statiske 
andelogi (donaldismus status miserabilis), en klassisk variant, som 
optrådte i begyndelsen af 60'eme. Den statiske andelogi var 
kendetegnet af stereotype ansigtsudtryk og kun lidt dramatik. 
Trivialismen, som vi kender den i dag, lader til at være et halvhjertet 
forsøg på at vende tilbage til det klassiske, særlig den ældre 
klassiske andelogi. Som denne foregår den for det meste hjemme i 
Andeby og koncentrerer sig om de store, tragiske problemer, som 
personerne finder i de små, trivielle ting … Trivialismens figurer kan 
ikke acceptere det trivielle. Derfor digter de kamp og konflikt ind i en 
dagligdag, hvor kamp og konflikt egentlig ikke eksisterer. 


Tegningerne minder lidt om de klassiske, med en 
rostrilongitudekvotient på 0,9-1,0. Detaljerigdommen er mindre end i 
klassicismen, men større end i kommercialismen. Der er det til fælles 
med ældre klassicisme, at figurerne oplever katastrofer i hverdagen 
med stoisk ro. Denne ro kan en sjælden gang have stor komisk 
virkning, som i »Vinder og taber« (AA nr. 30/1968), hvor Anders med 


stor teknisk elegance indtager sidstepladsen i et billøb””. Efter fjorten 
uheld undervejs passerer hans 6 7/8 liters SINKO målstregen på et 
hjul - de andre er faldet af. Anders' kommentarer efter løbet er i 
norsk udgave: »Hm, jeg bliver vist nødt til at forandre lidt på 
hjulophængningen!« 


Hvorfør sidder du ikke 
hjemme og tæller dine 
penge, onkel? 


' Goddag, 


drenge! 

” Almindelig nutidsandelogi 


I modsætning til den almindelige nutidsandelogi er realismen en 
dynamisk nyskabelse af stor litterær værdi. Når den er bedst kan 
den sammenlignes med selve urandelogien. Her er storslået 
dramatik, benhård realisme, dirrende konflikter, ditto knytnæver, 
monumentale overdrivelser, dyb psykologi, kort sagt: KUNST. 
Betegnelsen »realisme« giver kun en fattig og ufuldstændig 


antydning af, hvad denne strømning står for. Mere dækkende er det 

latinske navn: donaldismus macabris diabolus. 


Realismen, som vi møder oftere i lommeformatudgivelserne end i 
de sædvanlige Anders And-blade, har fået sit navn først og 
fremmest fordi den er den voldsomste fase i andelogien hidtil. 


Mange vil måske huske en del hårde scener i urandelogien,” men 
dengang var der gerne en vis stolt og ophøjet ridderlighed ved det 
som skete. Sådan er det ikke i realismen. Opgørene mellem de to 
hovedpersoner, Anders og Onkel Joakim, bliver ofte konkretiseret til 
ren nævekamp, drevet frem af blindt og ustyrligt had. De stærke 
bevægelser i dybet af personernes sjæl får vilddyret i deres indre til 
at vågne og handle. 


Et typisk eksempel er »Jernbanen i Urskoven« (AA nr. 31-32/1966). 
Anders har fået til opgave af Onkel Joakim at bygge en jernbane 
gennem en tæt jungle beboet af aggressive pygmæer, vilde dyr og 
andre kaoskræfter. Han bliver fanget af de indfødte, som bringer 
ham til deres landsby og binder ham til totempælen. Så snart månen 
skinner skal han plukkes … I en af de mest chokerende brutale 
scener i andelogiens historie ser vi en skrækslagen Anders stå 
bundet, mens han betragter stammens to mesterplukkere, som 
plukker fjerene af to fugle. De træner til at plukke HAM! 


Ja, du er gammel 

og svær at plukke 
- derfor 
må de 
"øve sig! 





Månen står op, og eksekutionen af hans fjerpragt begynder. Efter at 
plukkerne har gjort sig færdige med en del af hans hale, lykkes det 
imidlertid ungerne at jage de indfødte væk og befri ham. De flygter, 
mens de primitive spyd hviner om ørerne på dem. 


Jernbanen bliver færdig, og det første tog tøffer sorgløst af sted 
med Onkel Joakim. Da de er halvvejs, jager pygmæerne en flok vilde 
elefanter ind på linjen. Toget og jernbanelinjen bliver totalt ødelagt i 
et kaos af skruer, møtrikker og elefantsnabler, og hovedpersonerne 
slipper med nød og næppe fra det med livet i behold. I sidste billede 
ser vi Onkel Joakim jage Anders med et af de indfødtes spyd i 
hånden. 


Det er en herlig fornemmelse at have 
gjort sin pligt mod sin by og 
dens love! 






Vims som chauffør 


Konflikterne i realismen er, som antydet ovenfor, oftest mellem 
Onkel Joakim og Anders And. Onkel Joakim er stadig en ubesejret 
magt, men det magisk-dæmoniske ved ham, som vi kender fra den 
yngre klassiske andelogi, er borte. Realismen kender ingen 25-øre 
eller nogen Hexia de Trix. Den realistiske Joakim bygger sin magt på 
ren økonomisk overlegenhed, som han udnytter med den 
fuldbefarne kapitalists hensynsløse kynisme. Typisk er en dialog fra 
»Anders And i Knibe« (Jumbobog nr. 3/1969). Onkel Joakim ejer en 
skole, men kan ikke finde nogen, der vil være lærer. Problemet er, at 
hvis skolen ikke kommer i gang bliver den eksproprieret, noget som 
også vil ramme Anders Ands hus, der ligger på samme grund. 
Følgelig tropper Joakim op hos sin nevø og klager sin nød. 
Reaktionen er som følger: 


Anders: - Og du finder ingen, der er DUM nok til at arbejde for 
dig! 

Joakim: - Du tager helt fejl, kære nevø. 

Anders: - Såh, det fæhoved gad jeg nok se! 

Joakim: - Det kan du nemt nok komme til! Tag et spejl og kig 
dig i det! 

Anders: - Hvad? 


Joakim: - Fæhovedet det er nemlig dig! 

Anders: - Nej tak, så vil jeg hellere omkomme af sult! 

Joakim: - Jeg forbyder dig at omkomme, Anders, for vi må 
hjælpes ad! Bliver jeg tvunget til at afstå grunden her, så bliver 


DIT hus også revet ned!” 

Anders: - UAKK! Hvor skal jeg så bo? 

Joakim: - I et musehul eller en ørnerede, hvad ved jeg!? Hvad 
vælger du - at blive hjemløs eller blive skolelærer? 

Anders: -Hvis jeg vælger at blive lærer, så skal du give mig 
LØN! 

Joakim, (tydelig mere indigneret): - Sagde du LØN? 

Anders: - Ja, jeg sagde LØN og mente LØN! 

Joakim: - Skam dig! Først taler du om »ophøjet kald« - og så 
snakker du om PENGE! (Han vifter vildt med sin stok.) 
Anders: - Får JEG ingen løn, får DU ingen lærer! 


Joakim indser nu, at han hverken kan spekulere i Anders' bolignød 
eller i hans borgerlige idealer. Men skæbnen giver ham i stedet 
anledning til at spekulere i hans liv. Midt under diskussionen falder 

Anders i vandet , og dialogen fortsætter: 


Anders: - Hjælp mig dog. glob…jeg - glob - drukner! 

Joakim, (griber ham i halsen): - Nå, kom så op med dig! Men 
du får ingen løn! 

Anders: - Glob! Glob! 

Joakim, (dykker ham næsten helt ned under vandet): - INGEN 
LØN! 

Anders: - Ja, jo… 


Joakim har dermed sejret og trækker ham op på det tørre. Nogen 
omfattende litterær analyse af denne episode skulle det vel ikke 
være nødvendigt at give. Den taler for sig selv. 


Der er delte meninger blandt forskerne om realismens litterære 
kvalitet. Jan H. Jensen, en af vore mest fremstående eksperter i 
moderne andelogi, karakteriserer det som en bitter resignation fra 
skabernes side, at Joakim altid vinder. Serierne er deprimerende 
dommedagsdystre uden tegn til lysning eller til en happy end. 
Atmosfæren er for sort, hævder Jensen, - der findes ikke det mindste 
glimt af håb. Man får det indtryk, at Joakim aldrig vil gå bort og hans 
penge aldrig komme andre til gode. Kapitalismen fremstilles som 
uundgåelig, revolutionen som umulig. 


Jensens kritikere - blandt dem forfatteren af denne bog- har 
imødegået ham ved at pege på, at hans karakteristik gælder 
andelogiens samfundssyn generelt, og ikke specifikt realismen. 
Dette har for så vidt ikke noget med realismens litterære kvalitet at 
gøre. Jensen er ikke enig i det sidste. 


SB Vi vil meget hellere rumle af sted 
Hørsåher…—vier i sporvogn! 
misfornøjede med Ø 
at blive slynget 
rundt I den 


bus! 


Mine herrer! Vi kan da ikke 
have sådan en fortidslevning | 
kørende rundt i Andebys gåder! | 











Nå, ikke det! Men når vi nu Ikke kan 
lide Deres- super-moderne og super- 
uvenlige busser! Hrrmpff! 


"Min herre! Tag det SEM 
Vi kører nu med lutter nye 
i busser her i byen, og det 
A kan ikke laves om! 


Disse billeders er ikke fra et arbejderkampskrift, men fra Anders And 
& Co. nr. 18/1972. 





Han mener, at realismens mørke samfundssyn sætter præg på 
serierne også litterær, i meget højere grad end ellers i andelogien. 
Ganske vist, indrømmer Jensen, bliver Anders også i andre tilfælde 
udsat for Joakims tyranni og en skomager-bliv-ved-din-læst morale, 
men ikke i samme grad. Disse synspunkter deles også af redaktøren 
af det højtvidenskabelige tidsskrift Donaldisten, Pål H. Jensen. 


| 1971 indtraf der noget af en politisk sensation i andelogien, idet 
der dukkede en politisk progressiv andelogi op, som fik den latinske 
betegnelse donaldismus progressivus revolutionaris 
maotsetungetale. Her er Grønspætterne ikke længere en mystisk- 
esoterisk orden, men simpelthen en revolutionær bevægelse. I et 
tilfælde sprænger de endog en af Onkel Joakims fabrikker i luften for 
at stoppe forureningen af Andeby-distriktet. En anden gang går 
folket i Andeby i aktion for at stoppe nedlæggelsen af sporvejene. 


Den revolutionære andelogi var en sjælden foreteelse som til slut 
forsvandt helt. Formodentlig er tegneren blevet likvideret af Onkel 
Joakims sikkerhedsagenter. 


Den nyeste tids andelogi 


Der har været mange tendenser i 1970'ernes andelogi, og det er 
vanskeligt at danne sig et samlet billede af denne epoke, præget 
som den er både af opløsningstendenser og fortvivlede forsøg på 
kvalitetsforbedring. Den rene ublandede Klodrisme uddøde 
desværre kort efter 1970. Realismen har holdt stillingen, ja, den er 
efterhånden blevet en af de almindeligste retninger, takket være den 
store frekvens af realisme i pocketbøger og allehånde andre lugubre 
specialpublikationer. Trivialismen har i nok så høj grad måttet vige 
pladsen for forskellige forsøg på at skabe klassisistiske 
renaissanceretninger. Særlig forvirring skaber den yngre klassiske 
andelogis sensationelle comeback i 1972, men endnu mere 
sensationelt er det at flere nye urandelogiske serier har set dagens 
lys i løbet af 70'erne. Og stadig produceres der kommercialistisk bavl 
en masse. 


Som man vil forstå er andelogien inde i en idehistorisk interessant 
epoke, hvor forskellige strømninger brydes. I en sådan brydningstid 
er det ikke mærkeligt, at der opstår tendenser til synkretisme. Et 
typisk træk ved moderne andelogi er, at en ny retning er vokset frem, 
som er en syntese af to ældre. Det er Trivialismen og Klodrismen, 
som er i færd med at indgå i en slags moderne, stiliseret klodrisme, 
på latin kaldet donaldismus modernis clodrismosyntheticus. Det 
almindeligste oplæg i denne syntetiske andelogi er, at Onkel Joakim 
er redaktør af Andeby Avis og Anders og Vims er journalister. Joakim 
har sin kapitaliststilling i behold ved siden af redaktørsjobbet, men 
hans rolle som pengemagnat er usædvanlig lidt pointeret. Den 
syntetiske andelogi opererer ofte med indviklede intriger på mindst 
fire planer: Mellem Joakim og Anders, mellem Vims og Joakim, 
mellem Anders og Vims og mellem alle tre og omverdenen. Typisk er 
»En bilejers bekymringer« (Nr. 9/1972), hvor syv konflikter opstår i 
følgende rækkefølge: 


1) Mellem Onkel Joakim og hans barber. Onkel Joakim er irritabel 
og har travlt fordi tiden er ved at løbe ud på parkometret. Barberen 
er på sin side irriteret, fordi Joakim aldrig giver ham drikkepenge. 


2) Mellem Joakim og en bankfunktionær. Midt under barberingen 
løber parkometret ud, og Joakim springer op og ud på gaden for at 
lægge en ny mønt i. Med rædsel konstaterer han, at han ingen 
småpenge har, og så springer ham hen til en filial af sin egen bank 
og ber om to 25-ører. Bankassistenten nægter at tro, at den hidsige 


fyr med barberskum om næbbet KM er bankens ejer og ber ham 
ordne de sædvanlige formaliteter for at optage et lån på stort kr. 
0,50. 


3) En latent konflikt mellem Onkel Joakim og Vims, som har taget 
sig et ekstrajob i færdselspolitiet. Mens Joakim befinder sig i banken 
sætter Vims en rød lap på hans bil. 


4) Mellem Joakim og Anders. Konflikt 2) løser sig ved at Joakim 
legitimerer sig, får sine 50 øre og putter dem i parkometret. Konflikt 
3) forbliver latent indtil videre fordi Onkel Joakim ikke ser Vims, som 
er i færd med at udfylde den røde lap. Men en ny konflikt opstår, da 
han kommer ind til Barberen igen og ser, at Anders har taget hans 
plads. Anders nægter at give pladsen fra sig. HAN har nemlig også 

et parkometer, som tikker og går 


5) Konflikt 3) overgår fra at være latent til at være åben. Joakim 
opdager hvad der er sket og stormer ud for at bede Vims tage 
lappen tilbage. Vims arresterer ham for opsætsighed mod politiet. 


6) Mellem Vims og Anders. Anders løber ud og geråder i 
argumentering med Vims, der også arresterer ham. 


7) Mellem Onkel Joakim og Anders på den ene side og politiet på 
den anden. Vims tilkalder nemlig væbnet politi som forstærkning. 
Selv kører han af sted med kommentaren: »Onkel Joakim bliver nu 
tit ophidset over ingen verdens ting!« 


Med hensyn til rostilongitudekvotient og tegnestil er den syntetiske 
andelogi nærmest identisk med trivialismen. Men at Vims er kommet 
til betyder et stort fremskridt. Virkningsfulde er også de mange 
filosofiske reflektioner som figurerne gør sig midt ide mest komiske 
og dramatiske situationer. 


(Suk!) Ih, hvor jeg dog savner min 
hyggelige gamle sporvogn! 





Else hnedeus 


Dagens andetegnere går baglæns ind i fremtiden. Blindt 
fortidsromantiserende ser de tilbage mod svundne tiders 
monumentale storhed. Det er tydeligt, at det er den klassiske stil, 
som er det ideal alle prøver at stræbe efter. Men 70'ernes tegnere og 
forfattere ejer ikke den klassiske andekunstner Carl Barks' evne til 
emotionel indlevelse i det som på overfladen er humoristiske optrin, 


men som i virkeligheden er dybe menneskelige dramae = De 
moderne tegnere har desuden sjældent evnen til kunstnerisk helhed 
i udførelsen. Nogle enkelttegninger kan være af høj kvalitet, mens 
andre er kommercialistiske venstrehåndsarbejder. Ofte kan hele 
historier fortone sig i usammenhængende vås og bavl. 


Alligevel har en af de klassisistiske epigoner skilt sig relativt 
fordelagtigt ud. Han er kendt under pseudonymet Vicar, men hans 
egentlige navn bliver holdt hemmeligt af udgiverne. Rygterne vil vide, 

at han er spanier i . Den retning han (og enkelte andre) står for, har 
af kunsthistorikerne fået betegnelsen art nouveau (latin: donaldismus 
artis novae epigonalis). Betegnelsen bunder bl.a. i, at det virkelig 


drejer sig om ny kunst i egentlig forstand, dels at stilen i sine bedste 
øjeblikke kan minde om den berømte art nouveau i kunsten omkring 
århundredskiftet med dens asymmetriske ornamentale linjesving 
med rytmisk bølgende bevægelser i ekspressiv elegance. 


Enkelte af Vicars tegninger er så lig den ældre og yngre klassiske 
stil at forveksling er mulig, hvis man ser disse tegninger isoleret. Art 
nouveau har også gennemgået en klar udvikling til det bedre med 
tiden. Stilen er blevet mere storslået. Men stadig bærer nogle af 
billederne præg af håbløst hastværksarbejde, og strukturen i 
historierne er som oftest svag. 


Også andre end Vicar tegner stundom i art nouveau. Historien »Krig 
på kniven« i AA nr. 6/1977 vakte virkelig opsigt blandt eksperterne. 
Fortællingen, som handler om, hvordan Anders og ungerne slås om 
en værdifuld lille hund, er næsten klassisk i sin opbygning, og den 
har en underfundig slutning. En tegner som debuterede med »En 
fantastisk Fisketur« i AA nr. 19/1978 viser også visse evner. Han har 
en sikker streg og et pikant lille særtræk: Ændernes næbvige har en 
tendens til at krumme sig som djævlehorn. Men selve historien er 
svagere end tegningerne. Som oftest i art nouveau dynges gaggene 
oven i hinanden uden tilstrækkelig indre sammenhæng. 


Og dermed har vi nået 1978, og andelogiens historie er foreløbig 
færdigskrevet. Men i fremtiden vil sikkert nye tendenser og nye 
strømninger manifestere sig. Ingen ved, hvordan andelogien vil se 
ud om 10 år, men når man ser hvor få forandringer der er sket i løbet 
af de sidste 10 år, kan man blive nok så pessimistisk. 


Men alligevel: Man kan faktisk hæve kvaliteten, hvis udgiverne tør 
og vil. Det har det hollandske ande-forlag OBERON vist. Dette forlag 
producerer (i lighed med blandt andet de skandinaviske ande- 
udgivere) selv ande-serier. For nogle år siden overtog en stab af 
unge mennesker redaktionen, og de satte sig det ærgerrige mål at 
sætte gang i fremstillingen af nye serier af lige så høj en kvalitet som 
ide bedste urandelogiske og klassiske værker. Og det er lykkedes 
for hollænderne! Deres andeserier minder i figurtegningen meget om 


urandelogien, med blandt andet høj rostilongitudekvotient og 
cervicialtitudekvotient. Men de hollandske historier møder en ny tids 
krav med højere grad af ekspressiv dramatik end i de klassiske 
serier. Tempoet kan næsten være på højde med de ældste 
urandelogiske historier med en sitrende, nervøs rytme. Flere af de 
hollandske serier er et resultat af teamwork, særlig mellem tre 
kunstnere: Daan Jippes, Ben Verhagen - og danskeren Freddy 
Milton. 


Efter den nye ændring i den redaktionelle linie i Holland har det 
hollandske ugeblad »Donald Duck« haft en oplagsfremgang fra 
330.000 i 1973 til 440.000 i 1978. Man har også aftrykt en masse af 
de gode USA-producerede Disney-serier fra 40'erne og 50'erne og 
alt sammen præsenterer sig i en sjælden smuk farvesætning i 
bladet. Satsningen på kvalitet har altså vist sig at give økonomisk 
gevinst for forlaget. 


Det skandinaviske ande-forlag, den store koncern Gutenberghus, 
har i de sidste 15 år stort set satset på dårlige, kunstnerisk farveløse 
serier, i den tro, at dette er det mest lønsomme. Erfaringerne fra 
Holland skulle kunne demonstrere, at udgiverne sandsynligvis ville 
profitere økonomisk ved at vise lidt større redaktionel kompetence 
og ansvar for seriernes kunstneriske gehalt. 


Så er spørgsmålet bare om Gutenberghus TØR. 


Andelogiens litterære hovedtema 


Ideal og utilstrækkelighed 


Til en nærmere analyse af andelogiens inderste væsen vil det være 
frugtbart at opdele de personer - og til dels også de genstande- den 
omhandler, i to kategorier. Det er let for den moderne læser at 
identificere sig med begge typer, fordi de stort set stemmer overens 
med henholdsvis hans drømme og hans bitre virkelighed. 


Den ene gruppe kan vi kalde idealerne. De er glansfulde 
eventyrskikkelser, bærere af det fantastiske i andelogien. Hver på sit 
felt har de opnået det højest tænkelige kvantum af en eller anden 
menneskelig værdi. Hver på sit felt er de uovervindelige. 


Det største af alle idealerne er Onkel Joakim, verdens rigeste mand. 
Alt det, vi får at vide om ham, ikke mindst af biografiske oplysninger, 
er med til at opbygge hans milliardær- image. Han er selvfølgelig 
skotte af fødsel, og siden han fylder 75 år i 1957-årgangen, må han 


være født i 1882. ig I 8-10-årsalderen begyndte han som skopudser 
og tjente sin første 25-øre. Han har endnu mønten, og den har 
efterhånden fået magisk kraft og er blevet til den berømte fetish, som 


vi tidligere har omtalt.” Han lagde grunden til sin formue i Klondyke i 
1898, dels ved at grave guld, dels ved at sælge luksusvarer til andre, 
mere godtroende guldgravere. Efter en kortvarig kærlighedsaffære 
med Gyldne Gulda, Alaskas stjerne, som sang med en stemme så 
smuk som »den knitrende lyd af nye pengesedler«, rev han sig 
pludselig løs og drog til det fredelige, bedsteborgerlige Andeby, hvor 
han slog sig ned og byggede sin første pengetank. 


| 1907 er han imidlertid tilbage i Alaska, hvor han nu spekulerer i 
firmaet i Guldistan. I Alaska oplevede han også den bedrøvelige 
misere i 1908, da han solgte hårvand til Tjillibutin-indianerne, og 
kunderne ved en kemisk fejl blev skaldede. Senere har han fartet 
kloden rundt, grundlagt nye foretagender, investeret i gruber, fabrikker 
og plantager, udfoldet sit sælger-talent og fra tid til anden vendt tilbage 
til Alaska for at grave guld. 


Siden Onkel Joakim tilhører idealerne er han begunstiget af en episk 
lov, der siger, at så længe han holder sig inden for sit område - 
finanser - er han uovervindelig. Det viser sig i hans kamp mod 
forbrydere, hekse, sine underordnede og andet ukrudt, og i hans 
konkurrencer med andre velhavere om, hvem som ejer mest. Når han 
derimod bevæger sig uden for finansernes verden, forsvinder hans 
overmenneskelige potentiel. Han er for eksempel en klovn til rævejagt. 


På lignende måde er Fætter Højben ikke til at slå på sit 
specialområde - held. Heldet bringer ham rigdom og luksus, og hvis 
han ikke havde været så doven, havde han måske også kunnet blive 
en Onkel Joakim. For pengene næsten dumper ned i hovedet på ham. 
I december-nummeret 1952 spadserer han roligt på gaden og er 
blank, da en mærkelig fyr farer hen til ham og stikker ham en 
pengeseddel i hånden, hvorpå han danser bort, mens han jubler: 
»Hvert år ved juletid gi'r jeg 10 kr. til en mand med gamacher, bølget 
hår og sløjfeslips! Det gør mig meget mere glad, end hvis jeg gav dem 
til en mand med træsko, silkehat og pelsbukser!«. 


Næst efter Onkel Joakim er Georg Gearløs den af idealerne, som har 
ført sig mest frem. Arkæologerne har fundet spor efter ham tilbage til 
januar 1953. Hans første geniale opfindelse var to bokse, som 

udstrålede impulser, der fik dyr til at tænke og tale som mennesker. 


Siden er det gået slag i slag. Det mest geniale, han har lavet, er 
måske hans lille hjælper, en stålkonstruktion med hoved af en lyspære 
og en god del forstand indbygget. Religionsvidenskabeligt orienterede 
andeloger ser Georg Gearløs som kulturbringer og hjælperen som 
hans hypostaserede sunde fornuft, der fører en usikker tilværelse 
blandt geniets formler, ideer og blinde begejstring over sig selv og sit 
kald. 





Georg Gearløs' hjælper hører til Andebys damspillerelite. 


Af og til er Georg Gearløs mere genial, end han selv har stræbt efter. 
For eksempel laver han i AA nr. 20/1960 et ildfluefangeapparat, som 
viste sig at kunne registrere meteorer. Og da han skulle gøre noget så 
enkelt og ligetil som at reparere sin brødrister, gik det bogstavelig talt 
ud over alle grænser: Brødristeren sendte brødskiven til månen. 
Denne begivenhed viser os virkelig Georg Gearløs' storhed. Han er 
ganske enkelt et for stort teknisk geni til at kunne foretage almindelige 
reparationer til hjemmebrug. 


Onkel Joakim har sin 25-øre, og Højben opererer med forskellige 
lykketing. Det er interessant, at også Gearløs' position er afhængig af 
noget uden for ham selv, en slags fetish. I ældre årgange ser vi ikke 
meget til den, men i 60'erne og 70'erne har der ofte været tale om 
hans tænkehætte, en mystisk tingest, som er umulig at beskrive med 
ord, og som jeg derfor gengiver med et billede: 

Hætten anvendes efter følgende brugsanvisning: 1) Man sætter den 
på hovedet. 2) Grublefuglene - for dette er ægte grublefugle, skal I 
vide - begynder at tænke og udstøde »ammm-hmmm«-lyde. 3) Efter 
en stund lægger de æg, som øjeblikkeligt knuses og desintegreres. 
Æglægningen er ledsaget af en ny lyd, f.eks. »ko-ko« eller »tjo-bing«. 
4) Grublefuglene falder udmattet om i reden, mens deres ide 
overføres til den person, der bærer tænkehætten. 


Raptus von And er delvis en konkurrent til Georg Gearløs, men han 
er mere et all-round geni, som også sidder inde med enorme 


teoretiske kundskaber. i: 


Der er for øvrigt blevet rejst alvorlig tvivl om, hvad slags ideal han 
egentlig er, denne professor fra Østrig med det lidenskabelige 
temperament og den ikke mindre lidenskabelige kærlighed til 
Wienerschnitzel å la Weltschmerz. Er han det ideale geni eller den 
ideale bluffmager? Når han skal tage prøver af jorden for at konstatere 
olie og udfører opgaven ved at tage en håndfuld jord, tygge på den og 
spytte den ud igen, kan man sagtens få mistanke om det sidste. At 
han i virkeligheden er et vaskeægte geni lader sig imidlertid bevise af 
den episode, hvor han vinder en konkurrence mod en datamaskine. 
Begge vidste, hvor mange sten pyramiderne var bygget af, men 


maskinen var længst om at finde svaret, og desuden glemte den sten, 

som faldt ned på Faraos tå, som han kastede i Nilen. 
Raptus er den mest selvbevidste af idealerne. Han undlader aldrig at 
gøre omgivelserne opmærksom på, at han er ekspert i alt. Han nyder 
berømmelsen og at blive tiljublet af store folkemasser. Eventuelt 
bidrager han selv til virakken; ved sin første ankomst til Andeby havde 


han selv en rød løber med, som han rullede ud, før han stod af toget. 

Når Mickey Mouse optræder som detektiv, er han idealet af den 
kolde, nøgterne overvejelse. Samtidig kan man fornemme et vist 
ridderideal i Mickey, når han forbereder sig på kamp mod Andebys 
underverden. Han er ædel, høvisk, klog og modig, og han er de 
svages beskytter. 


Hos Supermule finder man derimod ikke meget ridderhed eller 
nøgterne overvejelser. Han er den eneste af andelogiens idealer, der 
kun er af fysisk natur. Til idealerne må vi også regne en bevægelse 
som Grønspætterne, en genstand som de tre små grises 
uigennemtrængelige murstenshus og sandsynligvis også Fætter Vims, 
iegenskab af den fuldkomne asociale klovn. 


Mod idealerne står en gruppe, som vi kan kalde stræberne. Det er 
folk, som er mere lig os læsere. De har ingen fantastiske egenskaber, 
noget som sikkert hænger sammen med, at de heller ikke er i 
besiddelse af nogen fetisher af 25-ørens eller tænkehættens kaliber. 
Men de misunder idealerne og stræber på forskellig vis efter at blive 
som dem. 


Modsætningen mellem idealer og stræbere er andelogiens 
grundtema. Det går igen i næsten alle serier og ses fra de forskelligste 
synsvinkler. Nogle gange konfronteres de to persontyper direkte med 
hinanden, og vi ser, hvordan stræberne må bide i græsset, fordi de 
ikke strækker til, mens idealerne sejrer ved at mobilisere netop de 
egenskaber eller aktivisere de fetisher, som gør dem til idealer. Andre 
serier koncentrerer sig mere om idealerne og viser, hvad de gør for at 
holde stillingen. Atter andre fortællinger handler i det hele taget ikke 


om idealerne, men beretter bare om stræbernes daglige tilværelse og 
skildrer deres miserable kommen-til-kort i kampen mod hverdagens 
vanskeligheder. Det væsentlige ved disse serier, tematisk set, er, 
hvilken blindgyde stræberne er i: De vil aldrig blive andet end 
stræbere. Typiske er de ældste korte serier med Mickey Mouse, men 
frem for alt fortællingerne om Pluto, andelogiens største dagdrømmer. 










JO MERE PLUTO TÆNKER 
OVER DET, DESTO 
LYSERE SER 

HAN PÅ FREM- 
TIDEN -— 


Dagdrømmeren 


En stor gruppe af stræberne er skurke. Skurkeserierne giver en god 
demonstration af grundtemaet, fordi det her kommer til åben konflikt 
mellem ideal og stræber. Mens andre stræbere bruger lovlige midler i 


deres forsøg på at blive idealer”, går skurkene ind for at besejre 
idealerne, ødelægge dem, og ofte kort og godt overtage deres plads. 


Bandittens motiver kan være ganske forskelligartede. Bjørnebanden 
har måske det psykologisk set mest letfattelige mål: De vil styrte 
Joakim von And for selv at blive trillionærer. Dette gør Joakim ret så 
sårbar. Han er jo ideal først og fremmest i kraft af sin rigdom, og 
rigdom er ikke altid nok til at slå lovbrydernes ofte ret så massive 
angreb tilbage. Når Joakim trods alt altid vinder disse konflikter, er det 
en medvirkende årsag, at han også står over Bjørnebanden på et 
andet område, - han er snedigere. Joakims snedighed påpeges så 
ofte i kilderne, at det er fristende at regne ham som ideal også på 


dette område. Klassisk i så henseende er »Den snedige Onkel 
Joakim« fra 1954, hvor han på djævelsk måde narrer Bjørnebanden til 
at slå sig selv bevidstløs. Selvfølgelig er der en sammenhæng mellem 
rigdomsidealet og snedighedsidealet hos Joakim; snedigheden er en 
af årsagerne til rigdommen. 


keg TRE 3 5 SR JAVEL = ÉN DYB 
el uimen 2 SRS SE VI MÅ HA' FAT EN GRAYKO! 
JAMEN DU GØDESTE! AE YI SKAL HA EN DYB KÆLDER KÆLDER! HARI 
DET ER JO BJØRNE» SEES I VORES NYE HUS 
BANDEN! É å ; 





Bjørnebanden 


Den mest beskedne af skurkene er Store Stygge Ulv. Han vil slet ikke 
være noget ideal, - det eneste han er ude efter er at lade sin 
dekadente gane fryde sig over en grise-ideal-middag. Ulven lever i 
eskatologisk forventning: Denne verden får en ende, når han får tag i 
grisene, og hvad som skal ske efter dette, bekymrer han sig ikke om. 
Men også hans liv er et liv i kamp mod et ideal. De tre små grises 
fæstningsagtige hus hindrer hans gastronomiske gudsrige i at blive 


opfyldt.” 


Er Store Stygge Ulv beskeden i sine mål, er Hexia de Trix det 
modsatte. På et punkt er hun næsten et sort ideal: Hun har den 
største kosmiske indsigt i andelogien. Hendes mål er derfor også af 
kosmisk rækkevidde. Joakims enorme, men dog begrænsede formue 
interesserer hende ikke. Hun vil blot have fat i hans første 25-øre, som 
hun agter at smelte om til en amulet, der skal gøre hende til den 
rigeste heks i verden. I modsætning til Store Stygge Ulv lever hun 
mere i apokalyptisk end eskatologisk forventning. Opfyldelsen af målet 
betyder ikke verdens ende, men indledningen til en ny tidsalder. Da 
skal hun leve som verdens magtcentrum i overdådig luksus: 


Abrakadabra og yksi kaksi kolme! 

Når mønten smelter så er min lykke gjort! Jeg skal bo i et palads 
og gå i minkpels de luxe 

- abrakadabra og kolme, kaksi, yks! 


( Hjælp! Hvad … Fortælle Dem, at De fra 
>» hvad vil une nu af er en elendig og 
De? rorunket gammel 












Hexia de Trix 


Sorteper og Sorte Slyngel har deres hovedfjende i Mickey Mouse. 
Her har vi en for populærkulturen som sådan typisk, men for 
andelogien sjælden, drejning: Idealet fremstår som samfundets 
repræsentant og beskytter. Banditterne bringer ulave i 
samfundsmaskineriet ved at plyndre banker og guldsmedebutikker (og 
forbavsende ofte museer). De gør Andeby utryg at leve i, de rokker 
ved den stabilitet, som byens indbyggere nyder godt af. Mickeys 
opgave som detektiv er at bringe stabiliteten tilbage ved at putte 
skurkene i kasjotten. Hvis forskerne har ret i, at Sorteper er en kat, har 
vi her et David-Goliat-motiv i kat-mus-udformning. 


Lad mig endelig nævne Ejnar Ørn, som drømmer om at indtage 
Georg Gearløs' plads som verdens største opfinder. Hans mål ligner 
altså Bjørnebandens, men han har det vanskeligere end dem, fordi 
der ikke er noget at stjæle. Georg Gearløs' idealbegreber ligger jo på 
et indre plan. Dette har Ejnar ikke indset, og dermed er han blevet en 
af andelogiens mest åbenlyse tabere. Ejnar Ørn er en relativ sen figur, 
som er tegnet med kun liden psykologisk dybde og dramatisk kraft, og 


som vi derfor kan behandle nok så summarisk. Eftertidens 
litteraturhistorikere vil næppe finde ham omtale værd. 


Når skurkene er inde i billedet, er det en i og for sig enkel version af 
andelogiens hovedtema, vi har foran os. Det er gode og onde kræfter, 
som står over for hinanden. De gode kræfter vinder, fordi de omfatter 
idealer, mens de onde taber, fordi de bare er stræbere. 


Mere kompliceret bliver det, når stræberen ikke er en bandit, altså når 
begge parter i konflikten tilhører de gode og opbyggende kræfter. Nu 
er mange af andelogiens almindelige gennemsnitsmennesker 
sjældent eller aldrig i åben konflikt med idealerne. Det gælder Pluto, 
Fedtmule, Bedstemor And, Andersine, Chip & Chap og til en vis grad 
også Mickey Mouse, når han da ikke selv er ideal. De har nok i 
dagligdagens slid og problemer, Pluto med katte og buldogger, 
Fedtmule med sin lave intelligenskvotient, Bedstemor And med 
naturkræfterne, Chip & Chap med nøddeindsamling og Mickey med 
alt muligt. Vi oplever dem mere som kontrast til idealerne end i konflikt 
med dem. Men der er en af Andebys små ænder, som har en egen 
evne til at ryge i totterne på idealerne. Han slås mod Onkel Joakim, 
Fætter Højben, Georg Gearløs, Grønspætterne og Fætter Vims. 
Bevidstheden om hans egen utilstrækkelighed over for idealerne tærer 
på hans sjæl og efterlader dybe sår i sindet. Hans psyke er mere 
kompliceret end banditternes. Han har ingen faste, konkrete mål; det 
eneste, han ved, er, at han vil VÆRE noget, et eller andet, hvad som 
helst, men det må ske på en acceptabel lovlig måde og uden for 
meget besvær. Gennem hele andelogiens historie kan vi følge denne 
lille andriks heltemodige men ikke særlig velovervejede kamp mod 
suveræne overmennesker. Det er ikke uden grund, at det er hans 
navn andelogien bærer, for forståelsen af, hvad Anders Ands sind 
rummer, leder også til forståelse af det andelogiske hovedtemas 
inderste kerne. 


Anders er næsten det ideale gennemsnitsmenneske. Hans sociale 
position er overalmindelig, og han har gennem hele andelogiens 
historie beholdt den stilling som middelklasseborger, som Mickey 
Mouse så tidligt opgav til fordel for en farefuld tilværelse som kendt 
person. Anders er skiftevis en almindelig forelsket ung mand i 20- 


årsalderen og en almindelig familiefar på 40, alt eftersom han 
optræder i forbindelse med Andersine eller de tre nevøer. Han er 
gennemsnitsintelligent med et delvist specialiseret talent. I enkelte 
brancher kan han drive det temmelig langt. I »Saneringseksperten« 
(AA nr. 30/1963) lykkes det ham at sende hele det gamle borganlæg 
Fort Samson i havet ved at beskyde det med et pusterør. En anden 
gang drev han flytteforretning og flyttede blandt andet et komplet 
teater med parfumeduft, teaterstøv og det hele. I andre tilfælde går det 
ikke helt så glat. Da han var popcorn-sælger eksploderede 
forretningen, fordi han i begejstring over en forbidansende parisisk 
ballet poppede for meget på en gang, og »Saneringseksperten« ender 
med, at han ved en misforståelse nedriver generaldirektørernes klub 
og må flygte til Antarktis. For ikke at nævne de triste begivenheder i 
juli 1953, hvor Anders driver en æggefarm og drukner Solkøbing i en 
lavine af æg, så byen genopstår som Omelet. 


Anders Ands daglige tilværelse er også almindelig. Han bor i en 
middelstor villa omgivet af en have, som han passer med nidkær 
stolthed. TV har han også, men derimod ikke opvaskemaskine - der 
bruger han Rip, Rap og Rup. Han har en almindelig hobby - 
frimærkesamling - og er sammen med en efter andelogiske forhold 
almindelig pige. Og hans bil, 313, er selv en typisk repræsentant for 
gennemsnittet: Af og til går den, af og til ikke. Et køretøj med 
personlighed. 


| sine handlinger drives Anders af misundelse. Han vil være noget 
andet og mere, end han er, men er samtidig uvillig til at opgive sin 
trygge tilværelse som borger i Andeby. I de første år af andelogien 
retter hans misundelse sig først og fremmest mod Fætter Højben og 
hans held. Det er under indtryk af Højbens succes, at Anders i AA nr. 
3/1952 tager den berømte afsked med nevøerne med ordene: »Farvel 
drenge, nu låser jeg mig inde i kosteskabet og bliver der resten af 
livet. Jeg er så uheldig - jeg bliver aldrig til noget her i verden.« 


IMORGES FIK JEG TUNGEN I KLEMME 
I RØREMASKINEN, OG LIGE FØR DET VÆLTEDE 
SÆBEPULVERET NED I MINE RØRÆG, 





At fætteren til stadighed praler med sit held gør naturligvis ikke 
Anders Ands underlegenhedsfølelse mindre. Men værre er det, at 
hans misundelse over Højben efterhånden fik et stadig stærkere præg 
af sexuel frustration. De to er nemlig konkurrenter til Andersines 
gunst, og intet nager Anders mere end frygten for at komme til kort 
sexuelt. Den virker som gødning på hans neuroser. Ekstra svært har 
han det i »Den højst uheldige skovtur« (AA nr. 43-45/1965), hvor 
emnet behandles med realismens sans for dramatisk voldsomhed og 
psykologisk konfliktstof. Serien beretter om en biltur, som de to fætre 
tager på sammen med Andersine og hendes veninde Andry fra 
Hollywood, og som udvikler sig til et sandt mareridt for Anders And. 
Allerede efter en sides blomsterplukning, hvor Højben plukker en 
buket, der er tre gange så stor som hans, har Anders skilt sig ud som 
selskabets klovn. I baggrunden hører han de andre pludre: 
»Bla…bla…bla… fantastisk. bla. bla…bla…lh ja, 
bla… bla. Anders…bla…bla….…temmelig tåbelig. bla. bla. 
Begivenhederne fortsætter med, at Anders snubler i smørrebrødet, må 
kapitulere over for en champagneflaske, som Højben får op med et 
snuptag, og bliver taget for forbudt fiskeri, mens Højben haler hans 
fisk ind i stedet og får en belønning for den. Og snakken går videre i 
baggrunden: »Bla…bla…bla…ja, ikke? Bia… bla. bla..men Anders. ti- 
hi! ti-hi! Bla … dum … bla … bla … bla … « 


Allerede i ældre klassisk tid kan man ane en konflikt mellem Onkel 
Joakim og Anders And. I nr. 9/1951 driver Joakim en gård ude på 


landet, og Anders arbejder for ham. Men Anders holder ikke af at 
arbejde. »Bare alle folk havde en million, så var der ingen, der 
behøvede bestille noget!« filosoferer han. »Så længe jeg betaler din 
løn, så skal du ikke finde på andet end at bestille noget!« svarer 
Joakim og sparker til Anders. »Alle disse unge mennesker tror, at de 
kan få noget for ingenting!« 


Først senere bliver dette den almindeligste udformning af det 
andelogiske hovedtema. Konflikten kan bestå i, at Anders nægter at 
udføre opgaver, som Joakim pålægger ham, eller i at han vil have 
bedre betaling, eller i at onkelen ikke er tilfreds med det, han laver. 
Anders misunder Joakim hans formue og vil gerne være som han, 
men som 1951-eksemplet viser, er han ikke parat til at udføre det 
arbejde, der kræves for at opbygge en sådan position. Ligesom 
Bjørnebanden vil han kun have de behagelige sider af 
milliardærtilværelsen. 


De økonomiske forhold - eller misforhold - mellem de to tegnes med 
bizarre overdrivelser. I nr. 6/1952 har Anders And en timeløn på 75 
øre, og det endog for et så betydningsfuldt arbejde som at trave op og 
ned ad gulvet i Onkel Joakims kontor for at stønne og klage over, at 


Bjørnebanden er på fri fod.” Så sent som i AA nr.45/1974 har Anders 


And en gage på 2 kroner i timen som parkeringsvagt.”” Men netop 
fordi han er så billig, er han af stor værdi for onkelen, som bruger alle 
midler for at få ham til at arbejde. Han kan ringe ham op midt om 
natten eller lige før han skal på ferie og forlange, at han skal møde på 
kontoret straks. Nogle gange kan man se ham løbe efter Anders med 
stokken i hånden og prøve at slå ham med den. Fra tid til anden 
anvender han metoder, der må siges at være moralsk set meget 
suspekte. I »Onkel Joakim og Djengis Khans krone« (AA nr. 45- 
4711961) spiller han på nevøernes personlige følelser for sig. Hvis de 
ikke vil tage med, så truer han med at tage alene ud på den farlige 
ekspedition til det vilde Himalaya for at finde og nedkæmpe den 
afskyelige snemand. 


Anders Ands konflikter med Fætter Vims er af en lidt speciel art. Han 
misunder jo ikke Fætter Vims. Han vil ikke på nogen måde overtage 


Vims' rolle som den perfekte kluddermikkel. Men alligevel er Fætter 
Vims qua ideal en kilde til psykisk pres og fysiske vanskeligheder. 
Idealet Vims, som suverænt hæver sig over samfundets sædvanlige 
normer, bringer ulave i gennemsnitsmennesket Anders Ands jævne 
livsrytme. 


Det konfliktforhold, som Anders måske finder mest nedværdigende, 
er det, som består mellem ham og Grønspætterne. De andre idealer, 
han har kæmpet imod, er klart afgrænsede personligheder. De har 
markeret sig. Han ved, hvem de er. Han ved, hvor han har dem. Han 
ved, hvad han kan vente sig af dem. Sådan er det ikke med 
Grønspætterne. Deres bevægelse er en lukket, esoterisk orden, og 
den, som ikke er indviet, får lov at gå i uvidenhed om, hvad ordenen 
egentlig er. 


Anders ved ikke, hvad Grønspættebevægelsen står for, men han ved, 
at den er noget stort, og af bitter erfaring ved han også, at uanset på 
hvilket område han prøver at konkurrere med Grønspætterne kommer 
han til kort. 


En af de første gange, vi mærker kontroverser mellem Anders og 
Grønspætterne, er i AA nr. 11/1953. Rip, Rap og Rup er blevet tildelt 
en halv statskalender med titler efter en livredningsprøve, og følgende 
dialog udspiller sig: 


Anders: - Brumme! Knurre! Bande! 

Rip, Rap og Rup: - Hvad går du … og brummer over.… Onkel? 
Anders: - Jeg brummer ikke - jeg går bare og glæder mig. 

Rip, Rap og Rup: - Hvad glæder du dig til, Onkel? 

Anders: - Til de idiotiske Grønspætter ikke kan finde på flere 
skøre titler! 





DET KAN VÆRE MEGET GODT MED 
ALT DET GRØNSPÆTTE-VÆSEN — 
MEN DET FÅR NU EN STAKKELS 
AND TIL AT FØLE SIG TEMMELIG JS 
FATTIG OG ELENDIG! ” | 






Mere resigneret er han i en anden ældre klassisk serie, i AA nr. 
15/1956. Der konkluderer han på en måde, som virkelig giver udtryk 
for hans inderste følelser over for Grønspætterne: 


Det som er så nedværdigende håbløst for Anders, er, at 
Grønspætternes esoterisk-religiøse viden, overmenneskelige 
praktiske og teoretiske dygtighed, deres titel-og-medalje-hurlumhej og 
deres imponerende organisation - alt dette forvaltes hovedsagelig af 
børn, og det til og med af hans egne nevøer. Selv om Rip, Rap og 
Rup ikke er idealer, må han finde sig i, at hans egne unger gennem 
Grønspætteordenen har del i dennes ideale for ikke at sige 


transcendentale” kvaliteter. Derfor vinder de de fleste kontroverser 
med onkelen, og de har tilmed opnået at forbigå ham som arvinger til 
Onkel Joakim: I nr. 5/1954 tog Joakim konsekvensen af nevøens 
håbløse indstilling til milliardærlivets pligter og testamenterede hele 
formuen til de tre drenge. Sådanne begivenheder undergraver Anders 
Ands forældreautoritet og virker næsten lige så stærkt på hans 
mindreværdskomplekser som den sexuelle frustration i 
modsætningsforholdet til Højben. 


Måske er det endda endnu mere ydmygende, at den fornemmeste 
eksponent for Grønspætteånden ikke er et barn, men en hund. Anders 
har haft flere forfærdelige konfrontationer med Grønspætternes 
korpshund, særlig i den yngre klassiske andelogi. Berømt er serien, 


hvor Anders skal prøve at redde to piger, der er i færd med at drukne. 
Hunden dukker op akkurat i det rigtige øjeblik - og forsyner sig med 
den pæneste pige. Som tak får den et kys på panden og følgende 
omtale: »Ah, tusind tusind tak, du min VIDunderlige redningsmand!« 


Her har vi andelogiens grundtema i renkultur: Stræberen contra 
VIDunderet, mennesket contra det overmenneskelige. Det er netop 
afstanden mellem mennesket og det overmenneskelige som 
andelogien skildrer. 


FOLK ER SÅ FORSKELLIGE 
"w DER ER NOGEN, DER ER 
RIGE OG BERØMTE r— 
Åug OG AT DET-) 

Andeby - det andelogiske samfund 


Vi har nu præsenteret andelogien fra to synsvinkler, gennem en 
historisk oversigt og gennem en litterær dybdeanalyse. I resten af 
denne bog vil vi behandle vort emne fra den måske mest interessante 
indfaldsvinkel: Vi vil se på andelogiens samfund, - dets struktur og 
idealer. Vi vil først komme med en udredning om samfundsklasserne i 
Andeby og forholdet mellem dem. Derefter vil vi se på Andebys 
religiøse, kulturelle og sociale institutioner, hvorefter vi vender os mod 
mikrostrukturen og efter fattig evne prøver at give en fornuftig 
forklaring på andelogiens besynderlige familiestruktur. Efter en 
fremstilling af de mere specielle problemer, som knytter sig til 
andelogiens kvindesyn og forhold til vold, vil vi afslutte med en 
omfattende storfeltanalyse af Andebys plads i verdensaltet og dets 
forhold til den omgivende verden. 


Andeby - historie og samfundsklasser 


Kilderne giver sparsomme oplysninger om Andebys historie, ikke 
mindst om dens tilblivelse. Et obskurt sted (AA nr. 16/1961) opgives 
det, at Onkel Joakim er grundlæggeren. Han skal have deltaget i et 
prærievognsløb i 1888, vundet og som præmie fået det stykke land, 
han kørte rundt om. Denne oplysning fæster ingen seriøse andeloger 
lid til; den er sandsynligvis opdigtet af Joakim selv for at legitimere 
hans nuværende magtposition. De fleste - og ikke mindst de ældste - 
kilder oplyser, at Andeby blev grundlagt af Cornelius Blisand. 


Vi har ingen sikre holdepunkter med hensyn til hvem Cornelius 
Blisand var. Den herskende opfattelse er imidlertid, at han var en 


hollænder?” noget navnet Cornelius kan tyde på. Af hr. Blisands 
klædedragt slutter man, at han må have levet ca. år 1700. 


I det næste par hundrede år må Andeby have været et yndet mål for 
immigrerende europæiske ænder. Men den nuværende 
befolkningssammensætning i byen viser, at også andre kreaturer har 
slået sig ned der, og Andeby er ikke blevet noget racistisk 


andesamfund. Imidlertid ved vi, at byens befolkning i forrige 
århundrede lå i stadig krig med de omkringboende indianere. 


Andebys moderne historie begynder engang mellem 1898 og 1907, 
da den unge skotske eventyrer Joakim von And slog sig ned der med 
sine pengebunker. Siden kom den ene slægtning efter den anden og 
bosatte sig i den rige mands nærhed. Bedstemor And dukker op på 
sin gård lige uden for bygrænsen. Anders vokser op på gården, men 
flytter snart ind til byen. Og den mystiske og tvivlsomme Fætter 
Højben, fætter til gud-ved-hvem, befinder sig pludselig i kredsen 
omkring Onkel Joakim. 


Andebys historie i det 20. århundrede fortæller først og fremmest om, 
hvordan Onkel Joakim lægger større og større dele af byen under sig. 
Nu ejer han stort set, hvad der er. Og det fører over til et andet tema, 
nemlig klassestrukturen i Andeby. 


Byens befolkning kan med lethed deles ind i en over-, en middel- og 
en underklasse. Overklassen består af én mand, Onkel Joakim, som i 
bogstaveligste forstand er byens monopolkapitalist. Han har al 
økonomisk magt, og selv om det næppe siges direkte, er de politiske 
myndigheder selvfølgelig nødt til at danse efter hans pibe. Kun meget 
sjældent søger han selv politiske hverv, - han behøver dem jo egentlig 
ikke. I kraft af sin ejendom har han alligevel den politiske magt. 
Joakim er også stort set hævet over loven: Han kan tillade sig hvad 
som helst mod sine underordnede, fra underbetaling gennem 
ågervirksomhed til mordtrusler. Han bliver aldrig anmeldt, formodentlig 
fordi ofrene ikke tør melde ham af frygt for konsekvenserne. Derimod 
bliver han af og til taget for trafikforseelser og ordensforstyrrelser! 


Joakims levestandard er der ikke noget at klage over. Trods sin 
gennemførte sparsommelighed lever han i en luksus, som virkelig 
sømmer sig for den inkarnerede kapitalistme. Sine kontorer har han i 
den gigantiske pengetank, hans private gemakker befinder sig i det 
ikke mindre mondæne von And palæ, der er i tre etager, forsynet med 
en celeber portal af marmorsøjler, en stab af tjenere og 
privatchauffører, en garage fuld af luksusbiler, vægge fulde af 
portrætter af de mest prominente pengesække i tanken og et 


indendørs pengebassin, hvor ejeren tager på fisketur efter 500-kr- 
sedler med en tjener ved årerne. Joakim har desuden en stor 
fjeldhytte, et landsted med en minipengetank i en af fløjene og et 
andet landsted, som er næsten lige så stort som von And-bygningen 
og omgivet af verdens største græsplæne. Det værste, som kan 
vederfares Anders, er, at han bliver sat til at klippe den plæne. 


Middelklassen omfatter det store flertal af Andebys indbyggere og af 
de andelogiske figurer: Anders, Mickey, Højben, Georg Gearløs, 
Bedstemor And og mange flere. De har det materielt set 
tilfredsstillende. Bortset fra Bedstemor And har de alle deres eget hus 
med en have omkring i pæne fredelige kvarterer i byen, hvor 


naboerne altid skændes og der aldrig er skyer på himlen.” Nogle af 
dem er ganske rige - der findes endog millionærer blandt dem - mens 
andre af og til kan have det svært økonomisk. Anders må til stadighed 
søge nye jobs, og Fætter Højben er som regel blank. Georg Gearløs 
har ofte problemer med omsætningen. Så må han drage rundt i byen 
med sit kombinerede laboratorium og trækvogn og råbe: »Opfindelser! 
Opfindelser! Hvem vil købe friske, nyttige opfindelser?« (AA nr. 
19/1961). Men de økonomiske kriser, som middelklassen kommer ud 
for, er som regel af kortvarig natur, og de kommer altid ud af det på en 


eller anden måde. 


Middelklassen har det altså nogenlunde godt, men der er alligevel et 
kolossalt spring fra dem og til den ustyrligt rige i von And-bygningen 
med milliardforretninger i blikket og guldstøv i porerne. I forhold til 
denne suveræne enmandsoverklasse bliver middelklassen i 
virkeligheden en umyndiggjort underklasse. Onkel Joakim ejer de 
huse som middelklasse-menneskene bor i og de firmaer de arbejder i. 
Han kan tvinge Anders til snart sagt hvad som helst ved at true med at 
tage hans hus og arbejde fra ham. Eller han kan sno ham rundt om 
lillefingeren ved at lokke med arv eller belønning. 


Er det dit OD €« ( rer Ja — for jeg vil meget nødig arbej- 
sidste ord? | de for dig! Jeg vil hellere drukne 
tr. mig — springe i flo-. 

Klassekamp (fra realismen). 












Middelklassen, særlig Anders, mukker af og til. Deres ledere, 
bystyret, kører ofte hårdt frem mod Onkel Joakim, som dengang i AA 
nr. 10/1952, hvor de prøver at få ham til at financiere en statue af 
Cornelius Blisand og får den besked, at han ikke har råd og bliver 
sparket ud af hans kontor af tre bestøvlede ben. Men ellers lader de 
lokale politikere til at være mere interesseret i vælgernes gunst og i at 
sikre deres egen stilling end i at kæmpe for folkets interesser. 


En revolution ville måske have været en løsning i Andeby, men 
andelogien afstår fra at foreslå noget så radikalt. Dermed har den lille 
mand i Andeby ikke en chance for at forbedre sin stilling 
nævneværdigt. Det hjælper ikke, om man har aldrig så stor sympati for 
ham, og om man aldrig så meget ser ned på von And-kapitalismen: 
Andelogien postulerer, at der ikke er noget at stille op mod det 
kapitalistiske samfund. 


I en artikel om populærlitteratur i Dagbladet den 12/8-1972 hedder 
det, at denne form for litteratur »befæster og bekræfter troen på en 
bestemt type holdninger, giver et bestemt perspektiv på tilværelsen: 
Dyrker privatpersonernes isolerede fred - understøtter systematisk 
sociale og politiske sammenhænge, eller fremstiller disse som 
upåvirkelige naturlove.« Det er det sidste alternativ andelogien vælger. 
Det er morsomt at kunne konstatere, at Les Daniels udtrykker sig på 
omtrent samme måde i »Comix«. Det, som er foruroligende, siger 


Daniels i sin omtale af andelogien, er, at »den økonomiske balance 
. . i 57 
her kommer til at tage sig ud som en naturlig balance.« 


Andelogien har i AA nr. 9/1951 leveret et klassisk forsvar for det 
kapitalistiske system. Her driver Joakim en stor bondegård, hvor han 
lagrer sine penge i en stor kornsilo. Der er ikke loft i siloen, for ellers 
ville han jo ikke have kunnet pengebade. Men en dag kommer en 
cyklon, suger alle pengene op og spreder dem rundt i distriktet. Onkel 
Joakim sidder pludselig tilbage uden en øre. 


I nærheden sidder Anders og Højben og fisker, da to millioner kroner 
pludselig dumper ned i hovedet på dem. De to fætre, som tilskriver 
dette Højbens held og ikke cyklonen, beslutter sig for en gang skyld til 
at slå sig sammen og rejse jorden rundt for pengene. Og så begynder 
morskaben. 


De kommer til en tankstation for at få benzin, men møder et skilt: 
»Lukket! Indehaveren er på ferie«. Han har nemlig også fået en million 
fra skyerne og er taget på jordomsejling. De går til busholdepladsen 
og får at vide, at buschaufføren er på ferie, fordi han har fået en million 
til at rejse jorden rundt. Fætrene beslutter sig til at købe travestøvler 
og at gå til næste by efter benzin, men opdager, at skobutikken er 
lukket fordi…ja, De gætter naturligvis resten. Alle har en million, så 
ingen gider arbejde mere og alt går i stå. 


Men der er en som arbejder, og det er Onkel Joakim. Ved hjælp af 
Rip, Rap og Rup holder han gården gående, og snart er han den 
eneste i landet, der producerer mad. Efterhånden opdager resten af 
befolkningen dette, og der danner sig køer af sultende millionærer ved 
gården. Onkel Joakim sætter priserne op i stil med 1 million pr. æg og 
dermed får han pengene tilbage, og det var så det. 


Lad os komplettere billedet ved at se lidt på underklassen, som er 
ganske interessant. Den har kun to medlemmer! Til gengæld er dette 
to af de mest særprægede figurer i andelogien overhovedet: Fedtmule 
og Fætter Guf. 





Fedtmule er en virkelig proletar. Han har meget underordnede jobs 
(bud, postbud, fisketæller…), og prøver han sig med noget højere, går 
det ikke godt. Han går i gamle, slidte klæder og bor i et faldefærdigt 
hus med lappede møbler, skæve vægge og løse brædder overalt. 
Forresten er det få forundt at tage huset i øjesyn indefra, for det er 
konstrueret sådan, at det er uhyre vanskeligt at komme ind i det og ud 
igen i helskindet tilstand. Når man træder på trappetrinet, ramler man 
tværs igennem det og ned i kælderen, hvor man havner i en trillebør, 
der kører ud, støder mod en mursten og vipper en op i en tom tønde, 
som ruller hen til trappen og sætter en af der. Efter denne medfart er 
den besøgende næppe i stand til at få et objektivt indtryk af husets 
brugsværdi. 


Det mest interessante ved Fedtmule er, at denne den fattigste mand i 
Andelogien også er den dummeste. Fedtmules idiotiske påfund og 
reaktioner har givet anledning til mange ironiske pointer. En af 
andelogiens store litterære genistreger er den korte humoreske om 
den stjålne bil i AA nr. 20/1956. Mickey og Fedtmule har været i byen 
og handlet i Fedtmules bil. De kommer tilbage, Fedtmule ser, at 
garagen er tom og tror øjeblikkelig, at vognen er stjålet! Han sætter 
bilen i garagen, stormer ind og ringer til politiet. Vel ude igen ser han 
bilen stå på sin plads og bliver noget perpleks. »Ja, nu er den der 
igen, det er mærkeligt, hvad?« siger Mickey med et lunt smil. 


Fedtmule lader sig dog ikke nøje med det. »Den som tog den kan 
ikke være langt borte!« resonnerer han og farer af sted for at finde 


synderen. Mickey følger med. Mens de er borte kommer en politibil 
forbi garagen, betjentene genkender vognen som den efterlyste, tager 
den med på slæb til stationen med håb om forfremmelse. Fedtmule og 
Mickey kommer tilbage og ser at vognen er borte - stjålet på ny. 


Rasende farer Fedtmule i røret: »Det er et kønt politi vi har. Her får en 
stakkels mand sin vogn stjålet lige for næsen af sig - den ene gang 
efter den anden - men det hjælper ikke at ringe til politiet-de gør 
ingenting ved det! Men nu skal jeg fortælle dem hvad jeg mener om 
dem.…..« Det bliver imidlertid ikke politiet men Fedtmule, der får besked: 
»Tag det ganske roligt og kom så herhen og hent Deres vogn!« 
Fedtmules kommentar: »Det er jo det jeg altid har sagt: Man skal bare 
ruske lidt op i folk, så tager de sig straks bedre sammen.« 


Fedtmule og Mickey spadserer til politistationen, får bilen og kører 
hjem. Hjemme i god behold farer Fedtmule i vejret, peger ind i 
garagen og siger: »Garagen er jo TOM! Min vogn er blevet stjålet 
IGEN!« Hermed ender historien, måske … 


Denne lille urandelogiske fortælling er litterært interessant på grund 
af sin fascinerende cykliske konstruktion, men det som er vigtigt i vor 
sammenhæng er dens dræbende karakteristik af Fedtmule. Manden- 
som-tror-bilen-han-sidder-i-er-stjålet-temaet er en slags mere 
intellektuel variation af manden-som-saver-den-gren-han-sidder-på- 

over-temaet, som for øvrigt også er blevet brugt på Fedtmule. 


Mange andre eksempler på Fedtmules dumhed kunne nævnes. I april 
1956 kom et specialnummer kun med Fedtmule-serier, som blandt 
andre omfattede historien om hans alt-mulig-reparations-værksted. 
Det var dengang han fik til opgave at reparere et rådhusur, som gik en 
time for sagte, og ordnede det ved at flytte tallene på urskiven en 
plads. Han fik også et TV ind, som var for svagt i modtagelsen, og 
forsøgte at klare det ved at vaske skærmen. 


Til slut, fordi det er af særlig interesse for vor analyse af Fedtmules 
plads i det andelogiske sociale hierarki, vil jeg kort minde om den 
eneste gang, han har haft penge. Det var dengang han arvede en halv 


million og satte formuen over styr ved at »købe« Nordpolen af en 
svindler! 


Fætter Guf, det andet medlem af underklassen, er en bifigur. Han 
regnes til underklassen fordi han er decideret underordnet et medlem 
af middelklassen, nemlig Bedstemor And. Fætter Gufs mest 
fremtrædende egenskab og grunden til, at han ikke er nået længere 
her i livet end til at blive gårdskarl hos Bedstemor And, er at han er 
aldeles utroligt doven. Han gør aldrig spor, og det fremstilles som et 
udslag af ren godgørenhed fra Bedstemor Ands side, at hun 
overhovedet har taget ham til sig. 


Den klassiske demonstration af Fætter Gufs dovenskab fik vi i 
oktober-nummeret 1951. Bedstemor And slider her hårdt i det med at 
trække vand op af brønden og puster og stønner tungt. Fætter Guf 
beslutter sig for at hjælpe hende og siger: »De må ikke slide sådan i 
det, Bedste! Nu deler vi arbejdet! Nu trækker De… så stønner jeg! 
Puh-ha! Puh-ha! Puh-ha!« 


Sådan som andelogien fremstiller det, virker det som om det er 
Fedtmules og Fætter Gufs egen skyld, at de ikke er nået længere. 
Havde Fætter Guf ikke været så doven, så kunne der måske også 
være blevet noget ud af ham, men siden han nu er, som han er, så 
skal han sandelig være taknemmelig over, at Bedstemor And giver 
ham mad og tag over hovedet. Og med hensyn til Fedtmule er 
logikken endog mere nådesløs: Den ene gang, han havde penge, 
sløsede han dem bort. Dermed gør andelogien sig til talerør for 
enhver-er-sin-egen-lykkes-smed-tankegangen: Har man det dårligt, 
har man kun sig selv at takke for, at man står socialt set lavere end de 
andre, for fattigfolk som sådan eksisterer ikke i Andeby. Under 
Joakims myndige opsyn lever de alle et (mere eller mindre) velordnet 
middelklasseliv, langt fra sult, nød og problemer og har det i grunden 
så godt, så godt, så godt. 


Nogle få gange har andelogien alligevel skildret fattigdom, og typisk 
nok var det især den melankolske ældre klassiske andelogi, som af og 
til tog mod til sig og brød andelogiens sociale tabubestemmelser. Det 
mest kendte eksempel er nok Carl Barks' »Jul i Pengeløse« 


(Solohæfte nr. 19, december 1954). Den handler om, hvordan 
Andersine og hendes klub prøver at samle penge ind til en 
juletræsfest for de fattige børn i Andeby. Det enestående ved denne 
fortælling er, at den fremviser slumkvartererne og de sultne, frysende 
børn og ikke gør noget forsøg på at skjule, hvor dårligt de har det. 
Serien lader desuden Rip, Rap og Rup få dårlig samvittighed over, at 
de selv har det så meget bedre, og den gør til og med Onkel Joakim til 
skurk, fordi han nægter at punge ud med penge til arrangementet. 
Han får også sin velfortjente straf til slut: Gulvet i pengetanken brister 
som følge af overbelastning, og hele formuen forsvinder i et mørkt hul. 
Et meget mørkt hul, som han får store problemer med at få den op af. 

Dette billede blev taget ud 


Senere i 60'erne er denne fortælling blevet genudgivet, men noget 
forkortet, og det påfaldende er, at alle de billeder, hvor vi ser de fattige 
børn, er blevet fjernet. Det eneste billede af dem, der har fået lov at 
stå, er fra selve juletræsfesten, hvor børnene, overstrømmende 
lykkelige, spiser sig mætte i dejlig mad for første gang i deres liv og 
leger med et kæmpesystem af legetøjstog. I og med, at man her ikke 
får nogen rimelig præsentation af børnenes fattigdom, står Onkel 
Joakim også i et mere forsonligt skær, han bliver ikke skurk i samme 


grad, og når hans penge går til helvede” i slutningen af serien, så får 
han endog vores medlidenhed, den medlidenhed, som egentlig burde 
blive børnene til del. 


Andelogiske forskere er i tvivl om dette kan tolkes som udtryk for en 
politisk højredrejning i andelogien fra 50'erne til 60'erne, eller om 
udgaven fra 1954 blot var et tilfældigt brud på andelogiens normer om, 
hvad man kan og hvad man ikke kan skildre … 


Andelogiens religion 


Vi har set på den konkrete lagdeling i det andelogiske samfund og 
konstateret dets klassestruktur. I dette kapitel skal vi prøve at trænge 
ned bag den ydre struktur og ned til de ideer, som andelogiens 
samfund bygger dets eksistens på. I denne forbindelse er det vi stiller 
spørgsmålet: Hvad er andelogiens religion? 


Grunden til, at vi angriber problemet netop ud fra en 
religionsvidenskabelig synsvinkel, er, at vi tror, et samfunds religion er 
et udtryk for de tankestrømninger, der har bedst fodfæste i 
vedkommende samfund. Desuden har vi studeret dette fagområde 
ved Det Kongelige Frederiks Universitet i Oslo, så vi indbilder os, at vi 
ved, hvad vi snakker om. Men det er en vanskelig synsvinkel. Måske 
har andelogien ikke nogen religion? Og hvad er i grunden religion? 


Begrebet »religion« er blevet defineret forskelligt op gennem tiderne, 
men stort set vil der være enighed om, at en religion omfatter visse 
momenter: Det drejer sig om en overbevisning, som kan være af 
stærk emotionel karakter, men som almindeligvis også giver sig udtryk 
i intellektuelt udformede doktriner. Videre omfatter religionen et 
handlingsmoment, kult. Endelig kan vi tale om et socialt moment, idet 
mennesker med samme tro organiserer sig i religionssamfund. 


Vi skal her koncentrere os om trosmomentet, siden det er 
andelogiens ideer, vi nu er på jagt efter. Men vi vil også se lidt på, 
hvordan trosmomentet genspejles i kult og organisation. 
Trosmomentet betyder nærmere bestemt troen på magter, som 
mennesket er underkastet, og som bestemmer dets skæbne. 
Magterne vil ofte, men ikke altid, blive personificeret i en eller flere 
guder. 


Andelogiens gud må søges blandt idealerne. Vi må finde det ideal, 
der er suverænt, ikke bare på et begrænset område; et ideal, som 
aldrig tager fejl, og som andre idealer anerkender som autoritet. 
Georg Gearløs er ganske vist genial som opfinder, men som sømand 
er han totalt mislykket. Såvel Højbens held som Raptus von Ands 
genialitet svigter af og til. Onkel Joakim kunne ganske vist være 
fristende at betragte som Den Højeste, men visse ting taler imod det. 
For også hans virkeområde har sin begrænsning, og desuden 
optræder der andre milliardærer end ham, ganske vist fra andre 
verdensdele, som er næsten lige så rige. Han er altså ikke suveræn 
nok. Han har kontakt med magiske kræfter, men selv er han hverken 
magiker eller gud. Snarere er han en slags halvgud, en monetær 
dæmon. Og der er en magt, som Joakim bøjer sig for. Det er 
Grønspættebogen. 

Denne lille røde bog er nøglen til forståelsen af andelogiens 

inderste væsen. Her er der magi med i spillet, for bogen indeholder 
meget mere, end det almindeligvis er praktisk muligt at få med i en 

tryksag af så lille format . Den indeholder til enhver tid akkurat det, 
man søger i den. Dette er altså ikke blot et almindeligt helligt skrift; 
bogen selv er af overnaturlig karakter. 


Grønspættebogens kundskabsmængde har et vist praktisk præg. 
Den hjælper Grønspætterne til at imødegå vanskelige situationer i det 
praktiske liv. Blandt meget andet omhandler den knudebinding, 
livredning, morse, reklame, brobygning, bilkørsel, zoologi, botanik, 


æselpsykologi, fremmede kulturer, alle verdens sprog” samt 
instruktion i, hvordan man redder en mand, som er blevet bidt i 
næbbet af en aggressiv skildpadde, som ikke vil slippe taget. 


Nu er bogen naturligvis ikke identisk med Gud. Den er et orakel, og 
religionsvidenskabeligt orienterede andeloger mener, at den også kan 
ses som en manifestationsform, et udtryk for andelogiens højeste 
princip, Grønspætteånden eller Den Umådeligt Store Kundskab. 


Ingen kan fuldt ud fatte Den Umådeligt Store Kundskab. Den er 
viden, og den omfatter alt, hvad der er muligt at vide. Gennem 


Grønspættebogen åbenbarer den stadigt nye aspekter hos sig selv. 
Selv om de fleste kundskaber, som læses ud af bogen, er af ret så 
praktisk art, er Bogen, og dermed Kundskaben, i sig selv 
uudtømmelig. Kundskaben kan, hvis man ønsker det, bruges til at nå 
et mål, men i sig selv har den ingen sådan begrænset betydning. Den 
Umådeligt Store Kundskab kender ingen grænser og behøver ingen 
retfærdiggørelse. 


… OG SÅ STÅR DER, 
AT MAN SKAL TAGE 
VÆGTEN AF DET, 

SOM SKILDPADDEN 
HAR BIDT SIG 
FAST I 










Nyttig lærdom: Hvordan man redder en mand, der er blevet bidt i 
næbbet af en aggressiv skildpadde, der ikke vil slippe taget. 


Som nævnt er Bogen en manifestationsform. Den er bindeled mellem 
Kundskaben og mennesket, - den gør Gud tilgængelig for mennesket. 
Men Kundskaben manifesterer sig også i en anden skikkelse. Det er 
Grønspætternes Officielle Sporhund, det levende væsen, som i størst 
grad har virkeliggjort Den Umådeligt Store Kundskab her på jorden. 
Hundens bedrifter er utallige. Den kan opspore alle slags dyr og har et 
kaldesignal for hver art. »UHUUUUUUk« betyder »HJORT«, 
»UHUUUUUUU« betyder »BJØRN«, »UHUUUUUU-UUk« betyder 
»LØVE« osv. Den har fulgt sporet efter en myre gennem en flok 
rasende stinkdyr og fundet et tabt stykke tyggegummi blandt 10.000 
tønder kryddersild. Til tjeneste under vandet har den et specielt 
næsefilter. Den er ædel og modig og redder nødstedte mennesker fra 
frådende malstrømme. Samtidig er den standhaftig og pligtopfyldende, 


udfører alle opgaver der bliver den oplagt og bliver altid på sin post. 
Og så kan den LÆSE! 


Det er fristende at vove den dristige påstand, at Hunden er en 
Kristus-skikkelse. Den er på en gang både Gud og menneske, eller 
rettere: Både kundskabens ånd og køter. Samtidig fungerer den som 
forbillede for menneskene, som imidlertid ved, at de aldrig vil kunne 
nå den fuldkommenhed. Jeg har jo tidligere omtalt, hvordan Anders så 


sørgeligt kommer til kort overfor Hunden.” Mennesket er ikke 

engang værdigt at løse Hundens snørebånd. 


Den umådeligt 
store kundskab 


€— Gud 





Av Guddommelig 
inspiration 


Bogen Hunden €——— Manifesta- 
tioner 

Generaler 


Oberster €«—— Præste- 
hierarkiet 


Kaptajner 


«—— Guddommelig 
inspiration 





Lægtolk €—— Den uvidende 
masse 


Skematisk fremstilling af Andelogiens religion. 


Når det overmenneskelige i højeste potens her aftegnes som et dyr, 
kan det være ud fra den samme ærbødige betragtningsmåde, som til 
alle tider har fået primitive folk til at aftegne deres guder i 
dyreskikkelse. Den ægyptiske mytologiske verden var for eksempel en 
veritabel zoologisk have i himmelsk udgave. I sin religions- 
fænomenologiske fremstilling »Mennesket og mysteriet« siger 
Gerardus van der Leeuw: »Dette er jo ikke så mærkeligt, når man 


tænker på, at så mange dyrearter overgår mennesket i 
instinktsikkerhed, hurtighed, kraft og smidighed. Dertil kommer 
yderligere to faktorer. Den ene er den hemmelighedsfulde karakter, 
både ved dyrenes liv som sådan og ved nogle dyrs udseende og 
adfærd… Den anden er menneskets afhængighed af dyret for at 
opretholde livet. Og da det primitive menneske altid forstår livet - også 
det rent materielle liv - religiøst, som guddommeligt liv, er det kun 

naturligt, at dyret æres som guddommelig livgiver«. 






Ki: i Hys! Vær nu stille! Du kan 
Jf tri nok se på hunden, at den 

— Grønspætternes korpshund 


Helmer Ringgren tilføjer yderligere en faktor, som måske i andelogisk 
sammenhæng er den mest væsentlige: »Det ser ud som oMmM 
dyreskikkelsen giver udtryk for noget hemmelighedsfuldt og 

anderledes, som afviger fra det menneskelige.« Det 
overmenneskelige kan ikke fremstilles i menneskelig skikkelse. 


Andelogiens religion opererer altså med en treenighed bestående af 
Kundskaben, Bogen og Hunden, hvoraf de to sidste er 
manifestationsformer af den første. Kundskaben kan imidlertid 
sporadisk også manifestere sig på en anden måde. Engang, Onkel 
Joakim skulle tælle alle pengene i sin pengetank, gjorde han den 
problematiske opdagelse, at ingen regnemaskiner var i stand til at 
klare så store tal, som der her var tale om, - de eksploderede 


simpelthen, når de kom til slutsummen. Joakim henvendte sig til 
Georg Gearløs, som opfandt en helt ny maskine, som på et enkelt 
spørgsmål ville kunne give det helt rigtige tal. Vidunderapparatet 
placeredes midt i pengetanken, Joakim og Gearløs bukkede pænt for 

det og spurgte om, hvor mange penge der var, og så kom svaret. Det 
er tydeligt, at Kundskaben her har manifesteret sig i maskinen, og 
måske også i begrænset grad i Georg Gearløs, da han lavede 
maskinen. 


Grønspætternes religion har visse ydre træk, som klassificerer den 
som en mysteriereligion. Den fortsætter således traditionen fra en 
række antikke kultformer, som de elevsinske mysterier, 
Mitrasdyrkelsen og den voldsomme Magna-Mater-kult med dens 
kastratpræster og orgiastiske optog. Hensigterne er hos 
Grønspætterne som i al mystik at blive et med guddommen. Med 
Grønspættebogen som vejleder og Sporhunden som forbillede vil de 
prøve at tillægge sig størst mulig identitet med Kundskaben. Det 
drejer sig altså om at absorbere mest mulig viden. 


Vi ved intet om kult og ritualer inden Grønspætte-mysterierne. Det 
skyldes, at der her som i andre mysteriesamfund er tale om esoterisk 
kult, som er hemmelig for alle, som ikke har gennemgået 
indvielsesritualet. Man må være medlem af Grønspættebevægelsen 
for at kunne deltage. Grønspætterne er en lille elite, som på grund af 
deres store indsigt betragtes med ærbødighed af resten af samfundet. 


Kun medlemmer kan forvalte et eksemplar af Bogen, ig og kvinder 
kan ikke blive medlemmer. For at komme ind i bevægelsen må man 
gennem en optagelsesprøve. Vi ved også lidt om prøven, og det vi 
ved har vi fra en meget sen og suspekt kilde fra AA nr. 17/1971. Ifølge 
denne kilde består optagelsesprøven i en eksamination i 
Grønspættebogen, noget som jo ikke er overraskende. En sådan 
eksamination vil jo vise, om Kundskabens Ånd er over kandidaten. 


Nu skal du bare høre, Jonas - hvis du kan svare på 
det spørgsmål her, så er du optaget! 
Hvad er det for en stor fugl, som ikke kan flyve? 





Optagelsesprøve 


Ved vi lidt om kulten, ved vi til gengæld en hel del om 
præstehierarkiet. Den nyoptagne Grønspætte får titlen kaptajn, den 
laveste grad i bevægelsen. Han kan senere gennemgå flere prøver og 
avancere til højere grader. Det er ukendt, hvor mange grader der er, 
og hvilken som er den højeste. To af figurerne i Grønspætteordenen 
er indhyllet i ærbødig mystik og træder kun en sjælden gang i kontakt 
med almindelige medlemmer. Men der findes både 10- og 20- 
stjernede generaler, og Grønspætterne kender også en række andre 
fine titler, som for eksempel T.S.G.O.A.1.G.V.O. der betyder: Tyve- 
Stjernet General Og Admiral I Grønspætternes Verdens- 


Organisation. ”” Grønspætterne er eksperter i at opfinde titler og ikke 
mindst i at forkorte dem. Hvad ville De sige til at kalde Dem: 
»SuperRådgiver For Unge Ubefæstede Sjæle Og Den Urokkelige 
Selvbeherskelses Uovervindelige Mester« 
(S.R.F.U.U.S.O.D.U.S.U.M.)? Et formuende medlem af sekten bærer 
titlen: »Glorværdig Ejer Af Den Lange Blå Cadillac Og Venlig Betaler 
Af Afdragene På Grønspætternes Nye Klubhus (G.E.A.D.L.B.C.O. 


V.B.A.A.P.G.N.K.)«" Hunden er naturligvis udstyret med sine egne 
titler: »Tapper Og Snarrådig Korpshund« (T.O.S.K.), »Flink, Uforfærdet 
og Pålidelig« (F.U.P.) samt »Superopsynsmand Med Uærlige Kokke« 
(S.M.U.K.).” Medlemmerne af den trop, der har den i sin varetægt, 
kaldes S.K.G.S.0O. (Stor-Kommandører af Grønspætternes Sejrs- 


Orden). EH Sporhunden er desuden både S.I.S. og S.S.S. (Sporhund I 


Særklasse og Stjerne-Super-Sniffer). ” En særlig ære er det at kalde 
sig høj-hale. Uden at jeg tør sige det med sikkerhed, lader det til, at 
høj-halerne udgør et slags ridderskab, uafhængig af den sædvanlige 
inddeling i grader. Højhalernes særlige privilegium er, at de kan 
fæstne deres hale midt ovenpå skindhuen i stedet for bagest. Dette 
giver dem et særligt ædelt og himmelstræbende udseende. 











PET TRE TI-STJERNEDE GENERALER, RIP, I RAP OG RUP, 
Der: VIL HEREFTER BLIVE DEKORERET 
MED ET KYART KILO MEDALJER 
HVER OG UDNÆYNT TIL 
VERDENSMESTERE | BROBYG- 
NING FOR GRØNSPÆTTER! 





En 
K ØR É 7,4 
SE Et: keg nj 7 i [da Ray, 








Rip, Rap og Rup er naturligvis høj-haler, ligesom de er ti-stjernede 
generaler. Riddere af Æresgarden, Ishavsriddere og desuden Høj- 

halernes Over-og-Under-Generaler, verdensmestre i Brobygning for 


Grønspætter,”” og S.K. G.S.O. Det synlige bevis på ens titler er 
medaljerne. Det er interessant at Grønspætterne også opererer med 
negative titler, der tildeles som straf for begåede bommerter. Ved en 
lejlighed blev en hel trop degraderet til U.U.F.F. er (Usædvanlig 
Uduelige Fumle-Frederikker), en skrækkelig vanære. Selv hunden 
holdt for ved en anledning og blev slettet af æreslisten over duelige 

sporhunde. Som i andre mysteriesamfund betragter de indviede 
Grønspætter sig som en elite, højt hævet over det almindelige. 


Det kulturelle og sociale liv i Andeby 


Andeby har et rigt og varieret kulturliv. Byens vigtigste kulturelle og 
sociale institution, Grønspættebevægelsen, er blevet tilbørligt 
behandlet i foregående kapitel. Næsten lige så vigtig er Andeby- 
kvindernes store forening Strikke og Snakke- klubben, men den 
omtales under kapitlet »Kvinden i Andelogien«. Næst efter disse to 
institutionaliserede formidlere af ånd må idrætten nævnes. Andeby har 
fine idrætstraditioner. Hvert år arrangeres den store konkurrence om 
Andeby-pokalen, hvor byens dygtigste atleter mødes til dyst. Stævnet, 
som omfatter 8 forskellige øvelser har tre trofaste deltagere - Hr. 
Fedberg, Hr. Skrøbelig og Hr. Anders And. (AA Nr. 16/1960). Anders 
har en række store sølvpokaler på sin hylde som han har modtaget 
som belønning for sine strålende sejre i disse gigantstævner. 





Andeby er en meget selvbevidst by i idrætssammenhæng. Så vidt 
vides er det den eneste by i verden som prøver at sammensætte sit 
eget Olympiadehold, og mindeværdige er alle de gange hvor 
olympiadedeltagelsen er blevet aflyst fordi ingen af deltagerne er 
kommet i mål i kvalifikationskampene. Berømt er den gang, hvor 
Anders skulle kvalificere sig i en del øvelser i fri idræt. Efter 100-m-løb 
var han så udkørt, at han ikke klarede at bryde målsnoren. I 
hækkeløbet snublede han i den første hæk. I kuglestødskonkurrencen 
fik han kuglen i hovedet og blev slået ned i jorden som en pæl. 
Diskosprøven endte med at han roterede ind i lysanlægget og 
kortsluttede det. Spyddet fik han faktisk sendt af sted, men det 


spiddede slipsene på tre af dommerne. 1500-m var det eneste han 
fuldførte, men inden han nåede i mål var alle gået hjem, inklusive 
dommerne. (AA Nr. 2/1957). 


Men selv om det er så som så med deltagelsen i selve legene, 
hævder Andeby sig alligevel i olympisk sammenhæng. Faklen løbes 
gennem Andeby, og byen stiller rapfodede løbere til disposition som 
fakkelbærere. De er et stolt symbol på den olympiske ide, hvor de 
slanke og langbenede farer gennem gaderne med faklen højt hævet. 
Tænk bare på den dag i 1965, da Anders var blevet tildelt den store 
ære, at bringe faklen fra Gåserød til Andeby. Det var dengang han 
satte ild i bukserne på Gåserød-anføreren, på fjernsynsfolkenes 
tribune, på storvasken hos en af andelogiens mange vrede damer 
med fejekost, på en plakat, hvor der stod »Hjælp med at undgå 
brandfare«, på en hemmelig afskydningsbane for antiluftskytsraketter, 
på en varebil med cigarer, på den lokale tændstikfabrik og endelig på 
brandstationen. Til slut forsvandt han ind i en bygning med automatisk 
brandslukningsanlæg og kom ud igen med en slukket fakkel. 


Fra denne skelsættende begivenhed i Andeby-idrættens historie til en 
anden væsentlig side ved byens sociale liv, billøbene. Der er megen 
kæk, frisk, motorinteresseret ungdom i Andeby, og mange spændende 
og jævnbyrdige billøb er op gennem tiderne blevet gengivet i Anders 
And & Co. En af de første refererede jeg under min omtale af den 
ældre klassiske andelogi, og mange andre er fulgt efter. Desværre har 
Fætter Højben en tendens til at blande malurt i bægeret ved at stille 
op til start i sidste øjeblik og vinde, men det er den slags som en 
sportsmand i Andeby tager med et smil: 


Det er pragtfuldt! Stak- 
kels gamle Anders! … 





Billøb er for masserne. Den finere del af Andebys middelklasse går i 
stedet på rævejagt. Den store godsejer Galimatias er så besat af 
denne fascinerende sport, at når han skal gøre en forretning sælger 
han ikke til den der byder mest. Nej, han arrangerer en rævejagt for 
alle interesserede, og den som vinder her, vinder retten til at gøre 
handelen. Den mest berømte af disse friske sportsbegivenheder er 
den i 1961 (nr. 36), hvor Joakim galopperede ind med en dåse 
rævekræs i hånden og tolvhundrede og seks tamme ræve i hælene og 
dermed vandt retten til at købe hr. Galimatias' fabrik. 


De fine driver også et udpræget societyliv, hvor utvivlsomt også 
spidser fra Gåserød og andre nærliggende byer deltager. Blandt 
Andebys middelklassespidser findes sikkert flere millionærer, som selv 
om de er langt underordnet Onkel Joakim har råd til at drive en 
omfattende selskabelighed. Hvem som helst får ikke lov at deltage i 
disse fester. For at komme ind i miljøet må man eje noget, noget som 
giver status. Der findes en nøje gradueret skala over, hvad som giver 
høj, og hvad som giver mindre høj status, fru Snottesen, f.eks. samler 
på mode- konger som andre samler på frimærker, noget som giver 
top-status. En garage med syv Cadillac'er betyder også en meget 
pæn placering. Men den allerfineste status er knyttet til konkrete 
enkeltgenstande. En fin dame er ejer af Kejser-brillanten, som hun har 
hængende i en kæde om sin fornemme hals, men som samtidig er så 
stor og tung, at hun må trille den i en trillebør foran sig. En pjaltet 
herre er kommet indenfor i selskabslivet, fordi han har »Den røde 


Frikasso«. Det er det eneste han ejer, og han har solgt sin mors 
guldtænder for at få fat i det, men det har givet ham adgang til alle 
snobbede selskaber. - Det er vist på den måde han skaffer sig mad. 
Men allerøverst på listen rangerer den stribede rubin (AA nr. 39/63), 
som selvfølgelig sidder i Onkel Joakims slips. Han købte den billigt 
under den bazukistanske revolution i 1912, solgte den videre i 1920, 
men købte den senere på ny for en kasse sukkerstads af Kong Fulla 
Cola på Rippan Taro. Dette var en ægte byttehandel, en veritabel 
udveksling af statussymboler. For Kong Fulla Cola var 
bismarcksklumperne af lige så stor værdi som rubinen var for Onkel 
Joakim. Bismarcksklumperne var søde og fedende, og det største 
statussymbol man kunne være i besiddelse af på Rippan Taro var en 
STOR mave. 


Den rødstribede rubin giver Joakim adgang til alle selskaberne til stor 
ærgrelse for alle de fine damer som synes, at han er ludkedelig, fordi 
han ikke kan konversere om andet end penge. 


Museerne i Andeby er vigtige kulturelle institutioner. Også her er 
Onkel Joakim inde i billedet. Han sniger sig rundt og opsporer 
værdifulde antikke genstande som han for høje priser sælger videre til 
museerne. Da han købte Kong Yk af Bashans jernseng i B. Are 
Scraphs Auktionsforretning A/S og videreformidlede den til historisk 
museum var det millionbeløb det drejede sig om. Det er påfaldende at 
museumsgenstandes pengeværdi pointeres stærkere end deres 
samlerværdi. Derfor spiller museerne ofte en rolle i detektivserierne 
med Mickey Mouse, når værdifulde malerier eller antikviteter bliver 
stjålet af kulturfjendske skurke. 


Men Andeby har virkelig en del museumsgenstande af stor 
videnskabelig, kulturhistorisk eller kunstnerisk værdi. Blandt andet har 
man en del sten fra de gamle ruiner efter inkaerne i Peru. At stenene 
er dækket af et 60 år gammelt støvlag skulle ikke gøre deres 
antikvariske værdi mindre. I museet er også et gaMMelt vikingeskib, 
som blev brugt af Olav den Blå, da han fandt Nordamerika i 901. Skal 
vi tro de andelogiske kilder var Leif Eiriksson en slesk svindler som 
ved historisk usaglig propaganda og indoktrinering og takket være 
gode forbindelser med saga-skriverne formåede at tilrane sig æren for 


Olav den Blås store opdagelse. (Skal vi derimod tro sagakilderne var 
Olav den Blå en slesk svindler, som ved historisk usaglig propaganda 
og indoktrinering og takket være gode forbindelser med Carl Barks 
formåede at tilrane sig æren for Leif Eirikssons opdagelse). Videre har 
man på museet en smuk samling broderede lampeskærme, en 
blonde-, og hækleri-udstilling, en ægte skalp samt dronningen af 
Sabas snavsetøjs-pose. Og så hele det store kunstgalleri med »Mona 
Lisa« som det største mesterværk. Et vokskabinet hører også med. 
Det omfatter blandt andet en figur af Anders And som i sin tid var 
nattevagt i kabinettet og i søvnighed forvekslede figurerne med 
gæsterne i et karneval i nabobygningen. Han troede, at gæsterne var 
løbske voksfigurer og fløj rundt med en lasso for at prøve at fange 
dem. - Og hvis nogle af læserne kommer til Andeby og får lyst til at se 
sommerfuglesamlingen, så er den i museets østfløj, lige ned til 
venstre, korridor 9, første rum efter den udstoppede giraf. 


Men den stolteste af alle Andebys kulturgenstande er ikke at finde i 
nogen museumsmontre. Den er en bygning, og hvilken bygning! 
Andebykatedralen! Andebys stolthed! Omgivet af sagn ældre end 
historien! Og tilmed indhyllet i mystik … Katedralen har syv høje, 
slanke spir, rigt udsmykkede buegange, et kæmpeorgel med piber så 
store, at ssemme skurke kan spærre deres forfølgere inde i dem, 
hemmelige faldlemme og gange - og et SPØGELSE! (Bøøh!). 





— Fløjtetyven i kirketårnet. 


Teaterlivet i byen er måske noget mangelfuldt, for efter hvad vi kan 
læse af kilderne har Andeby ikke noget fast teater. Amatørteater- 
virksomheden blomstrer imidlertid. Rip, Rap og Rup har været med i 
mange opsætninger på deres skole, til dels af voldsom karakter. Men 
fremfor alt er teaterklubben aktiv, og her som i så mange andre 
kulturelle virksomheder er Andersine involveret. Hun spiller gerne den 
skønne prinsesse som riddere og skurke slås om, og aktualiserer 
således på scenen den funktion hun har i det virkelige liv. - Anders er 
en særpræget skuespiller som ofte improviserer og på den måde 
skaber fornyelse i traditionelle roller. Når instruktøren giver ham ordre 
til at skride ind og sige: »Jomfru Månestråle, hvi græder du?« siger 
Anders »Jomfru Måneskin, hvorfor tuder du?« Og den konventionelle 
noget chicheagtige replik: »Frygt ikke, fagre mø, jeg skal jage Mit 
sværd gennem uhyret« bliver til: »Frygt ikke, skønjomfru, jeg skal 
hakke ham til plukfisk!« Men det tragiske er, at Anders aldrig kommer 
så langt som til at spille sine roller for et publikum. Når han bliver 
tilbudt en rolle følger nemlig den videre handling et bestemt mønster: 
Fætter Højben dukker op som konkurrent til rollen, han og Anders gør 


på en eller anden måde kål på hinanden, og Rip, Rap og Rup 
overtager rollen. Det er en skæbnens ironi, at Anders Ands store 
tragiske talent rammes af en virkelighedens tragedie og derfor aldrig 
får lejlighed til at komme til sin ret. 


Sex og familiestruktur 


At sex” og sexuelle temaer undgås i andelogien bør ikke forbavse 
nogen. Disney-koncernen satser på, at ungerne læser bladet med 
tilladelse fra deres forældre, eller slet og ret at forældrene køber det til 
dem. »Man kan trygt give et barn et Disney-hæfte i hænderne uden at 
have læst det selv« hed det i en reklame i 50'erne. Og da måtte man 
selvfølgelig gøre indrømmelser til forældrenes egne sexuelle tys-tys- 
forestillinger, hvor meningsløse de end måtte være. 


Man skal altså ikke blive forundret over, at der ikke forekommer 
lesbiske samlejer mellem Minnie og Klara Kluk eller at Anders læser 
»Dagens Digt« i stedet for pornoblade. Men det sexuelle tabu i 
andelogien går længere end som så. Ikke engang de af den kristne 
kirke velsignede relationer mand-hustru og forældre-børn forekommer 
i Andeby. Man får simpelthen ikke børn der. 


På den anden side kan man bide mærke i, at de fleste andelogiske 
figurer viser sexuelle instinkter ved at forelske sig fra tid til anden. 
Mellem Anders, Andersine og Højben hersker der som før nævnt et 
nervepirrende trekantforhold. Selv Onkel Joakim har i sin tid haft en 
kærlighedsaffære oppe i Alaska. Og Mickey og Minnie går af og til så 
langt som til - i enkelte uhyre dristige scener - at kysse hinanden. Kan 
det tænkes, at de alligevel har et dybt hemmeligholdt sexualliv? Hvem 
ved, hvad slags vilde udskejelser som kan forekomme i Andeby i de 
lange, mørke vinternætter? 


Man må også med forundring bemærke, at en væsentlig del af de 
andelogiske figurer er børn. Rip, Rap og Rup er endog blandt de 
absolutte hovedpersoner. Og de må jo være kommet til verden på en 
eller anden måde i en ikke alt for fjern fortid. Hvad er forklaringen? 


Forklaringen - eller bortforklaringen - er andelogiens specielle 
drejning af den borgerlige familiestruktur: onkel-systemet. 


Man får ikke børn i andelogien. 


Man får nevøer. 


Onkel Joakim har Anders, Vims og Højben”, Anders har Rip, Rap og 
Rup, og Mickey har Mik og Mak. Fedtmule er onkel til den geniale 
Gilbert, og Georg Gearløs til den lille opfinderspire, som hedder Lille 
Edison. Andersine og Minnie omgiver sig begge med niecer, og på det 
seneste har Bjørnebanden tillagt sig nevøerne 1, 2 og 3. Kort og godt 
en hel skare nevøer og niecer, men ingen børn. 


Og dermed, mine damer og herrer, står vi ved den vanskeligste af 
alle andelogiens uløste gåder: Hvordan kan man få nevøer i et 
samfund, hvor man ikke får børn? Der er blevet lanceret utallige 
teorier om dette. Desværre har hverken biologerne eller sociologerne 
interesseret sig for sagen, så det er blevet op til os arme 
litteraturforskere at prøve at finde forklaringen. Det ligger jo så absolut 
i periferien af litteratur-videnskabens fagkreds, men jeg skal alligevel 
prøve at give en nogenlunde begrundet fremstilling af de vigtigste 
teorier, som er fremkommet. 


Den ældste og mest etablerede teori er den såkaldte 
eksklusionsteori, som der utvivlsomt kan være en del om. Den går ud 
på, at Andeby er et samfund med en uhyre streng sexualmoral, så 
streng, at bare det at sætte børn i verden, er forkasteligt. Hvis nogen 
gør noget så uhørt som at få et barn, bliver de øjeblikkeligt udstødt i 
det totale mørke, slettet af stamtræet, gjort arveløse af Onkel Joakim, 
nægtet jordbærsyltetøj af Bedstemor And og jaget ud af byen. 
Børnene bliver overladt til en nær slægtning, gerne en moralsk 
fremstående onkel eller tante. 


Undtagelsesvis forekommer det, at man avler børn på normal måde 
også i andelogien, men ud fra eksklusionsteorien kan man også give 
en forklaring på det. Når Lady og Vagabonden får fire på en gang, er 
det fordi de er dyr, så de ved ikke bedre. I dette lys må man også se 
den mærkelige beretning om, at Pluto blev gift i Amsterdam i 1951. 


Hiawathas og Solsikkes herkomst kan forklares med, at de er børn af 
et vildt og primitivt indianerpar, som sikkert ikke ved, hvad som 
sømmer sig i sexuel henseende. Og Store Stygge Ulv har et barn, 
man han er jo slem, så der kan man se. 





HM — HAM DER MÅ FJ VIST HOLDE ET VAGENT 
ØJE MED. SØDE LADY, FOR 


HAN LIGNER MIG! 





Et dristigt sexuelt ladet billede 


Svagere funderet er udødelighedsteorien. Ifølge den lever Andebys 
indbyggere evigt og har derfor ikke behov for at formere sig. 
Tværtimod er det under sådanne omstændigheder hensynsfuldt af 
dem at holde sig på måtten, rent sexuelt, under hensyntagen til 
overbefolkningsspørgsmålet og den slags. Teorien begrundes med, at 
de forskellige figurer ikke har vist særlige tegn på, at de ældes, i de 30 
år andelogien har indtaget en ledende plads i skandinavisk litteratur, 
og med at dødelighedsprocenten er yderst lav i Andeby. Teorien slår 
imidlertid revner, når man tager alle beretninger om figurernes 
barndom og ungdom i betragtning, særlig Onkel Joakims, og dødsfald 
forekommer jo en sjælden gang. Skulle teorien have sin rigtighed, 
virker det desuden noget paradoksalt, at Onkel Joakim med jævne 
mellemrum drager ud for at finde Ungdommens Kilde. Og at den 
samme Onkel Joakim har stadige bekymringer med at skaffe sig 
dygtige arvinger må jo betyde, at han i al fald selv regner med at dø 
engang. Andebys beboere er uden tvivl usædvanlig hårde og 


sejlivede, men at antage, at de er udødelige, er at gå langt ud over 
det, kilderne giver grundlag for. 


En helt ny hypotese er imidlertid større opmærksomhed værd. Den 
har fået navnet gøgeungeteorien. Den bygger på, at Andebys 
indbyggere lægger æg, noget man begrunder med henvisning til en 
kort serie i norsk udgave nr. 2/1950, hvor et børnebillede af Anders 
fremstiller ham som et stort, hvidt æg. Denne lille episode har 
forårsaget meget fantasifuldt grubleri i andelogiske kredse. Et æg kan 
jo føre en langt mere omtumlet tilværelse end en baby. 
Gøgeungeteorien går ud på, at de andelogiske hun-ænder sniger sig 
ind i andre ænders hus og lægger deres æg der. Så bliver det op til 
den, som finder æggene, at tage sig af barnet. I mangel af noget 
bedre er man begyndt at bruge tiltaleformen »onkel« eller »tante« om 
sine plejeforældre. Svagheden ved denne teori er, at den ikke forklarer 
Mickeys to nevøer. At påstå, at Mickey tilhører den eneste museart i 
verden, der lægger æg, kommer man ikke langt med. Bjørnebandens 
nevøer lader sig heller ikke forklare ud fra gøgeungeteorien. 


Fascinerende, rystende og vanskeligt at finde modargumenter mod, 
er generationsmodsætningsteorien, eller de døde forældres hypotese. 
Generationsmodsætningsteoretikerne bygger deres hypotese på den 
djævelske bestialitet, som de mener de andelogiske børn er besat af, 
noget som kan medføre megen rigtighed. Teorien går hovedsagelig ud 
på, at de vitale andelogiske børn allerede i en meget ung alder 
fuldkommen har nedbrudt forældrene, så de som følge heraf er endt 
på nerveklinik, eller at ungerne rent ud sagt har forvoldt forældrenes 
død. En hårdhudet onkel eller tante har så overtaget forældrerollen. 
Teorien er ikke ueffen. Man kan bare tænke på Miks og Maks mange 

voldsomme påfund, på Minnies ufordragelige niece Musse, og 
selvfølgelig på de små bjørnebande-unger. Vanskeligere er det måske 
at forstå, hvordan de værdige og højt kultiverede Grønspætter Rip, 
Rap og Rup kan have beredt deres forældre slig skæbne, men det må 
jo indrømmes, at også de kan være temmelig anstrengende at have 
med at gøre, set fra et forældre-synspunkt. Man kan blot minde om 
dengang i AA nr. 19/61 hvor Anders får Gearløs til at opfinde en 
afbryder, han kan lukke for ungerne med. 


Aleksander von And 
(hellenistisk finansfyrste) 


Anders Krik Andrik 
(landevejsrøver) (skotsk slotsherre) 


Andæus Dompap 
(mislykket geograf) 


6 
Kaptajn Havskum 
vonAnd 
8 
Titus And 
(skotte) 
10 11 12 
Ved Magnus And Jakob von And 
14 15 16 17 18 19 
Joakim Stivnakkel | Karrig Andy 
lias And 
Filles'An von And Bedstemor And von And | | von And And 
21 22 23 Q 24 
Kristoffer ég A 
Ang ?d Gift med 13 ognn 
25 26 27 28 29 30 31 
Unavn-| | Fætter Dan Hidsigprop Vims Anders And ;”F Fætter Højben 
given (sheriff) And g (se også 20) 


Et forsøg på slægtstavle for hele andefami- 
lien. Onkelsystemet gør den andelogiske 


slægtsforskning til en meget vanskelig viden- |32 33 34 
skab, noget man kan se af de mange spørgs- | RipAnd | | Rap And Rup And 
mål i stamtræet. 

Henvisninger findes side 128. 

Gift med 
Nikolas Højben 


Fætter Højben 
(se også 31) 


Et forsøg på slægtstavle for hele andefamilien. Onkelsystemet gør 
den andelogiske slægtsforskning til en meget vanskelig videnskab, 


noget man kan se af de mange spørgsmål i stamtræet. Henvisninger 
findes sidst i denne bog. 


Det er vanskeligt at vælge mellem de forskellige teorier. En vis hjælp 
kan det være, hvis man tager Gisles sexuelle struktur-lov i 
betragtning. Den blev opdaget for ganske nylig og går ud på, at 
personer af forskelligt køn aldrig bor under samme tag i andelogien. 
Denne lov omfatter alle personer, som er underlagt onkel-systemet. 
Onklerne har altid nevøer, tanterne altid niecer, aldrig omvendt. Store 
Stygge Ulv og Lille Ulv og Hexia og Madam Mim er også underlagt 
loven, men derimod ikke Hiawathas og Vaks' familier og heller ikke 
Bedstemor And og Guf. 


Hvis Gisles sexuelle strukturlov er resultatet af biologiske rariteter, 
bidrager den kun til at lægge endnu mere slør over vort problem. Hvis 
den derimod er et resultat af planlægning, kan man trygt sige, at den 
støtter eksklusionsteorien med den overordentlig strenge sexualmoral 
som den forudsætter. At man har gjort en undtagelse i tilfældet 
Bedstemor And/Fætter Guf kan skyldes, at Bedstemor And er for 
gammel til at være attraktiv, eller at Guf er for doven også til at være 
sexuel aktiv. 


Vi vil derfor give en tøddel for eksklusionsteorien, selv om der er tvivl 
i vort sind. Det ville være at ønske, at repræsentanter for mere exakte 
videnskaber ville beskæftige sig med emnet. Her er stof, som burde 
være af interesse, ikke bare fra en biologisk, men også fra en 
sociologisk og juridisk synsvinkel. For sociologerne måtte det være 
interessant at studere, hvordan forholdet forældre-børn fungerer, når 
forældrene ikke er forældre, og børnene ikke er børn. Er 
forældreautoriteten mindre i Andeby end i - for eksempel - Irkutsk eller 
Stokkemarke? Man kan vel i al fald konstatere, at Anders Ands 
forældreautoritet er ret så beskeden. - De juridiske problemer, som 
knytter sig til onkelsystemet, er meget delikate og burde kunne give 
stødet til indgående studier på arverettens område. Hvis gøgeunge- 
eller eksklusionsteorien er rigtig, hvem skal da arve hvem? Jeg 
spørger bare. 


Kvinden i andelogien 


Anders And-serierne bliver til tider kritiseret for at have et yderst 
diskriminerende og nedladende syn på kvinder. I sin tid udtalte f.eks. 
magister Kari Skjønsberg, en af kvindebevægelsens ledere i Norge, at 
Andersines funktioner stort set indskrænkede sig til at købe latterlige 
hatte og komme for sent til alle aftaler. Dette er selvfølgelig en smule 
forenklet. Det andelogiske kønsrollemønster er langt mere kompliceret 
end som så, og der er også forekommet eksempler på 
mandsdiskriminering, særlig i skildringen af den yngre generations 
opgør: Rip, Rap og Rup vs. Andersines niecer og Mik og Mak vs. 
Musse. Men hovedkonklusionen af mine egne undersøgelser er 
alligevel, at beskyldningerne om et diskriminerende kvindesyn stort 
set er berettiget. 


På anmodning fra det avantgardistiske norske tidsskrift for film og 
andre moderne kulturelle ytringer af fortrinsvis visuel art, BagaTell, 
foretog jeg i 1971-72 en enkel undersøgelse af kvindesynet i tre 
årgange af Donald Duck & Co (Anders And & Co). De tørre tal viste, 
at i 1956-årgangen var 71,4 % af de tre kvindelige hovedfigurer, 
Andersine, Minnie og Bedstemor Ands roller præget af et yderst 
fordomsfuldt syn på kvinden. I 1963, hvor jeg også medregnede 
Andersines niecer, var procenten sunket til 46,4, men i 1970 fulgte 
58,8 % af kvinderollerne et rigidt kønsrollemønster. Ser vi bort fra 


Bedstemor And”, så bliver procenten i 1970 den samme som i 1956, 
- nemlig 71,4. 


Undersøgelsen for BagaTell var bare en foreløbig og første studie i 
emnet. Jeg vil i dette kapitel gå nærmere ind på de enkelte 
kvindefigurer i bladet. 


Den første længere serie, som er bevaret i kilderne med Andersine 
som en af figurerne, er januar-nummeret 1950. Jeg har analyseret den 
nærmere i kapitlet om Urandelogien. Her optræder Andersine som 
den fornuftige mægler i en strid mellem Anders og Højben, men dette 
er absolut ikke repræsentativt for den måde hun vanligvis bliver 
fremstillet. Tværtimod er hun den, som sår splid mellem de to fætre, 
og hun nyder at være stridens eftertragtede æble. 


Andersine stiller store krav til sine elskere … I februar 1954 kommer 
Anders for sent til et stævnemøde og får denne opsang: 





DU HAR VIST GLEMT, AT DU HAVDE LOVET AT GÅ I 

BIOGRAFEN MED MIG I DAG, HVAD? JEG HAR | 
SIDDET HJEMME OG VENTET PÅ DIG I TO TIMER — TO ! 
TIMER — OG NU FORSØGER DU AT KOMME MED | 
SØFORKLARINGER, DIN KÆMPETORSK — DIT 






SUPERFJOLS — DIY SNORKETRÆ — DIT -— 


Dette billede siger noget væsentligt om Andersine. Hun er hidsig, 
snakkesalig og meget nøjeregnende med, at formerne følges af alle 
andre end hende selv. Vi tager et eksempel til, denne gang fra AA nr. 
43/1965. 


Vi mødes alle sammen uden for mit hus 
præcis klokken seks i morgen tidlig! 
Forstået? 


Et andet typisk feminint træk ved Andersine er hendes 
klubmedlemsskab. Hun er formand/kvinde og stifter af en af Andebys 
vigtigste sociale institutioner, Strikke- og Snakke- klubben. Klubben 


har mange ting for. I den tidligere omtalte »Jul i Pengeløse« (Kapitlet 
»Andeby - Historie og Samfundsklasser«) samler de penge ind til 
fattige børn. Men almindeligvis er deres aktiviteter af den type, der 
kalder på smilet. I nr. 15/1956 fungerer foreningen som 
velkomstkomite for Andersines fornemme slægtning, Hannibal. 
Andersine er MEGET statusbevidst. For at være med ved 
modtagelsen må Anders gennemgå et veritabelt mareridt af oplæring i 
gode manerer. Han må lære sig at danse, ride, spise pænt, 


konversere ig og klæde sig som en gentleman. En anden gang narrer 
Andersine og klubben alle Andebys mænd til at gå på kalkunjagt i 
skoven. 


Andersines vigtigste opgave er at være pæn og eftertragtet. Som 
kvinde sidder hun passivt og venter, mens Anders og Højben udgør 
de aktivt handlende parter. Hovedattraktionen i AA nr. 24/1960 er en 
beretning om Strandhitternes store årlige strandfest. Damerne har 
hver deres madkurv med. Herrerne skal finde en gave til hver deres 
dame. Finder man noget, som ens yndlingspige synes om, må man 
spise sammen med hende. Og så ser man da alle herrerne spjætte 
rundt på stranden og lede efter ting, mens »damerne« sidder 
uvirksomme og skønne lidt længere inde på land og betragter det 
hele. Mere konkret kan de andelogiske mands- og kvinderoller næppe 
illustreres. Og Anders og Højben strides naturligvis om Andersines 
gunst her som så mange andre steder. 


Fortællingen om Strandhitterne demonstrerer også en anden af 
Andersines vigtigste funktioner: Hun er præmie. I de fleste 
konkurrencer i Andeby spiller hun laurbærkransens rolle, og hun 
spiller den med glans. Hun er gerne Andeby-dronning eller noget i den 
dur, og hendes opgave er at forestå præmieuddelingen eller være 
vinderens dame ved den påfølgende fest. Ofte har dronningen selv 
måttet gennemgå en konkurrence først, og da selvfølgelig en 
skønhedskonkurrence, den eneste form for konkurrence som de 
pæne, dumme og adstadige Andebydamer gider deltage i. I nr. 
10/1964 er der en stor misteltenfest i Andeby. Vi præsenteres for 
»bedårende donnaer i knivskarp konkurrence om at blive prinsesse«, 
som det hedder. Andersine vinder. Samme dag arrangeres et billøb, 


og den, som sejrer her, vinder retten til at kysse prinsessen på kinden 
under den officielle kommunale mistelten. Dette er en stor ære og 
efter andelogiske forhold en mageløs dristig sexuel pointe. 


I »Donald Duck i det store skirennet« (norsk Donald Duck nr. 34- 
-35/1958) kåres Andersine til snedronning i konkurrence med mange 
»vakre ungmøer« for at citere juryens ord. Da juryen kundgør 
kendelsen, ser Andersine meget forbavset ud og siger: »Jeg?« mens 
alle konkurrenterne skuler slemt og sikkert meget kvindeligt hen mod 
hende. Også her fungerer hun som præmie. Vinderen af det store 
årlige skiløb bliver nemlig kåret til snekonge og vinder retten til at 
danse alle dansene med snedronningen ved det påfølgende bal. 
Nærmest ren prostitution kommer hun imidlertid i fortællingen om 
»Auktionsgildet« i AA nr. 17/1962. Her er det igen Andersines klub, 
der står bag. Hele klubben med mænd drager på landtur. Damerne 
medbringer hver deres velfyldte frokostkurv, herrerne hver deres ikke 
mindre velspækkede tegnebog. Så skal herrerne købe(?!) 
frokostkurvene, og den som byder højest får lov til at spise sammen 
med den pæneste dame, og det er Andersine. Kommentarer skulle 
være overflødige. 


É Vinderen bliver: 
| Andersine 
|| And! 
i: Z HØR ig" 

Andersine har også en del til fælles med en velpudset sølvpokal. Hun 
er da også meget nøje med sit udseende. Hendes modeluner 


kommenteres hyppigt, særligt hattene. Anden hovedprydelse 
forekommer også. I AA nr. 25/1967 optræder hun med fem forskellige 
parykker. Men den mest afslørende beskrivelse af, hvad udseendet 
betyder for hende, får vi bagest i AA nr. 10/ 1964. Anders og ungerne 
smigrer hende her med, at hun ligner en filmstjerne, og det skulle de 
aldrig have gjort. Andersine er nemlig dum nok til at tro dem. Hun 
synker drømmende ned foran toiletbordet, og mens små røde hjerter 
stråler ud fra hendes lille, forvirrede hoved og øjenvipperne vokser til 
det tredobbelte af normal længde af ren selvtilfredshed og velvære 
stirrer hun sløvt og sensuelt ind i spejlet og siger: »Goddag med dig, 
du smukke, smukke pige!« Serien fortsætter med, at hun stiller op i 
Miss World-konkurrencen, skræmmer alle de andre deltagere bort og 
vinder. 


Som kvinde er Andersine naturligvis blottet for teknisk indsigt. Under 
en biltur med Anders i 1956 punkterer et hjul. Andersine forstår ikke, 
hvad der er galt, og Anders prøver at forklare: »Bilen kan ikke køre, 
hvis ikke alle hjulene er ens, forstår du!« og han går hen for at låne en 
donkraft på den nærmeste bondegård. Da han kommer tilbage har 
Andersine punkteret også de andre tre hjul, og stolt af sit værk siger 
hun: »Vi behøver ingen donkraft. Nu er alle hjul jo ens!« 


Andersine har som regel en beskæftigelse, noget som er ganske 
exceptionelt i andelogien. Hun er således mere emanciperet end 
f.eks. Minnie, som meget sjældent tager arbejde. Andersines 
sædvanligste arbejde er som sekretær. Ofte er hun Onkel Joakims 
højt betroede privatsekretær, en effektiv tjenende ånd, som har til 
opgave at sørge for, at alle de små detaljer i billionærens daglige 
tilværelse går knirkefrit, sådan at han selv kan ofre sig for de store og 
vigtige sager. For han er jo mand og må tage store afgørelser, mens 
hun er kvinde og skal sysle med småting. Hun har i øvrigt optrådt som 
lærerinde, modereporter og selskabsdame. 


Meget sigende er en yngre klassisk serie i AA nr. 19/1973, hvor 
selveste mestertegneren Carl Barks lader hende stå for skud. Hun 
forsøger sig her ved en misforståelse i den højst maskuline 
beskæftigelse luftakrobat, og gør selvfølgelig en halsbrækkende 
fiasko. Efter at det hele er ovre, får hun følgende fyndige attest af en 


autoritativ spåkone: »De er blottet for mod og akrobatiske evner - dur 
kun til at se yndig ud«. Og Andersine ender som langvippet fotomodel. 


Minnie ligner meget Andersine, men har en lidt anden funktion. Hun 
er ikke genstand for nogen rivaliseren - tværtimod er hun fuldt og helt 
Mickeys. Men fordi hun er sammen med en af andelogiens idealer, er 
det af vigtighed i episk sammenhæng, at hun viser sig som en 
kontrast til ham. Hendes dumhed pointeres derfor endnu stærkere end 
i Andersines tilfælde. Hun har således sjældent noget job, selv om 
hun af og til redigerer sladderspalten i Andeby Avis. Almindeligvis går 
hun bare hjemme, passer sit hus og pynter sig for Mickey. Hun 
deltager ikke engang i skønhedskonkurrencer og er ikke medlem af 
nogen klub. 


Hvordan Minnie kan klare sig økonomisk uden fast job er en af 
andelogiens uløste gåder. Eksperterne har diskuteret problemet 
indgående og fæstnet sig ved to mulige forklaringer: Jensen- 
hypotesen går ud på, at hun er prostitueret, mens Gisle-hypotesen 

antager, at hun har aktier, måske en stor arv. 


ALT FOR VENLIG — JA, DET ÉR HUNI 






Problemet vil sandsynligvis aldrig finde sin definitive løsning. Også 
Minnie er meget modebevidst. I adskillige serier skabes hendes rolle 
af hendes tøj eller evne til at strikke. Hendes passivitet er endda mere 
iøjnefaldende end i Andersines tilfælde, akkurat som Mickeys aktivitet 


er endnu større end Anders Ands. I en årgang som 1963 træffer vi 
bare Minnie to gange. Ofte er hendes funktion at mase sig med på en 
af Mickeys ekspeditioner, blive fanget af skurkene og dermed blive en 
kilde til en masse bryderier for stakkels Mickey, som må befri hende. 


Bedstemor And re er for gamMMel til at være attraktiv og er derfor stort 
set forskånet for de plager, som tanker om udseendet kan give de 
andre andelogiske damer. Skønt også Bedstemor And er i besiddelse 
af en god portion forfængelighed, noget som onde, uhæderlige 
mennesker har vidst at udnytte … Tænk blot på historien om den 
skumle portrætfotograf, som kom til gården for at tage et billede af 
hende, smigrede hende for hendes smukke udseende - og ribbede 
køleskabet, mens hun var oppe for at pynte sig til billedet. 


Og dermed er vi inde på Bedstemor Ands vigtigste funktion. Som 
ældre kvinde er det hendes pligt og samfundsopgave at lave god mad. 
Og det gør hun med stor virtuositet og skaberglæde. Tænk bare på 
hendes brændende plumbudding, hendes luftige omeletter, hendes 
himmelske vaniljefromage med kirsebær-sovs, hendes prisbelønnede 
kager og tærter og ikke mindst hendes vidunderlige jordbærsyltetøj, 
som får selv hårdkogte skurke til grædende at mindes deres 
barndoms tabte uskyld. Mad er hovedtemaet i en lang række 
Bedstemor And-serier. Mad får Fætter Guf til at blive. Mad lokker 
hendes mange slægtninge til at besøge hende. Mad var det drivende 
motiv for portrætfotografen, som jeg nævnte ovenfor. Verdensberømte 
kokke rejser ud til gården for at prøve at stjæle opskrifterne. Den 
uddøde dronte rejser en tur til nutiden udelukkende for at smage på 
hendes tærter, hvis ry har transcenderet grænserne for tid og rum og 
strakt sig langt ind i fortiden. Og Bedstemor Ands mad får den farlige 
røver Fede Frits til at slippe pistolen og bryde sammen med ordene i 
AA nr. 2/1956: »(Snøft) Det er det bedste syltetøj, jeg har smagt siden 
jeg var en lille dreng! Åh, Bedste, (snøft) jeg har været sådan en styg 


dreng - uhu-u-u-u !« 

Fra ældste generations kvinder til den yngste. Kylle, Pylle og Rylle, 
Andersines tre niecer, optræder første gang allerede i 1954, men først 
tidligt i 60'erne begynder de at forekomme hyppigt, som en slags 
pigedubletter/tripletter til Rip, Rap og Rup. De er pæne og pertentlige, 
leger aldrig voldsomme lege, har søde små sløjfer i håret og er altid 
rene på hænderne. De triller dukkevogne, leger husmødre, og efter 
eget udsagn elsker de at gå i butikker. Det morsomste de ved er at 
hjælpe tante Andersine med husarbejdet. Optræder de sammen med 
Rip, Rap og Rup, kommer de altid i konflikt. Så vinder pigerne, for det 
er jo en kendt sag, at piger er rare og drenge er slemme, og da er det 
god morale at lade pigerne gå af med sejren. Den samme 
opbyggelige og dybt meningsfyldte problemstilling møder vi i 
konflikterne mellem Mik og Mak og Minnies niece, Musse en veritabel 
hystade in spe. 


De vigtigste kvindefigurer i Anders And & Co viser altså visse fælles 
træk, som giver udtryk for det andelogiske syn på kvinden. De går 
hjemme og passer hus, de pynter sig for mændene og for at ægge 
hinanden, de vil gerne være eftertragtet af mænd, de laver mad, som 


hovedsagelig spises af mænd,” og hvis de tager sig et job, er det 
fortrinsvis som sekretær for en mand. Små pigers 
yndlingsbeskæftigelse er at lege husmødre og dermed forberede sig 
på deres senere gerning: at tjene manden i det store og tyrannisere 
ham i det små gennem frokostkurvs-auktioner og deslige. Det er 


påfaldende, at andelogien med sit absolutte sex-tabu i den grad 
understreger kvindens værdi som eftertragtet kønsvæsen. Men den 
vigtigste forskel mellem de mandlige og kvindelige aktører er, at 
mændene er interessante, handlende personligheder, mens kvinderne 
er passive, dumme og kedelige. Bedstemor And er til en vis grad en 
undtagelse; hun er både noget klogere og noget mere aktiv end de 
andre kvinder, men dette retter ikke på det faktum, at det er 
mændene, vi ser absolut mest til. 


| et tilfældigt valgt blad, nr. 37/1973, kan man tælle 494 afbildede 


mænd og 63 kvinder. sg Dette forhold har ændret sig lidt gennem 
årene. I nr. 25/1978 var der således 546 billeder af mænd og 15 (!) 
billeder af en enkelt kvinde (Andersine). Også dette blad var tilfældigt 
valgt. 


I 1975 gennemførte jeg sammen med den ledende andelogi- 
statistiker Yngvar Hartvigsen en storstilet undersøgelse af centrale 
træk ved andelogiens struktur og samfundsskildring. Undersøgelsen 
blev udført med matematisk præcision og brug af avancerede 
databehandlingsmetoder. Det hele skete på den norske stats 


bekostning, men uden nævnte stats vidende. ss Også 
kvindeskildringen blev genstand for indgående undersøgelse. 


Resultaterne var ikke hyggelige: I 46 % af serierne fandtes der 
overhovedet ikke kvinder! Kommercialismen var, må jeg 
modstræbende indrømme, den retning, hvor der var flest kvinder med. 
Kvindefrekvensen viste sig at være øget en lille smule med årene, 
men kun 7 % af alle serier havde en kvinde som hovedperson. 


Vi opdagede, at kvindefrekvensen er ekstra lav i serier, hvor Onkel 
Joakim er hovedperson. 77 % af disse historier er faktisk kemisk 
rensede for feminine indslag. Bortset fra hans højt betroede 
privatsekretær tåles kvinder tydeligvis dårligt i Onkel Joakims 
merkantilt-maskuline nærmiljø. 


Hvis alle disse tal giver et korrekt udtryk for 
befolkningssammensætningen i Andeby, har byen et mandsoverskud 


på adskillige hundrede procent. 


Australien blegner ved sammenligning. Den sexuelle frustration, som 
må følge af et sådant mandsoverskud, giver formodentlig forklaringen 


på alt det mærkelige, Andebys mandlige befolkning foretager sig. ig 


Der findes alligevel en strålende undtagelse fra den generelle regel 
om andelogiske kvinders passivitet. En af de kvindelige 
hovedpersoner er faktisk uhyre handlekraftig. Hun er målbevidst, 
intelligent, kundskabsrig og samtidig smukkere end de andre. Hun går 
til angreb, og det endog med stort held, på den største af alle 
andelogiens store mænd, Onkel Joakim. Hun er ikke en hvilken som 
helst kvinde, men hun er heller ikke et hvilket som helst menneske. 
For hun er HEKS og sidder inde med okkulte kræfter og stor og ond 
indsigt. Jeg kvier mig ved at nævne hendes navn, for jeg ved ikke, 
hvilke skadelige ånde-kræfter der da kan slippe løs. Her hvor jeg 
sidder og skriver om hende, mærker jeg allerede, hvordan hendes 
onde, magiske indflydelse gør sig gældende. Min skrivebordslampe 
begynder at blinke, det mørkner udenfor, mit øl har pludselig fået 
karakter af en mystisk tryllevæske, mørke øjne stirrer på mig fra 
krogene, sorte kræfter har gjort sit indtog i min ellers fredelige hybel. 
Skal jeg tage mod til mig og nævne hendes navn? Videnskaben 

kræver det, men jeg frygter konsekv 
Den kan få lyn til at hvisle 


og hvirvelvinde til at 
twiste … 





Vold i andelogien 


Man hører ofte folk hævde, at der er så lidt vold og brutalitet i Anders 
And-bladene. Dette er en sandhed med modifikationer. Der 
forekommer adskillige voldsomheder i andelogien, men volden har 
visse ret ejendommelige begrænsninger. Nogle typer af vold 
forekommer til overmål, mens andre lader til at være tabu. Ulykker af 
til dels voldsom art sker også. For at give et foreløbigt indblik i 
andelogiens brutalitet, skal jeg kort skitsere nogle eksempler: 


I slutningen af 60'erne bragte klodrismen et nyt og farverigt tilskud til 
andelogiens persongalleri. Det var Gamle Habakuk, en eneboer og 
analfabet, som bor i en hytte langt-pokker-i-vold sammen med nogle 
mølædte husdyr og et haglgevær, med hvilket han skyder efter alle 
byboere. For Habakuk hader byboere, og som man kan forestille sig, 
kan det der komme til nok så dramatiske scener, når fremmede 
nærmer sig hans domæne. I AA nr. 33/1969 ankommer Onkel Joakim 
og Fætter Vims dertil. Først ser alt ud til at ånde fred og landlig idyl. 
Så siger det: »Bang, krak, pang, pof, plaf, blam, bang!« og i næste 
billede ligger Joakim og Vims i dækning under bilen. Tre bilruder er 
knust, og man kan tælle fire kuglehuller i Onkel Joakims hat og 19 i 
karosseriet. Men hverken han eller Vims er ramt. 


Uf - nu har jeg brugt min iP 
sidste kugle —ogdeter Æ 
din skyld, Vims! = 





Gamle Habakuk 


I »Vinterferie i bjergene« (AA nr. 48/1966) står Fedtmule på ski ned 
ad en stejl bakke, mister styringen, suser ind i en hytte, knuser en del 
af møblementet, kommer ud igen på den anden side med en taburet 
om halsen, kolliderer med et skilt og snurrer rundt om det, kommer løs 
og buser lige lukt ind i en træstamme. Skiene bliver splintret til 
pindebrænde, men Fedtmule selv er uskadt. 


I første episode af »Onkel Joakim i Dværgindianernes Land« (AA nr. 
52/1961) bliver Onkel Joakim omringet af olme indianere med bue og 
pil. 18 pile træffer hans hat. Selv får han ikke en skramme. 


| en serie fra 1954 er den tapre Sherif Fedtmule på jagt efter 
Sorteper, vestens værste bandit, manden som redte håret med en 
kaktus og brugte en hestesko som tyggegummi! Han har opsporet, at 
Sorteper har sin hule et sted inde i et mørkt pas oppe i bjergene. 
Modigt vover sheriffen sig ind i passet, men gribbene, forbryderens 
trofaste hjælpere, ser ham og advarer deres chef. Sorteper sætter 
lyddæmper på sit gevær og begynder at skyde. Kuglerne svirrer rundt 
om Fedtmule, der siger: »Uf, hvor er her mange fluer!« og begynder at 
vifte efter dem med hatten. Kuglerne fortsætter med at svirre, og 
Fedtmule fortsætter med at vifte, indtil hans blik falder på hatten, og 
han gør følgende intelligente overvejelse: »Det var mærkeligt. Mit hat 
er pludselig fuld af huller. Det ligner huller efter revolverkugler… « 
»REVOLVERKUGLERI!« Og så flygter han. På dette tidspunkt er 
hatten helt perforeret, men Fedtmule selv er ikke blevet ramt. 





UF, HVOR ER HER MANGE FLUER! eg 








I AA nr. 26/1958, i en serie, som er berygtet for sine hårde scener, 
bliver Anders bogstavelig talt trampet flad af en rasende 
menneskemængde. Han får ikke engang en rift. I »De mystiske 
parykker« (AA nr. 37-39/1965) forekommer tre flystyrt uden at der sker 
værre ting end at stykkets skurk besvimer under et af dem. I AA nr. 
3/1962 bliver Onkel Joakim rendt over ende af en massiv 
kæmpesmaragd på ca. 1 meter i diameter. Han slipper fra det med et 
brækket ben. Hvis vi tillægger de eksempler jeg nævnte under 
Realismen kan vi begynde at drage konklusioner. 


Der er mangfoldigt brug af våben i andelogien. Gamle Habakuk er for 
så vidt et specialtilfælde. Det meste af skyderiet forekommer i 
skurkeserier. Gennemgående skyder skurkene mere end politiet, 
Mickey Mouse griber sjældent til våben, hans opgave som detektiv er 
først og fremmest at bruge hjernen, - brutal skudveksling føler han sig 
højt hævet over. Skurkene har heller ikke et ensartet forhold til det at 
skyde. Sorteper skyder for eksempel langt oftere end Bjørnebanden, 


mens Store Stygge Ulv aldrig griber til våben. 298 En anden gruppe, 
som plejer noget løs omgang med farlige våben er vilde indfødte. Her 
drejer det sig fortrinsvis om spyd og pile, af og til suppleret med 
stenkast. 


Det næste, vi må mærke os, er, at skuddene næsten altid rammer 
ved siden af. Sortepers dårlige sigtefærdighed i ovennævnte 
eksempel er ganske normalt. I det hele taget må Andebys indbyggere, 
særligt skurkene, være usædvanligt dårlige til at sigte. Det kan 
diskuteres, om de lider af en eller anden, ikke nærmere udforsket 
øjensygdom, som får dem til at se tredobbelt eller sådan noget. Svaret 
får man antagelig ikke før den medicinske forskning begynder at 
arbejde med emnet. Endnu engang må jeg opfordre andre 


videnskaber til at begynde at interessere sig for andelogiske forhold. 

En anden påfaldende ting er, at hatte, særligt her Onkel Joakims 
elegante silkehat, har en evne til at tiltrække projektiler fra diverse 
våbenarter. Bliver der skudt på ham, bliver han aldrig truffet selv, men 
man kan være temmelig sikker på, at hatten bliver grundigt perforeret. 
Forskerne er efter en del grubleri kommet til den konklusion, at 
Joakims hat må være magnetisk, og at den er gjort magnetisk netop 
med henblik på dette. Hvis banditternes kugleregn og de vildes spyd 
dirigeres mod hatten, undgår han selv at blive såret. 


Men der er flere ting at bemærke. En af de ting er Andebys 
indbyggere, der trods deres dårlige synsevne, må være gjort af 
ganske hårdt stof. Voldsomhederne i andelogien er nemlig ikke 
begrænset til brug af skydevåben, men omfatter også nævekamp, 
ulykker, flycrash, eksplosioner, elektriske kæmpestød og meget mere. 
Ofrene kommer altid fra det med meget få skrammer. Forskerne har 
ført lange, og til dels forvirrende diskussioner med sig selv om, hvad 
dette kan skyldes. Andelogien selv giver ingen antydning af forklaring 
på figurernes udholdenhed, med mindre vi kan regne det som en 
forklaring, der bliver sagt i en realistisk serie »Højspænding og 
elektrochok« (AA nr. 38-39/1970). Her udfører Anders mærkelige 
elektriske eksperimenter. Han kobler blandt andet en telefon til TV'et 
og får en pære til at lyse, ved at skrue den ind i en hane ved 
håndvasken. Så bliver han forstyrret af Onkel Joakim og foretager i 
befippelse en fejlkobling. Resultatet er en voldsom kortslutning, 
ledsaget af den suggerende lyd »Krrrasj! Kniit-ttrrre!« Derefter følger 
denne ordveksling: 


.… Så skal jeg vise 


) > lil 


Måske er dette ingen dårlig forklaring på figurernes påfaldende 
udholdenhed. De har træning. De har træning i at få tusindvis af volt 
gennem sig, i at blive trampet flade, i at sejle ud over dybe vandfald, i 
at løbe fra vilde dyr, i at blive slået ned af mandhaftige gamle damer 
med hårde paraplyer. Kort sagt: De har tålt så meget op gennem 
årene, at de også kan bære nye lidelser. 





Et særligt problem er, hvorfor der aldrig flyder blod i andelogien. Blod 
er et af de andelogiske totaltabuer. Her må vi atter efterlyse den 
medicinske ekspertise. Jeg arme litteraturforsker kan bare antyde 
forskellige løsninger. Man kan for eksempel tænke sig, at 
andebyboerne er specielt tykhudede, sådan at de trods de store 
fysiske påvirkninger, de gennemgår, ikke får blodige sår. Dette kan 
måske give en rimelig forklaring på for eksempel det, som sker i »På 
ferie med Fætter Vims« fra AA nr. 7/1966, hvor to mand tilsammen 
foretager tre tøndeture ned ad Niagara-vandfaldet uden at få den 
mindste hudafskrabning. 


Denne hypotese, den såkaldte elefantteori, har imidlertid et svagt 
punkt: Figurerne optræder af og til med plaster på. Dette er for 
eksempel tilfældet i AA nr. 8/1953, hvor Anders sejler ud over et 
mægtigt vandfald og senere optræder med ikke mindre end fem store 
plaster-lapper og to bandager. Forskerne er derfor tilbøjelige til at 
opgive elefantteorien til fordel for Det klare blods doktrin, som får ud 


på, at der i andebyboernes årer flyder en særlig slags, særdeles 
nobelt blod. Det er ikke engang blåt, men gennemsigtigt. Når Store 


Stygge Ulv bliver ramt i bagdelen på nært hold med et haglgevær ” og 
ikke en eneste rød dråbe farver hans falmede midnatsblå buksebag, 
skyldes det, at det blod, der pibler frem, er usynligt. Som bekendt har 
også krebsdyr vandklart blod. 





Vold 


Vi kan sammenfatte andelogiens fremstilling af vold på denne måde: 
Man viser volden, men den får ingen konsekvenser. Man skyder, men 
rammer ikke. Man slår hinanden ned, men skader ikke hinanden. Vold 
er spændende, fascinerende, underholdende, men den gør ingen 
skade. Skyd og slå så meget du lyster. Der står i Anders And & Co., at 
det ikke er farligt. 


Det andelogiske verdensbillede 


| 1953 ankommer negerdrengen Torsdag til Andeby. Han bliver sendt 
som pakkepost til Mickey Mouse af sin bror, Fredag, som gerne vil 
have, at han skal lære noget om civilisationen. I hurtig rækkefølge 
spiser han Mickeys guldfisk, en blomsterbuket og hele 
middagsservicet, hvorefter han forsøger at koge Pluto i en stor kedel. 
Så dukker Fedtmule op, og Torsdag kaster sig på jorden foran ham 
med ordene: »Bupa-Dupa um Tota.« Fedtmule ligner nemlig hans 
hjemlige Totemgud. 


Nogle dage senere går Torsdag i byen. Med krigsråbet »Umbopa 
Skimp« går han til angreb på dørvagten på Super Grand Hotel, 
uskadeliggør ham og trænger ind i hotellet. Han kaster sit spyd efter 
en dame i pels i den tro, at hun er et vildt dyr, spiser en bryllupskage, 
stormer tværs gennem orkesterets stortromme og flygter. Politiet 
arresterer ham, men kan ikke gøre ham noget, fordi han er udlænding. 
Til slut forsvinder han på ryggen af en stor elefant. Han efterlader sig 
et brev med følgende ordlyd: Bu-jum um-pluk Granf-um-um-dibu soma 
klif-bu bimi nopi-nopi b'ma glump uk maff Um-um Bru Dagup Nopi- 


9 
nopi. 


Torsdag er prototypen på en andelogisk udlænding. Han er en 
fremmed, der trænger ind udefra. En udlænding i andelogien er en fyr- 
som-kommer-udefra-og-forstyrrer-ro-og-orden-i-Andeby. Udlændinge 
bringer ustandseligt ondt med sig. For der er en kvalitetsmæssig 
forskel mellem Andeby og omverdenen. Andeby repræsenterer orden, 
verden udenom uorden. Andeby er kosmos, omverdenen kaos. Byen 
er omgivet af en ødemark, hvor store stygge ulve og andre 
repræsentanter for kaosmagterne lusker rundt. Udlændinge er 
barbarer, som hører til på kaossiden. 


Mi HVAD ER NU DET? 









Torsdag 


Engang var der ødemark også der, hvor Andeby nu ligger. Så kom 
Cornelius Blisand og gjorde området til kulturland. Billeder af 
Cornelius Blisand plejer at fremstille ham med majskolber i hænderne. 
Kornet er et almindeligt kosmossymbol. Cornelius Blisands majskolber 
er antagelig førsteafgrøden fra det endelige bevis på, at vildmarken 
ikke længere er vildmark. 


Denne henvisning til agerbruget finder vi også i sagnet om en anden 
bygrundlæggelse. Romulus opdager syv høje, som han vil bygge en 
by på, og pløjer en plovfure rundt om dem. Inden for plovfuren bygges 
Rom, udenfor er byen på alle sider omgivet af kaos. Akkurat som 


Andeby, og akkurat som i det norrøne verdensbillede hvor Midgård, 
menneskenes verden, lå i midten, og Udgård lå udenom. 


Midt i kosmos ligger jordens centrum, verdens navle. Dette centrum 
markeres ofte med en - mytisk eller virkelig - axis mundi, verdensakse, 
som antages værende et forbindelsesled mellem himmel og jord, og 
som spiller en afgørende rolle for opretholdelsen af den kosmiske 
orden. I norrøn kosmologi var det det mytiske træ, Yggdrasill, men 
oftere er verdensaksen et bjerg, som Olympos i Hellas eller Meru i 
hinduismen. Skal vi søge efter nogen verdensakse i andelogien, burde 
vi finde den midt i Andeby, og påfaldende er det, at vi her finder en 
parallel til andre kulturers verdensbjerg. Midt i Andeby ligger et enkelt 
højt punkt, en kunstig opgravet bakke. På toppen af denne står 
Joakims pengebeholder. Når Bjørnebanden går løs på penge- 
beholderen er det derfor selv jordens navle, selve centret for den 
kosmiske stabilitet, der er i fare. 


Kaosmagterne består af fire kategorier: Naturkræfter, Hekse, 
Banditter og Udlændinge. De ligger og lurer lige uden for Andebys 
volde. Der bor den gamle heks og hendes yngre kollega Hexia i hvert 
sit mørke slot på hvert sit høje bjerg. Der ligger den store skov, hvor 


Store Stygge Ulv il og hans Slyngelklub huserer. I denne skov foregår 
der en hård og evig kamp mellem de nedbrydende og i bogstavelig 
forstand opbyggende kræfter, for der ligger kosmos-kræfternes 
yderste og bedst befæstede forpost - de tre små grises hus. I skovens 
udkant ligger en anden forpost, bondegården, hvor Bedstemor And 
slås mod naturkræfter og vilde dyr. 


De fleste andelogiske skurke holder til uden for byen eller i udkanten 
af den, altså nær kaos. Sorteper finder man gerne i skumle 
havneknejper, når han ikke har nogen særlig »forretning« i gang, og 
netop havnen er jo et suspekt sted, hvor alskens fyre-der-kommer- 
udefra-og-forstyrrer-ordenen-i-Andeby kan dukke op. Bjørnebandens 
hovedkvarter er en rønne nær bygrænsen. Derimod er Sorte Slyngels 
adresse ukendt, han er ikke en sort slyngel for ingenting. 








DET KAN IKKE VARE MANGE 
MINUTTER, FØR HAN KOM- 
MER SLÆBENDE MED DEM! 

DÉR ER DE 
MEN = ØH … 





Kaos-kræfter 


Men kaos omfatter ikke blot skurkene i Andebys nærmeste omegn, 
men også hele resten af verden. Torsdag er typisk for en type 
udlændinge, det uintelligente, uciviliserede naturmenneske. Racismen 
i andelogien er ikke til at: komme uden om. Der bor heller ingen negre i 
Andeby. Der bor heller ingen civiliserede negre andre steder. De bliver 
bare en fare for civilisationen, hvis de bringes i kontakt med den. Før 
man ved et ord af det, råber de deres »Umbopa Skimp!« og går til 
angreb på dørvogteren på Super Grand Hotel. Nogle af dem er 
menneskeædere eller udfører grusom tortur på deres fanger, som 
dengang Anders var lige ved at blive fanget af en vild stamme i 
Sydafrika. Mange primitive har religiøse forestillinger, som fremstilles 
som frastødende, barbarisk overtro. Polynesierne lader til at være 
særligt hidsige folk, der ofrer mennesker til deres vulkaner. 


At prøve at påvirke de vilde i civiliseret retning kommer der bare ondt 
ud af. Det er den klare moral i fortællingen om Torsdag og lige så klart 
i»>Muskatnøddeturen« (AA nr. 27-29/1963). Her er Anders ansat i 
Udviklingshjælpen med Rip, Rap og Rup som assistenter eller 
»Underudviklere«, som det hedder. De bliver sendt til Amazonas for at 
civilisere Cura-de-Coco-indianerne. Cura de Coco betyder 
»krympehoved«. Dette barbariske folk er nemlig kendt for at gøre folks 
hatte for store uden at gøre dem større … Til dette benytter de en 


mikstur bestående af skorpionhaler, gifttænder, tudselår, 
flagermusvinger og en masse stærke hekseurter. ig 


DET VAR SOM SØREN. NU ER 
HER FULDT AF FISK IGENI 





En anden kategori fremmede er latinamerikanerne. De er dovne og 
uduelige. En typisk repræsentant for dem er Pablo Manana, en af 
hovedpersonerne i »Rejsen til Vulkandalen«, en urandelogisk 
svanesang, der kom som føljeton i AA nr. 19-22/1963. Hans typiske 
karakteristik af landet er: »Her i landet er dovenskab en dyd!« Pablo 
blev selv en nationalhelt, fordi han opdagede, som han selv siger: 
»Hvis vi holdt siesta i to timer i stedet for en, så slap vi for en hel times 
arbejde - hver dag!« De Vulkanovitter vi ser i serien tilbringer også 
stort set tiden i sovende stilling med sombreroen nede i panden. De 
mangler elementære kundskaber - for eksempel ved de ikke, hvad 
mælk er, for de har aldrig prøvet at malke køer. Retssystemet er 
vilkårligt. Anders bliver stillet for retten mistænkt for at være en 
national trussel og kendt skyldig, fordi han ikke er fra Gåserød. (»Når 
han ikke er fra Gåserød, så kan slubberten have gjort sig skyldig i 
hvad som helst«) 


Arabere optræder i mange eksotiske yngre klassiske serier. De 
fremstilles ofte som upålidelige, brutale karavanerøvere. Kinesere er 
der ikke så mange af, og de, der er, har en lidt speciel funktion: Deres 
opgave er at lave mad. For øvrigt lever Kejserens Kina i bedste 


velgående i andelogien, dagens revolutionære Kina ser vi ikke noget 
til. 

BANDITTER UDLÆNDINGE 





HEKSE 
Det andelogiske verdensbillede, skematiseret. 


Inderne er blandt de fremmede, som får det bedste skudsmål, selv 
om manglen på realisme når højdepunkter netop i skildringen af dem. 
Andelogiske indere lever i et overflods-samfund, hvor de hele dagen 
kan beskæftige sig med deres fritidsaktiviteter: Klatre i magiske tove, 
flyve på tæpper, tæmme slanger eller bare ligge og drive den af på 
deres søm-senge. Det fjerne østen er et rigt og eventyrligt land fyldt 
med lykkelige mennesker. Det slår en, at en større del af Orientens 
befolkning lader til at være hovedrige fyrster. Man kan bare tænke på 
Ali Katti, som ejer en ørken dækket af mønter (AA nr. 23/1966), eller 
maharajaen af Pengostan, som i sin tid konkurrerede med Onkel 
Joakim om titlen »Verdens rigeste Mand«. Denne eksotiske fyrste 
endte det alligevel tragisk for i ældre klassisk stil. Efter at have foræret 
Andeby tre statuer af Cornelius Blisand og en af sig selv, gør han den 
nedslående opdagelse, at han er bankerot. Han har pantsat sine 
klæder, så i slutningen af serien ser vi ham siddende på en bænk i 


Andebys park og tigge iført en tønde. . 


For så vidt passer det til ham, for han var også en fyr-som-kommer- 
udefra-og-forstyrrer-ro-og-orden-i-Andeby. 


Selv dygtige udlændinge fra højt-civiliserede lande er farlige, ja, de er 
måske de værste. En barsk fremmed magt ved navn Brutopia har 
agenter i Andeby. En af de farligste møder vi i den brutopiske konsul, 
en kold beregnende slyngel med grisetryne, et bredt slesk grin og 
trekantede hvide øjne med onde pupiller langt inde i det ene hjørne. 
Han bruger alle metoder, fra traditionel telefonaflytning over plump 
vold til maskinel hjernevask. Om hans land får vi at vide, at det er et 
diktatur med imperialistiske tendenser og statsejet industri. Hvilket 
land, der hentydes til, fatter vi, når vi ser det brutopiske rigsvåben: På 
rød bund er tegnet en hvid hammer - og hvide håndjern … 

Den fremmede spion fra Brutopia 


Men ret skal være ret. Der findes andelogiske serier med et andet 
syn på udlændinge. Det tydeligste brud på den almindelige 
andelogiske fremmedfjendtlighed finder vi nok i »Onkel Joakim i 
Dværgindianernes Land« (AA nr. 52/1961-3/1962). Her viser det sig, 
at de lokale indianere rent ud sagt driver den økonomisk 
imperialistiske Joakim bort. På deres territorium kender man ikke 
fremmed kapital og industri, og det understreges særligt, at forurening 
derfor er et ukendt problem. Onkel Joakim køber landet for at indrette 
minedrift der. De indfødte vil han beskæftige i minerne. Indianerne, 
der ikke har haft noget med salget at gøre, går i krig, fanger ham, river 


skødet i stykker og jager ham væk. Det, der sker, gør, at læsernes 
egne kosmos-kaos-forestillinger aktiviseres på en måde, der er 
modsat af det almindelige i andelogien. Indianerne fremstår som 
repræsentanter for kosmos, mens Onkel Joakim bliver en-fyr-der- 
kommer-udefra-og-forstyrrer-ro-og-orden-i-dværgindianernes-land. 


Et lignende eksempel er »Onkel Joakim og de små ørkenboere« (AA 
nr. 18-20/1961). Onkel Joakim vil bruge et tomt vulkankrater i Sahara 
som olielager. Inde i krateret bor en lille agerdyrkende araberstamme. 
De tager Joakim til fange og slipper ham løs på den betingelse, at han 
stopper olieprojektet. 


Mere diskutabelt i denne sammenhæng er nok »De firkantede æg fra 
Peru« (AA nr. 11-15/1963), det litterære højdepunkt i urandelogien og 
måske inden for andelogien i det hele taget. Indholdet af denne 


. . 100 
fortælling burde høre til enhver andelogs elementærkundskaber, 
men af hensyn til eventuelle uskolede læsere skal jeg referere 
hovedpunkterne her: 


Nogle firkantede genstande i Andeby Museum, som man hidtil har 
antaget for sten, viser sig at være æg! Det eneste man ved om dem 
er, at de stammer fra et sted i Andesbjergene. Anders og ungerne 
bliver sendt af sted for at undersøge sagen. 


Efter en lang rejse ind i landet kommer de til en lille afspærret dal, 
hvor der ligger en by bygget af firkantede stenblokke. Til at begynde 
med virker byen uddød, men så hører man (i den norske udgave af 
serien) denne sang: 


»På Vossevangen der vil eg bu. 
Der veks det kløver yver heia! 
Der går kvar ungkar i blanke sko 


og med ein sylvknapp i trøya!« 


Og frem dukker en fyr med firkantet hoved, stor, sort, firkantet næse, 
firkantede hænder og fødder, klædt i et lændeklæde af firkantede 
plader og med en stor firkantet sten kækt på sned på hovedet. Han er 
borger i Usleravnekrog, en ukendt, isoleret indianerstat, hvor alt er 
firkantet, og man ikke kender til anden mad end æg. De taler nynorsk, 
som de har lært af den eneste fremmede, som har været der før, 
nemlig den berømte videnskabsmand Tron Dreyerdal fra Voss. Efter 
ham regner de også deres kalender: Anders er der år 95 e.p.f.V. »efter 
professoren fra Voss«. Deres eneste lov er den som forbyder at lave 
runde ting. Straffen for denne forfærdelige forbrydelse er livsvarigt 
tvangsarbejde i stenbruddene. Det blev næsten Rip, Rap og Rups 
skæbne; de var nemlig så uforsigtige at blæse runde 
tyggegummibobler. 








tede høns for os, udnævner jeg 
ier herved til æres- — 

orgere i Usleravne- 
krog! 


Som tak, fordi I fandt de me] | 

Usleravnekrog minder meget om den sædvanlige andelogiske 
karikatur af primitive. Alligevel er der forskelle. Når vulkanovitterne 
ikke kendte mælk, var det fordi de var dovne og ikke gad prøve at 
malke køerne, men når Usleravnekroganerne må nøjes med æg, er 
det på grund af landets begrænsede ressourcer: De har ikke andet. 
(Hønsene er uspiselige.) Forbudet mod runde ting er en karikatur, 
men vigtigere er det, at de ikke har andre love og tydeligvis heller ikke 


har behov for det. Anders ender med at beundre firkantmenneskene. 
Dette folk, som er helt uberørt af vores politiske og økonomiske 
forhold, karakteriserer han som de lykkeligste mennesker han har 
truffet. 


Dette er derfor blandt de mere positive fremmedskildringer i bladet. 
Men når det kom til stykket, blev også firkantmenneskene opfattet 
som repræsentanter for kaos og udsat for voldsom kritik i Norge, for 
deres brug af »vossamål«. Grunden til debatten var, at serien skabte 
forvirring i læsernes eget kosmos-kaos-system. For norske læsere er 
Voss en del af kosmos og kan derfor ikke på acceptabel måde 
associeres med kaos. 


Sådan skaffede historien om de firkantede æg fra Peru Anders And 
et navn i norsk sprogstrid. Den har også et navn blandt kendere af 
andelogien, men det er af en helt anden grund. Serien viser, hvad 
denne litterære genre kan drive det til, når den er på sit højeste. 
Serien er repræsentativ, ikke for andelogien som helhed, men for det 

Den donaldistiske bevægelse 


Parallelt med udviklingen i donaldismen””” ide sidste fem år er der 
også foregået en rivende udvikling inden for forskningen, samtidig 
med at den voksende donaldistiske massebevægelse får stadig 
bredere tilslutning. I de forskellige donaldistiske tidsskrifter har 
mange nye videnskabelige talenter leveret deres bidrag. Til en vis 
grad kan man udskille forskellige retninger blandt forskerne, - 
forskellige skoler alt efter hvilken slags standpunkter den enkelte 
tager i spørgsmål af fundamental art, f.eks. ens stillingtagen til 
vulgærdonaldismens ontologiske eksistens. 


Det første fagtidsskrift som blev grundlagt var det norske 
Donaldisten, som kom med sit første superbe nummer i efteråret 
1973. Pål Jensen har været ansvarlig for samtlige 20 numre som er 
udgivet til dato (efteråret 1978) af det ærværdige skrift. Den 
forskning som drives i Donaldisten spænder over et vidt felt, fra 
storslåede teorier om Bjørnebandens opvækst og fald til matematisk 
avancerede detailstudier af antallet af knapper i Anders Ands 
matrosbluse. I den seneste tid er megen plads blevet ofret på seriøs 
behandling af det fundamentalvidenskabelige problem: Er 
donaldisme humor eller alvor? I Donaldisten drives ægte 
værdineutral forskning udført af videnskabsmænd som ikke lader 
deres akademiske integritet besudle af politiske eller ideologiske 
standpunkter. Uldne uvederhæftigheder om f.eks. Anders And- 
seriernes litterære eller samfundsmæssige orientering har heller ikke 
noget med forskning at gøre. 


De danske donaldisters hof-organ er Carl Barks & Co, som har 
navn efter alle tiders mest fremstående donaldistiske tegner. Bladet 
redigeres af Freddy Milton, som selv er aktiv Donald-tegner til det 
hollandske »Donald Duck«, og i perioden 1974-78 er der kommet 11 
numre tætpakket med stof. Carl Barks & Co koncentrerer sig om 
baggrundsstof om seriernes tilblivelse, anmeldelser, interviews, og 
reportager om tegneserier og tegnefilm. Der forekommer også 
tilbundsgående analyser af Anders And-seriernes indhold og indexer 


over serier og film. Som man sikkert aner, er indholdet i Carl Barks & 
Co ikke helt så videnskabeligt exact som i Donaldisten… 


Det tyske Der Hamburger Donaldist har gennemgået en eksplosiv 
udvikling siden det blev startet i 1976. Som Donaldistens redaktør 
sagde det så dybt og træffende i en anmeldelse af tyskernes sidste 
nummer: »En ting som imponerer med nr. 11 er, hvor raskt det kom 

efter nr. 10.« 


Indholdsmæssigt minder Der Hamburger Donaldist om Donaldisten, 
selv om det også har lånt visse artikler fra Carl Barks & Co, men den 
videnskabelige spændvidde er måske endnu større end i 
Donaldisten. Redaktionen udgiver også specialnumre om særligt 
interessante emner. Det første af disse, »Entenhausen - das neue 


Jerusalem« gs repræsenterer en vigtig milepæl inden for 
donaldologien. Her tolkes Anders And-serierne i bibelske termer, og 
dette fører til en række forbløffende og epokegørende resultater: 
Onkel Joakim er inkarnationen af Det Menneskelige, desuden er han 
Den Onde selv. Anders And er Kristus(!!!) Bjørnebanden er en 
gruppe apostle som prøver på at lede Onkel Joakim ind på den 
smalle sti ved at befri ham for den fristelse som pengene 
repræsenterer. Fætter Højben er Judas, Lille Stygge Ulv er Den 
Barmhjertige Samaritan og Bedstemor And er det transcendentale 
princip. Dette er stort og visionært! (Desuden gør det sig forbasket 
godt på tysk). 


Lad os se lidt på donaldismens organisatoriske side. Pudsigt nok er 
der kun opstået et videnskabeligt forskningscenter inden for 
donaldismen. Det er Donaldistisk Forskningsinstitut i Oslo, hvor 
pioneragtig forskning varetages af eksperter som Jon Gisle, John 
Grizzly, Giselle Johnsen og Leif Wølner. Donaldistiske foreninger 
findes der derimod flere af i Norge. Den vigtigste er 
Gammeldonaldismens Venner, som kan skilte med et ganske højt 
medlemstal, takket være det geniale arrangement, at alle som 
abonnerer på Donaldisten automatisk bliver medlemmer. 


Gammeldonaldismens Venner har en vigtig social funktion, idet man 
fra tid til anden afholder storslåede fester, som man kalder møder. 


Andre, mere obscure organisationer, er også dukket op. Af norske 
foreninger bør nævnes ODOS(b-t) (Ortodokse Donaldister og 
Sympatisører (barksist-taliaferroisterne)) og KV(a-d) (Krapotkins 


Venner (anarkodonaldisterne)), afdeling Brumunddal.””? | Sverige 
findes NAFSf(k) (Nationella Ankistforbundet i Stockholm) (kvack), og 
på Island Barksafélag Reykjaviks. Endelig må nævnes den store 
tyske donaldistforening D.O.N.A.L.D. (Deutsche Organisation for 
nichtkommerziellen Anhånger des Lauteren Donaldismus), som har 
Der Hamburger Donaldist som officielt talerør. I Hamburg findes 
desuden et Donald Duck-museum, det såkaldte Duck Museum 
Storch. Det er Hans von Storch, grundlægger af den tyske 
donaldistbevægelse og redaktør af Der Hambruger Donaldist som 
ubeskedent har opkaldt museet efter sig selv. 


Tyskerne har også stiftet et Fætter Højben-selskab, der har som 
eneste formål at købe lodsedler for en D-mark om ugen, og et 
Fætter Guf-selskab med følgende ærværdige formål: »nichts zu 
tun«. I det hele taget har de tyske donaldister en sans for det 
organisatoriske. med et indviklet organisationsapparat, som er så 
omfattende, at man må antage, at de fleste af bevægelsens 
medlemmer besidder et eller andet obscurt hverv. D.O.N.A.L.D. er 
desværre også blevet rystet af oprivende indre konflikter. Særlige 
problemer skabte den oprindelige paragraf 6.8 i bevægelsens love, 
som betonede, at den fornemmeste opgave for foreningens 
relikviebevarer var at skaffe en hellig fjer fra Anders Ands hale. 
Enkelte medlemmer tog afstand fra denne bestemmelse, som de 
karakteriserede som bestialsk andeplageri, og der var en stund fare 
for at den såkaldte De to's Bande ville forårsage splittelse i 
organisationen. En egen kampgruppe Weg mit 86.8 blev grundlagt 
og fik efter sigende støtte også fra Anders And selv. Under 
D.O.N.A.L.D.s kongres den 1. april 1978 opnåede man under 
jubelråb at få den famøse paragraf ophævet. hvorefter den 1. april 
blev udråbt til international donaldistisk kampdag. 


Som man aner, har donaldismen i land efter land etableret sig som 
en af de toneangivende ideologier. Donaldistbevægelsen, særligt i 
de skandinaviske lande og Tyskland, er blevet en vigtig 
udenomsparlamentarisk faktor. Vi venter nu bare på, at det første 
donaldistiske politiske parti skal se dagens lys. Det hævdes, at 
donaldistiske faktorer allerede har påvirket sidste borgmestervalg i 
Hamburg. 


Henvisninger til personerne i stamtræet 


1) AA 47/65. 
2) AA 8/63. 
3) AA 12/67. 
4) AA 8/63. 

5) AA 14/56. 
6). Solo 22. 
7) AA 14/56. 
8) AA 43/60. 
11) AA 3/63. 
12) Solo 19. 
14) AA 7/70. 
17) AA 11/55. 
18) AA 16/60. 
19) AA 43/60. 
21) Solo 26. 
24) AA 16/60. 
25) Solo 26. 
26) AA 17/59. 
27) AA 36/63. 


Bogens bagsidetekst 


ANDELOGIEN er i sin oprindelige norske udgave »Donaldismen« 
allerede blevet en klassiker inden for den andelogiske videnskab, og 
det betegner et stort skridt for den andelogiske forskning, at dette 
hovedværk nu langt om længe foreligger i dansk oversættelse, så 
videnskaben lettere bliver udbredt til den menige læser. I dette 
epokegørende stykke grundforskning føres vi gennem alle hoved- og 
bagveje ind i Det andelogiske Verdensbillede. Vi følger udviklingen 
fra urandelogien frem til kommercialismen, klodrismen og vor tids 
andelogi og Joakim von Ands stadig stærkere indflydelse, men også 
klassesamfundet og familiestrukturen, religion, vold og sex, socialt 
og kulturelt liv samt kønsroller i Andeby lægges åben gennem det 
inkvisitoriske forskerblik. Jon Gisles dybtgående undersøgelse 
omfatter også samtlige medlemmer i det komplicerede Andeby- 
samfund og deres indbyrdes relationer og samfundsstrukturens 
opståen og ændring frem mod den sublimt indesluttede form som 
det uden besvær har udviklet sig til i dag. Alt sammen kommenteres 
og vurderes ud fra den socialpsykologiske, antropologiske og 
litteraturvidenskabelige metode som Gisle i særegen grad besidder. 
Alene den udsøgte fremstillingsform gør det svært at komme uden 
om dette værk, også selv om andelogien i øvrigt rager én en pap- 
and. 


JON GISLE. F.1948, er forlagsredaktør; cand. philol. fra 
Universitetet i Oslo og bestyrer af Donaldistisk Forskningsinstitutt. | 
sin ungdom arbejdede han en kort stund som altmuligmand på 
margarinefabrikken, og han udviklede da en sygelig psykotisk 
identifikation med Anders And, noget han aldrig er blevet helt 
helbredt for. Efter 20 års intense studier udgav han sit hovedværk, 
DONALDISMEN, i 1973; desuden har han publiceret flere mindre 
afhandlinger om samme emne. Han er redaktør af det norske 
tegneserietids-skrift TEKST & TEGNING og han har også virket som 
lærebogsforfatter. Jon Gisle er et ægte konkurrencemenneske, som 


blandt andet har vundet en lyrik-konkurrence(!), en kortfilm- 
konkurrence og 63 kr. i tipning… 


ISBN 87-85217-15-8 


Notes 


[—1] 


Måtte alle fanatiske vulgærandeloger evigt rådne i et mørkt hul. 


[—2] 


Eller ejerkvinde. 


[— 3] 
Blandt disse var den berømmelige »De firkantede æg fra Peru« (AA nr. 11-15/1963), 
hvor Anders og ungerne kommer til et besynderligt sydamerikansk indianerfolk, der er 
firkantede af form, kun spiser æg og mangler love. I den norske udgave talte 
indianerne desuden nynorsk, hvilket gav »Eggemysteriet« et navn i norsk sprogstrid, 
samtidig med, at det er en af andelogiens store glansnumre. 


[—4] 


Måtte alle fanatiske vulgærandeloger evigt rådne i et mørkt hul. 


[—5] 


Af latin rostrum, i, n = næb, og longitudo, inis, f = længde. 


[—6] 


Af lat, cervix, icis, f = hals, og altitudo, inis, f = højde. 


[7] 


Fikse idéer er sædvanligvis vanvittige i andelogien. 


[—8] 
Dette lyder måske som den vildeste surrealisme, men har faktisk sin naturlige, højst 
realistiske forklaring. Det vil føre for langt at komme ind på detaljerne her. 


[—9] 


Potten knuses, men hovedet holder til det. 


[— 10] 
I andelogien har de underligste ting en tendens til at være ved hånden når man 
allermest behøver dem. 


[|] 
Det aller-grufuldeste består blot af en gul firkant. hvor der står: »Dette billede er 
slettet, for at I ikke skal få tårer i øjnene.« 


[12] 


Se omtale i kapitlet »Det andelogiske verdensbillede«. 


[13] 
Det sker i »Den snedige Onkel Joakim«, en serie som er betydningsfuld også fordi 
den er en af vores vigtigste kilder til Onkel Joakims biografi. 


[—14] 


eller mand 


[—15] 


eller mus 


[—16] 


eller musen 


[17] 
Det bør måske nævnes, at forskerne er i tvivl om, hvorvidt Minnie er jomfru, eller om 
hun og Mickey har et normalt, men strengt hemmeligholdt sexualliv. 


[—18] 


eller overmus 


[— 19] 
Det nøjagtige årstal er forsvundet i den danske udgave af bogen, hvor der i stedet 
står ”Lad os bruge en serie fra april-nummeret 195 som eksempel”. En granskning af 
april-udgivelserne fra 1950-1959 afslører at det drejer sig om ”Go-carts og 
genvordigheder”, trykt i AA&CO. nr. 4-1955. (arkivarens anmærkning) 


[— 20] 


Joakim vinder konkurrencen med en margen på 10 cm sejlgarn. 


[21] 
I denne serie får man næsten følelsen af, at der hviler en forbandelse over Onkel 
Joakim. De indfødte i Tralla La begynder at bruge de blanke flaskekapsler fra Joakims 
nervemedicin som betalingsmiddel. Uden selv at ville det, bringer han således 
pengehusholdning og ulykke til Tralla La. 


[—22] 
Læseren bør straks slå korsets tegn tre gange for at afværge den onde, magiske 
indflydelse, som følger af at læse Hexia de Trix's navn. 


[— 23] 
Dette siger lidt om andelogiens kvindesyn: Den kvinde, som skiller sig ud og gør 
noget, er en heks. Se kapitlet om Kvinden i andelogien. 


[—24] 


Jeg har selv talt dem. 


[—25] 


Jvf. kapitlet »Det andelogiske Verdensbillede«. 


[— 26] 
Prototypen på en sådan lydig, sød og dum småpige er Minnies niece, Musse. Hun er 
andelogiens mest mislykkede og ufordragelige figur, og jeg værdiger hende derfor 
kun en fodnote. (Oversætteren værdigede ikke engang at forske i hendes danske 
navn, men stødte tilfældigvis på det under eftersøgning af noget helt andet. Overs. 
anm.) 


[27] 


I al fald tilstrækkelig åndfuldt til at finde nåde for forlagskonsulentens kritiske falkeblik. 


[ — 28] 


Det såkaldte "minus-1" tema. 


[29] 
Fætter Vims' norske navn er Klodrik, hvilket har givet navn til fænomenet. Forfatteren 
påberåber sig anvendelsen af denne term fremfor den noget forfladigende danske 
betegnelse: »Vimsologi« (overs. anm.) 


[- 30] 
Tønden er et kosmisk symbol i andelogien. (Se fodnote under »Det andelogiske 
verdensbillede«). 


[31] 
Man må forestille sig, at vagten efter dette må forandre sit turistforedrag til, måske lidt 
i retning af dette: ».og jeg er stolt over at kunne sige, at så længe JEG har været 

vagt her, har ingen prøvet at sejle ned ad Niagara i en tønde! Jeg har selv prøvesejlet 
vandfaldet og fundet det helt i uoverensstemmelse med gældende sikkerhedsregler. 


« 


[32] 
En af de tidligste klodrismer, hvor hovedpersonen optræder med tykt, hvidt hår i 
stedet for tjavset hår. 


[ — 33] 
Indledningsreplikken i denne fortælling er en verbal fanfare i telegramform, som kan 
stå som motto for al sand klodrisme: »Kommer og bliver hos dig et par dage stop 
agter at lave om på din levevis stop du lever nemlig helt forkert og det må høre op. 


Fætter Vims« 


[ — 34] 
Billøbsmotivet er som man kan tænke ganske almindeligt i andelogien. Der er grund 


til at tro, at den almindelige nutidsandelogi har arvet dette som så meget andet fra 
den ældre klassiske andelogi. 


[— 35] 
Lad det for en ordens skyld være sagt, at enkelte epigoner af denne bogs forfatter har 
prøvet at give realismen den overfladiske betegnelse brutalismen. 


[— 36] 
Man kan for eksempel erindre sig den makabre episode fra AA nr. 26/1958, hvor 
Anders iført en rustning fra middelalderen bliver trampet flad af en folkemængde. Se 
omtalen af urandelogien. (a) 


(a) Dette er vist en digression. Men det er jo det, man har fodnoter til. 


[—37] 


Realismen har andelogiens højeste frekvens af udråbstegn. 


[ — 38] 
Det vil føre for vidt at forklare, hvor vandet kom fra. Men dette er nok et eksempel på 
det fænomen, jeg tidligere har været inde på, nemlig at i andelogien har de 
underligste ting en tendens til at være til stede akkurat når man har brug for dem. I 
dette tilfælde: Nok vand til at drukne en mand i hans egen dagligstue. 


[| — 39] 


Den forsigtige bankfunktionær tror, at skummet er fråde. 


[40] 


Barberens kommentar: »Det ligger måske til familien!«. 


[41] 


Dette er latin, flertal af drama. 


[42] 


Størsteparten af andeserierne tegnes uden for USA. Realismen f.eks. er italiensk. 


[—43] 
I »An Informal Biography of Scrooge McDuck« (1974) er Jack L. Chalker kommet 
frem til, at Joakim er født allerede i første halvdel af 1860'eme. Chalker ræsonnerer 
ud fra amerikansk kildemateriale. 


[—44] 


Se afsnittet om yngre klassisk andelogi. 


[45] 
Hvilket til dels får ejendommelige konsekvenser. Hvem husker ikke den lille kanin, der 
står ved vejkanten, strækker poten frem og siger: »Har de 25 øre til overs til et bundt 
gulerødder, hr.?« 


[— 46] 
En forløber for Raptus var Fedtmules overintelligente nevø, Gilbert, en psykologisk 
set clichemæssig figur, hvis eneste funktion var at sætte Fedtmules dumhed i relief. I 
Super-Mule-serierne har han fået en renaissance som dobbelt-ideal: Super-Gilbert. 


[47] 


Stenen altså, for at bruge Raptus' egne ord. 


[— 48] 
Den temperamentsfulde Anders And-forsker Jan Bjurgren betegner Raptus som »en 
person, som altid har irriteret mig, på grund af hans overdimensionerede 
selvtilfredshed og praleri. Han har ikke engang Fætter Vims' naive hjælpeløshed at 
vinde medfølelse på.« Ud fra hensynet til balancen I den videnskabelige fremstilling 
har vi prøvet at få en udtalelse fra hr Raptus von And om hr. Bjurgren, men det har 
desværre ikke været muligt. 


[— 49] 
Idealerne selv bruger ikke altid lovlige midler. Onkel Joakim er i al fald hævet over 
menneskelige retsregler, noget vi har set i den realistiske serie, vi tidligere har omtalt, 
hvor han truer Anders med mord (i afsnittet »Mod vor tid«). Og AA nr. 1/1951 hedder 
det om Fætter Højben, at det vrimler med falske teaterbilletter og mærkede spillekort i 
hans bibliotek. 


[50] 
Svagheden ved Store Stygge Ulvs eskatologi viser sig i AA nr. 9/1955. Han har fanget 
grisene, bundet dem, stukket æbler i munden på dem og gør sig klar til at koge dem, - 
og så begynder han at filosofere over, hvad som skal ske efter måltidet. »Hvad vil du 
dog få tiden til at gå med, når du ikke kan jage de tre små grise mere?« spørger Lille 
Ulv. »Nah - jeg kan da spille skak — eller - eller jeg kunne læse lidt - eller - ja, HVAD 
skal jeg egentlig bestille?« Det ender med, at han slipper fangsten løs. I det 
afgørende øjeblik viser jagten sig vigtigere for ham end grisemiddagen. - For øvrigt 
gælder Store Stygge Ulvs eskatologi også andre dyrearter. Han holder både af lam og 
små kaniner, og han jagter endog Anders And for at få sig en andesteg. (a) 


(a) I 1950 går Anders And selv på andejagt, et makabert tilfælde af kannibalistisk 
vanvid. 


[51] 
Otte år senere var den andelogiske monopolkapitalismes udbytning af arbejderne 
endnu værre. Da fik Anders og nevøerne 55 øre om dagen for at deltage i en slidsom 
ekspedition til Alaska. Ved at stå fast på deres krav lykkedes det ganske vist at 
presse denne løn op på 60 øre i løbet af fortællingen. Dette var en stor sejr for det 
arbejdende folk. 


[—52] 


Her klager han over vejret, men ikke over lønnen. 


[—53] 


Se kapitlet om andelogiens religion. 


[—54] 


En holl-and, he-he. 


[—55] 
Formodentlig fordi det er lettere at tegne en ensfarvet himmel end en overskyet. 
Ellers viser de skandinaviske Anders And-blade en imponerende variation i vore 
dage, når det gælder himlens farve - fra knaldgult til olivenbrunt. Det er tydeligvis 
stærkt psykedelisk orienterede kunstnere, som udfolder sig i farvelægningsafdelingen 


[—56] 
Kvinderne i middelklassen har aldrig pengesorger og sjældent arbejde. De formodes 
muligvis at blive forsørget af deres mandlige »bekendte«. Se i øvrigt kapitlet »Kvinden 
i andelogien«. 


[—57] 


»Comix«, side 56. 


[—58] 
Lidt senere, i 60'erne, blev Fedtmule ofte fremstillet som så fattig, at han ikke havde 
råd til at have en almindelig bil. I stedet tøffede han rundt i en krydsning mellem en 
græsslåmaskine og en grøn lænestol forsynet med cykelstyr. 


[59] 


Helvede ligger som bekendt under jorden, og det er netop der pengene havner. 


[—60] 
Det kunne være fristende at anskue Grønspættebogen som forbillede for en anden 
vidunderpublikation af samme format og farve, men den andelogiske forskning giver 
foreløbig ikke grundlag for en sådan antagelse. 


[61] 
En teori om, at Grønspættebogen er trykt på ekstra tyndt papir, må forkastes. Bogen 
tåler jo store fysiske påvirkninger. 


[62] 
Herunder abesproget, noget som selvfølgelig kan være nyttigt i tilfælde af, at man 
skulle møde en snakkesalig chimpanse. 


[63] 


Se afslutningskommentarer i afsnittet om Ideal og utilstrækkelighed. 


[64] 


Men det er ikke noget problem. Hunden går nemlig barbenet. 


[—65] 


»Mennesket og mysteriet«, side 44 (i kapitlet »Mod vor tid«, arkivarens anmærkning) 


[—66] 


»Religionens form och funktion«, side 64, min fremhævelse. 


[67] 
Svaret lød på 1 trillion og 50 øre, og Joakim reagerede omtrent sådan her: »Hurra! Så 
har jeg råd til en is!« 


[ — 68] 
Den såkaldte »Grønspættebog« som for tiden faldbydes til profan godtkøbspris i vore 
kiosker kan derfor ikke være ægte. 


[69] 


AA nr. 15/1956 


[70] 


AA nr. 18-19/1965 


[—71] 
AA nr. 31/1964 


[72] 
AA nr. 18/1967 


[73] 


AA nr. 28/1963 


[74] 
AA nr. 11/1953 


[— 75] 
AA nr. 15/1956 


[— 76] 


AA nr. 31/1964 


[77] 
Som man kan forstå, nyder Hunden, som så mange andre religiøse 
forgrundsskikkelser op gennem tiderne, ikke fuld forståelse i sin samtid, ja ikke 
engang i sin egen bevægelse. 


[— 78] 


Anbefalet af utallige læger og jordemødre. 


[— 79] 


Forudsat, at Højben ikke er et hittebarn, som enkelte mener. 


[—80] 


Bvadr 


[81] 
Bedstemor And har i de sidste år fået en lidt mere differentieret funktion. Hun er ikke 
bare en gammel kvinde, men også indbegrebet af den konservative, bagstræberiske 
landbruger, noget som næppe kan hænge sammen med hendes køn. Derfor er det 
tvivlsomt, om man bør tage hende med i statistikken for 1970. 


[82] 
Hvis nogen siger: »Hvad synes De om Kipling« må man ikke sige: »Det har jeg aldrig 
smagt.« 


[—83] 
Wølner-hypotesen, der går ud på, at hun bliver forsørget af Mickey, er vel bare en 
variant af Jensens teori om prostitution. Mere interessant er det, at Wølner i sin teori 
også inkluderer en påstand om, at Mickey forsørger Fedtmule. Helt rigtigt kan dette 
ikke være, da Fedtmule fra tid til anden har job og har en egen evne til at blive fyret 
med en måneds ekstra løn. Men at Mickey kan yde visse bidrag, lyder ikke 
usandsynligt. Hvilke motiver han måtte have til dette kunne det være interessant at 
diskutere, men det ligger uden for rammerne for dette kapitel. 


[— 84] 
Jeg får af og til spørgsmål om Bedstemor Ands familieforhold. Tagende de problemer 
i betragtning, som jeg var inde på i forrige kapitel, kan man jo begynde at gætte, men 


i AA nr. 2/1952 siger hun selv, at Anders er hendes sønnesøn. Hendes rigtige navn er 
Anna-lda. 


[—85] 
Det bør tilføjes, at alle ikke altid sætter tilbørlig pris på Bedstes kulinariske artisteri. 
Man behøver kun henvise til den gang Guf, Tim og Bum slukkede den brændende 
plumbudding under henvisning til brandfaren. 


[—86] 
For selv er de som regel på slankekur, bortset fra Bedste, som fornuftigt nok ikke vil 
nægte sig selv den nydelse hendes egen mad er. 


[87] 
Blandt kvinderne har jeg med en vis tvivl inkluderet en hunabe, som havde en af 
hovedrollerne. 


[— 88] 
Dette medførte store problemer, der kunne have givet forskningen et grundskud. I 
sene aftentimer måtte jeg stadig snige mig fordækt rundt i de datamættede korndorer 
på universitetet i Oslo med nerverne på højkant af frygt for at nogen skulle opdage, at 
der var en filolog i maskineriet. Ekstra vanskeligheder bød hulkortmaskinen på; den 
var nemlig så ærlig, at den nægtede at fungere så længe foreliggende bogs forfatter 
befandt sig i samme rum. 


[ —89] 


Pudsigt nok finder vi en lignende kønsfordeling blandt tidens andelogi-interesserede… 


[ — 90] 
Det bør være en opgave for forskningen at udrede, om også denne sexuelle 
frustration gør sig gældende blandt tidens andelogi-interesserede. (a) 


(a) I fagkredse benyttes den internationale betegnelse »donaldister« for andelogi- 
interesserede, men trods stor fristelse har jeg dog ikke fundet anledning til at 
komplicere forholdene yderligere ved at indføre en dansk variant som betegnelse for 
denne befolkningsgruppe. En sådan betegnelse kunne ellers passende være blevet 
»Andelogister«, men det virker så. studentikost(?) (Overs. anm.) 


[91] 
Her brød forfatteren sammen under pres fra mørkets magter. Vi håber læserne 
forstår, hvilket navn han vil frem til. (Forlagets anm.) 


[92] 
Havde Store Stygge Ulv haft et gevær, havde grisene sikkert også snart været 
fortabte. Dette understreger, hvad jeg tidligere har sagt om ulven: Det er selve jagten, 
der er det vigtigste for ham. Han er derfor ikke interesseret i at lægge sine 
fangstmetoder om. 


[— 93] 


En lille terminologisk pointe: »pistol« hedder næsten altid »skyder« på andelogisk. 


[94] 
Pudsigt nok forekommer der en klar undtagelse fra reglen om andebyboernes 
generelt dårlige træfsikkerhed: Hvis skydningen forekommer i forbindelse med 
idrætskonkurrencer, kan man være sikker på, at en eller anden utilsigtet bliver truffet, 
hvis man i vedkommende disciplin betjener sig af egnet redskab. Da Anders stillede 
op i bueskydning i konkurrencen om Grønspætternes pokal, traf han lederen på en 
sådan måde, at han måtte lade stedfortræderen foretage præmieuddelingen. (AA nr. 
18/1960) 


[—95] 


Gårdmand Bjørn er nemlig lidt af en undtagelse: Han rammer! 


[— 96] 
Serien om Torsdag kom i en ny revideret udgave i AA nr. 41-45/1961. I modsætning til 
første gang optræder han her med underbukser. Det er uklart, om dette kan tolkes 
som et udtryk for øget puritanisme i andelogien. 


[—97] 
Ulven er et almindeligt kaos-symbol, jvf. Fenris-Ulvens plads i norrøn mytologi og 
eskatologi. Store Stygge Ulv er en slags afstumpet Fenris-Ulv, ude af stand til at 
fuldbyrde sin egen eskatologiske opgave. (Se kapitlet om Ideal og utilstrækkelighed.) 


[ — 98] 


Det er typisk, at kaoskræfterne er dygtigere til magi end kosmoskræfterne. 


[ — 99] 
Tønden er kosmos-menneskenes sidste værn mod omverdenen. Når man er så fattig, 
at man ikke ejer en skjorte, eller ens bukser er blevet bidt i stykker af en galsindet 
bulldog, og man behøver noget at tage på, mens Minnie reparerer skaden, ifører man 
sig i andelogien en tønde med bukseseler. Tøndens funktion som beskyttelse 
genfindes i de fortællinger, hvor nogen sejler ned ad et vandfald i en tønde, noget alle 
andelogiske figurer med respekt for sig selv har gjort fra tid til anden. Her er tønden 
det eneste, der skiller mennesket fra kaos' frådende vandmasser. 


a) I sådanne tilfælde har hovedpersonen gerne et særligt varmt og inderligt forhold til 
tønden. Rørende er skildringen af den kærlighed, som Vims omgærder sin tønde 
med, før han sejler ned ad Niagara. - Et specialtilfælde af temaet med den 
beskyttende tønde finder vi i den dybt tragiske ældre klassiske serie fra 1956, hvor 
Anders bliver vanvittig og gemmer sig i en tønde. Aldrig har han været mere nedslået. 
Tønden skælver som et espeløv, og gennem et lille hul stirrer Anders Ands ene øje 
ud på omverdenen. Det er afsindigt, vidt opspærret og gulfarvet. Her er kosmos 
indskrænket til selve tønden, alt andet er blevet kaos. 


a) Vandet er livgivende og kan da repræsentere kosmos. Men de vilde, oprørte vande 
er et kaossymbol. Sådan er det med både vandfald og have i andelogien, og sådan 
var det med det græske Okéanos, og sådan var det med det norrøne Udhavet, hvor 
Midgårdsormen lå i en ring rundt om jorden og bed sig selv i halen. 


[— 100] 


Nemlig. 


[— 101] 
I fagkredse anvendes som før nævnt stadig den internationale betegnelse 
»Donaldisme« om Andelogien, og andelogi-interesserede foretrækker at blive kaldt: 
Donaldister. Derfor bruges i dette kapitel betegnelsen Donaldisme. 


[— 102] 


Det kvalitativt målelige spiller en stor rolle for enkelte donaldister! 


[— 103] 


Entenhausen = Andeby 


[— 104] 


Brumunddal er et gudsforladt sted i det sydlige Norge. 


